**IARSCRÍBHINN XV**

**Rialacha maidir le bailíochtú**

Cuirfear na hítimí sonraí a leagtar amach sna hIarscríbhinní a ghabhann leis an Rialachán seo faoi réir rialacha maidir le bailíochtú lena n‑áiritheofar cáilíocht agus comhsheasmhacht sonraí.

Comhlíonfaidh na rialacha maidir le bailíochtú na critéir seo a leanas:

(a) na caidrimh loighciúla idir pointí sonraí ábhartha a shainmhíniú;

(b) scagairí agus réamhchoinníollacha a bheith san áireamh leo lena sainmhínítear tacar sonraí a bhfuil feidhm ag riail maidir le bailíochtú maidir leis;

(c) comhsheasmhacht na sonraí a thuairiscítear a sheiceáil;

(d) cruinneas na sonraí a thuairiscítear a sheiceáil;

(e) luachanna réamhshocraithe a shocrú, ar luachanna iad a chuirfear i bhfeidhm i gcás nár tuairiscíodh an fhaisnéis ábhartha.