**BG**   
**ПРИЛОЖЕНИЕ VI**

**„ПРИЛОЖЕНИЕ XIX**

**УКАЗАНИЯ ЗА ПОПЪЛВАНЕ НА ОБРАЗЕЦ „ДОПЪЛНИТЕЛНИ ИНСТРУМЕНТИ ЗА НАБЛЮДЕНИЕ“ ОТ ПРИЛОЖЕНИЕ XVIII**

1. Допълнителни инструменти за наблюдение
   1. Общи бележки
2. [празно]
3. Общият размер на финансирането включва всички финансови пасиви, различни от деривати и къси позиции.
4. Счита се, че падежът на всеки вид финансиране с отворен падеж, включително при безсрочни депозити, настъпва на следващия ден.
5. Първоначалният срок до падежа представлява времето между датата на иницииране и датата на падеж на финансирането. Датата на падежа на финансирането се определя в съответствие с точка 12 от приложение XXIII. Това означава, че при опционални характеристики, какъвто е случаят по параграф 12 от приложение XXIII, първоначалният падеж на финансираната позиция може да бъде по-кратък от времето, което е изтекло от инициирането ѝ.
6. Остатъчният срок до падежа представлява времето между края на периода на докладване и датата на падеж на финансирането. Датата на падежа на финансирането се определя в съответствие с точка 12 от приложение XXIII.
7. При изчисляването на средно претегления първоначален или остатъчен срок до падеж се счита, че депозитите с падеж на следващия ден или всеки вид финансиране с отворен падеж са със срок до падежа от един ден.
8. При изчисляването на първоначалния и остатъчния срок до падежа на финансирането, по което е предвидено предизвестие или клауза за обезсилване или предсрочно теглене в полза на контрагента на институцията, се приема, че предсрочното теглене ще настъпи на първата възможна дата.
9. Приема се, че перпетюитетните пасиви, с изключение на тези с опционални характеристики, както е посочено в параграф 12 от приложение XXIII, имат фиксиран първоначален и остатъчен срок до падежа от 20 години.
10. За изчисляването на процентния праг в образци C 67.00 по съществена валута институциите използват праг в размер на 1 % от общия размер на пасивите във всички валути.
    1. Концентрация на финансирането по контрагенти (C 67.00)
11. Институциите следват указанията от настоящия раздел във връзка със събирането на информация относно концентрацията на финансирането по контрагенти на докладващата институция в образец C 67.00.
12. Институциите докладват десетте най-значими контрагенти или група от свързани клиенти съгласно определението в член 4, параграф 1, точка 39 от Регламент (ЕС) № 575/2013, когато финансирането, получено от един контрагент или група от свързани клиенти, превишава праг от 1 % от общия размер на пасивите, докладвани в раздел 1, редове 020 — 110 от образеца. Контрагентът, докладван по позиция 1.01, представлява най-голямата сума на финансиране, получено от един контрагент или група от свързани клиенти, която превишава прага от 1 % към датата на докладване. Позиция 1.02 е втората по големина над прага от 1 %, като за останалите позиции се следва същият принцип.
13. Информацията за контрагент, принадлежащ към няколко групи от свързани клиенти, се докладва само веднъж в групата с най-големия размер на финансирането.
14. Институциите докладват общия размер на останалата част от финансирането в раздел 2.
15. Сборът на раздел 1 (Десетте най-значими контрагенти) и раздел 2 (Всякакво друго финансиране) е равен на общия размер на финансирането на институцията съгласно нейния счетоводен баланс, докладван в съответствие с рамката за финансова отчетност (FINREP - представляващ финансовите задължения, коригирани с оглед изключването на деривати и къси позиции съгласно точка 2 от раздел 1.1) за тези отчетни периоди, за които са налични и двата отчета (Finrep Т1 и C 67.00 март/Т1).
16. За всеки контрагент институциите докладват всички колони от 0010 до 0080.
17. Когато е получено финансиране чрез повече от един вид продукт, се докладва този вид продукт, чрез който е получен най-голям дял от финансирането. Притежателят на ценните книжа може да бъде идентифициран при полагане на максимални усилия. Когато разполага с информация за притежателя на ценните книжа (в ролята си на банка депозитар), институция взима предвид тази стойност при докладването на концентрацията на контрагентите. Когато за притежателя на ценните книжа няма налична информация, съответната стойност не е необходимо да се докладва.
18. Указания за определени колони:

|  |  |  |
| --- | --- | --- |
| Колона | Препратки към правни норми и указания | |
| 0010 | **Име на контрагента**  Името на всеки контрагент, от когото е получено финансиране, превишаващо 1 % от общия размер на пасивите, се вписва в колона 0010 в низходящ ред, т.е. по реда на размера на полученото финансиране.  Посочва се името на контрагента — физическо лице или правен субект. Когато контрагентът е правен субект, се вписва пълното наименование на правния субект, от когото произхожда финансирането, включително видът на дружеството в съответствие с националното дружествено право.  Когато група от свързани клиенти няма дружество майка, като контрагент се посочва отделното дружество, което институцията счита за най-значимо в групата от свързани клиенти. Във всички останали това е името на отделния контрагент. | |
| 0015 | Код  Този код представлява идентификационният код на съответния ред и е индивидуален за всеки ред в таблицата. За институции и застрахователни предприятия като код се използва техният идентификационен код на правен субект (ИКПС). За останалите дружества — ИКПС или, ако няма такъв, национален код. Кодът е уникален и се използва последователно във всички образци и във времето. Полето „Код“ се попълва винаги. | |
| 0016 | Вид код  Институциите посочват дали кодът, докладван в колона 0015, е „ИКПС“ или „различен от ИКПС“.  Видът на кода винаги се посочва. | |
| 0017 | Национален код  Когато в колона „Код“ са посочили ИКПС като идентификационен код, институциите могат да докладват допълнително и националния код. | |
| 0030 | **Сектор на контрагента**  Всеки контрагент се разпределя в отделен сектор според класовете икономически сектори съгласно [FINREP] (вж. част 1 от приложение V към настоящия регламент за изпълнение):  i) централни банки; ii) сектор „Държавно управление“; iii) кредитни институции; iv) други финансови предприятия; v) нефинансови предприятия; vi) домакинства.  За групи от свързани клиенти не се посочва сектор. | |
| 0040 | **Местопребиваване на контрагента**  Използва се двубуквеният код по стандарт ISO 3166-1 на държавата на учредяване на контрагента (включително псевдокодовете по ISO на международните организации, публикувани в най-актуалното издание на наръчника на Евростат относно платежния баланс).  За групи от свързани клиенти не се посочва държава. | |
|  |  |  |
| 0050 | **Вид продукт**  За контрагентите, посочени в колона 0010, се определя видът продукт, съответстващ на емитирания продукт, в който е получено финансирането, или при смесени видове продукти — продуктът, чрез който е получен най-голям дял от финансирането, като се използват следните кодове в получер курсив:  **UWF** (необезпечено финансиране на едро, получено от финансови клиенти, включително на междубанковия пазар)  **UWNF** (необезпечено финансиране на едро, получено от нефинансови клиенти)  **SFT** (финансиране, получено по споразумения за обратно изкупуване по смисъла на член 4, параграф 1, точка 82 от Регламент (ЕС) № 575/2013)  **CB** (финансиране, получено от емитиране на покрити облигации по смисъла на член 129, параграф 4 или 5 от Регламент (ЕС) № 575/2013 или член 52, параграф 4 от Директива 2009/65/ЕО)  **ABS** (финансиране, получено от емитирането на ценни книжа, обезпечени с активи, включително търговски книжа, обезпечени с активи)  **CBM** (Финансиране от централна банка, свързано с операции по паричната политика)  **IGUWF** (необезпечено финансиране на едро, получено от контрагенти в рамките на групата)  **IGSWF** (обезпечено финансиране на едро, получено от контрагенти в рамките на групата)  **OSWF** (друго обезпечено финансиране на едро)  **OFP** (други продукти за финансиране, например финансиране на дребно) | |
| 0060 | **Получена сума**  Общият размер на финансирането, получено от посочените в колона 0010 контрагенти, се докладва в колона 0060, където институциите докладват балансовите стойности. | |
| 0070 | **Среднопретеглен първоначален срок до падежа**  За размера на докладваното в колона 0060 финансиране, получено от посочения в колона 0010 контрагент, в колона 0070 се вписва среднопретегленият първоначален срок до падежа (в дни) на това финансиране.  Среднопретегленият първоначален срок до падежа се изчислява като средната стойност за първоначалния срок до падежа (в дни) на финансирането, получено от този контрагент. Средната стойност се претегля на базата на размера на различните суми на полученото финансиране спрямо общия размер на финансирането, получено от този контрагент.  За перпетюитетните пасиви институциите посочват фиксиран срок до падежа от 20 години, а за безсрочните депозити — 1 ден. | |
| 0080 | **Среднопретеглен остатъчен срок до падежа**  За размера на докладваното в колона 0060 финансиране, получено от посочения в колона 0010 контрагент, в колона 0080 се вписва среднопретегленият остатъчен срок до падежа (в дни) на това финансиране.  Среднопретегленият остатъчен срок до падежа се изчислява като средната стойност за остатъчния срок до падежа (в оставащи дни) на финансирането, получено от този контрагент. Средната стойност се претегля на базата на размера на различните суми на полученото финансиране спрямо общия размер на финансирането, получено от този контрагент.  За перпетюитетните пасиви институциите посочват фиксиран срок до падежа от 20 години, а за безсрочните депозити — 1 ден. | |

* 1. Концентрация на финансирането по видове продукти (C 68.00)

1. Този образец обхваща информация за концентрацията на финансирането по видове продукти на докладващата институция, разпределена по следните видове финансиране съгласно посочените по-долу указания за редовете:

|  |  |
| --- | --- |
| Ред | Препратки към правни норми и указания |
| 0010 | **1.** **Финансиране на дребно**  Депозитите на дребно съгласно определението в член 411, точка 2 от Регламент (ЕС) № 575/2013 и облигациите на дребно, посочени в член 28, параграф 6 от Делегиран регламент (ЕС) 2015/61 на Комисията. |
| 0020 | **1.1** **в т.ч. безсрочни депозити;**  Тази част от финансирането на дребно по ред 0010, която представлява безсрочни депозити. |
| 0031 | **1.2** **в т.ч. срочни депозити без възможност за теглене в рамките на следващите 30 дни;**  Тази част от финансирането на дребно по ред 0010, която представлява срочни депозити без възможност за теглене в рамките на следващите 30 дни. |
| 0041 | **1.3** **в т.ч. срочни депозити с възможност за теглене в рамките на следващите 30 дни;**  Тази част от финансирането на дребно по ред 0010, която представлява срочни депозити с възможност за теглене в рамките на следващите 30 дни. |
| 0070 | **1.4** **Спестовни сметки**  Тази част от финансирането на дребно по ред 0010, която представлява спестовни сметки, притежаващи някоя от следните характеристики:  - със срок за предизвестие за теглене, по-дълъг от 30 дни  - без срок за предизвестие за теглене, по-дълъг от 30 дни.  Този ред не се докладва. |
| 0080 | **1.4.1**  **със срок за предизвестие за теглене, по-дълъг от 30 дни;**  Тази част от финансирането на дребно по ред 0010, която представлява спестовни сметки със срок за предизвестие за теглене, по-дълъг от 30 дни. |
| 0090 | **1.4.2**  **без срок за предизвестие за теглене, по-дълъг от 30 дни;**  Тази част от финансирането на дребно по ред 0010, която представлява спестовни сметки, без срок за предизвестие за теглене, по-дълъг от 30 дни. |
| 0100 | 1. **Финансиране на едро**   Всички контрагенти, различни от тези с депозити на дребно, както последните са определени в член 411, точка 2 от Регламент (ЕС) № 575/2013.  Този ред не се докладва. |
| 0110 | **2.1** **Необезпечено финансиране на едро**  Всички контрагенти, различни от тези с депозити на дребно, както последните са определени в член 411, точка 2 от Регламент (ЕС) № 575/2013, когато финансирането е необезпечено. |
| 0120 | **2.1.1** **в т.ч. заеми и депозити от финансови клиенти;**  Тази част от финансирането по ред 0110, която се състои от заеми и депозити от финансови клиенти.  Финансирането от централни банки не се включва в този ред. |
| 0130 | **2.1.2** **в т.ч. заеми и депозити от нефинансови клиенти;**  Тази част от финансирането по ред 0110, която се състои от заеми и депозити от нефинансови клиенти.  Финансирането от централни банки не се включва в този ред. |
| 0140 | **2.1.3** **в т.ч. заеми и депозити от субекти в рамките на групата;**  Тази част от финансирането по ред 0110, която се състои от заеми и депозити от субекти в рамките на групата, по които контрагентът е институция майка или дъщерна институция на кредитната институция, или е друго дъщерно предприятие на същата институция майка, или е свързан с кредитната институция чрез определено отношение по смисъла на член 22, параграф 7 от Директива 2013/34/ЕС.  Финансирането на едро от субекти в рамките на групата се докладва само на индивидуална или подконсолидирана основа. |
| 0150 | **2.2** **Обезпечено финансиране на едро**  Всички контрагенти, различни от тези с депозити на дребно, както последните са определени в член 411, точка 2 от Регламент (ЕС) № 575/2013, когато финансирането е обезпечено. |
| 0160 | **2.2.1** **в т.ч. сделки за финансиране с ценни книжа;**  Тази част от финансирането по ред 0150, която е получена по споразумения за обратно изкупуване по смисъла на член 4, параграф 1, точка 82 от Регламент (ЕС) № 575/2013. |
| 0170 | **2.2.2** **в т.ч. емитиране на покрити облигации;**  Тази част от финансирането по ред 0150, която е получена от емитиране на покрити облигации, както са определени в член 129, параграф 4 или 5 от Регламент (ЕС) № 575/2013 или посочени в член 52, параграф 4 от Директива 2009/65/ЕО. |
| 0180 | **2.2.3** **в т.ч. емитиране на ценни книжа, обезпечени с активи;**  Тази част от финансирането по ред 0150, която е получена от емитирането на ценни книжа, обезпечени с активи, в т.ч. търговски книжа, обезпечени с активи. |
| 0190 | **2.2.4** **в т.ч. финансови пасиви, различни от деривати и къси позиции от субекти в рамките на групата;**  Тази част от финансирането по ред 0150, която е получена от заеми и депозити от субекти в рамките на групата, по които контрагентът е институция майка или дъщерна институция на кредитната институция, или е друго дъщерно предприятие на същата институция майка, или е свързан с кредитната институция чрез определено отношение по смисъла на член 22, параграф 7 от Директива 2013/34/ЕС.  Финансирането на едро от субекти в рамките на групата се докладва само на индивидуална или подконсолидирана основа. |

1. За всеки вид продукт институциите докладват всички колони от 0010 до 0050.
2. Стойностите, докладвани в редове 1. „Финансиране на дребно“, 2.1 „Необезпечено финансиране на едро“, 2.2 „Обезпечено финансиране на едро“, може да включват по-широки типове продукти от базисните позиции, докладвани „в т.ч.“
3. В този образец не се докладват капиталови инструменти.
4. Указания за определени колони:

|  |  |
| --- | --- |
| Колона | Препратки към правни норми и указания |
| 0010 | **Получена балансова сума**  Балансовата стойност на финансирането, получено по всеки от видовете продукти, изброени в колона „Име на продукта“, се докладва в колона 0010 от образеца. |
| 0020 | **Сума, обхваната от схема за гарантиране на депозитите съгласно Директива 2014/49/ЕС или еквивалентна схема за гарантиране на депозитите в трета държава**  Тази част от общия размер на докладваното в колона 0010 финансиране, получено по всеки от видовете продукти, изброени в колона „Име на продукта“, чиято сума е обхваната от схема за гарантиране на депозитите съгласно Директива 2014/49/ЕС или еквивалентна схема за гарантиране на депозитите в трета държава.  Бележка: сумите, докладвани в колони 0020 и 0030 за всяка една от категориите продукти, изброени в колона „Име на продукта“, са равни на общата получена сума, докладвана в колона 0010. |
| 0030 | **Сума, която не е обхваната от схема за гарантиране на депозитите съгласно Директива 2014/49/ЕС или еквивалентна схема за гарантиране на депозитите в трета държава**  Тази част от общия размер на докладваното в колона 0010 финансиране, получено по всеки от видовете продукти, изброени в колона „Име на продукта“, чиято сума не е обхваната от схема за гарантиране на депозитите съгласно Директива 2014/49/ЕС или еквивалентна схема за гарантиране на депозитите в трета държава.  Бележка: сумите, докладвани в колони 0020 и 0030 за всеки от видовете продукти, изброени в колона „Име на продукта“, са равни на общата получена сума, докладвана в колона 0010. |
| 0040 | **Среднопретеглен първоначален срок до падежа**  За размера на докладваното в колона 0010 финансиране, получено по видовете продукти, изброени в колона „Име на продукта“, в колона 0040 се вписва среднопретегленият първоначален срок до падежа (в дни) на това финансиране.  Среднопретегленият първоначален срок до падежа се изчислява като средната стойност за първоначалния срок до падежа (в дни) на финансирането, получено по този вид продукт. Средната стойност се претегля на базата на размера на различните суми на полученото финансиране спрямо общия размер на финансирането, получено от всички емисии на този вид продукт. |
| 0050 | **Среднопретеглен остатъчен срок до падежа**  За размера на докладваното в колона 0010 финансиране, получено по видовете продукти, изброени в колона „Име на продукта“, в колона 0050 се вписва среднопретегленият остатъчен срок до падежа (в дни) на това финансиране.  Среднопретегленият остатъчен срок до падежа се изчислява като средната стойност за остатъчния срок до падежа (в дни) на финансирането, получено по този вид продукт. Средната стойност се претегля на базата на размера на различните суми на полученото финансиране спрямо общия размер на финансирането, получено от всички емисии на този вид продукт. |

* 1. Цени за различни срокове на финансиране (C 69.00)

1. В образец C 69.00 институциите предоставят информация за обема на операциите и платените от тях цени за финансирането, получено през периода на докладване и налично към края на този период, според следните първоначални срокове до падежа:
   1. овърнайт (колони 0010 и 0020);

б) по-голям от овърнайт и по-малък или равен на 1 седмица (колони 0030 и 0040);

в) по-голям от 1 седмица и по-малък или равен на 1 месец (колони 0050 и 0060);

г) по-голям от 1 месец и по-малък или равен на 3 месеца (колони 0070 и 0080);

д) по-голям от 3 месеца и по-малък или равен на 6 месеца (колони 0090 и 0100);

е) по-голям от 6 месеца и по-малък или равен на 1 година (колони 0110 и 0120);

ж) по-голям от 1 година и по-малък или равен на 2 години (колони 0130 и 0140);

з) по-голям от 2 година и по-малък или равен на 5 години (колони 0150 и 0160);

и) по-голям от 5 година и по-малък или равен на 10 години (колони 0170 и 0180).

При валутни преоценки не е било получено ново финансиране в първоначалната валута и докладващата институция не е изплатила нищо повече от първоначалната цена при първоначалния депозит на средствата. Следователно в този образец не се докладва положително увеличение поради валутната преоценка.

Не се докладват източници на финансиране с първоначален срок до падежа над 10 години.

1. При определянето на срока до падежа на полученото финансиране институциите не вземат предвид периода между датата на сделката и датата на сетълмента, например тримесечен пасив със сетълмент след две седмици се докладва с тримесечен срок до падежа (колони 0070 и 0080).
2. Спредът, докладван в лявата колона на всеки времеви интервал, е един от следните:
3. Спредът, дължим от институцията за пасиви със срок, по-малък или равен на една година, в случай на замяна с референтния овърнайт индекс за съответната валута не по-късно от края на работното време в деня на сделката;
4. Спредът, дължим от дружеството при емитирането на пасиви с първоначален срок до падежа, надхвърлящ една година, в случай на замяна с референтния тримесечен индекс за съответната валута (например тримесечният EURIBOR за еврото), не по-късно от края на работното време в деня на сделката.
5. Единствено за целите на изчисляването на спреда по точки а) и б) по-горе, въз основа на натрупания опит институцията може да определи първоначалния срок до падежа, като според случая взима или не взима предвид опционалните характеристики.
6. Спредовете се докладват в базисни пунктове с отрицателен знак, в случай че новото финансиране е по-евтино отколкото при съответния референтен процент. Те се изчисляват въз основа на среднопретеглените стойности.
7. За определянето на средния дължим спред по няколко емисии/депозити/заеми институциите изчисляват общите разходи във валутата на емитиране, като не вземат под внимание валутните суапове, но включват всички подлежащи на плащане или получаване премии, отстъпки и такси, като за основа използват срока на всеки теоретичен или фактически лихвен суап, който съответства на срока на пасива. Спредът представлява процента по пасива минус процента по суапа.
8. Размерът на полученото финансиране в рамките на категориите, изброени в колона „Позиция“, се докладва в колона „Обем“ на съответния времеви интервал.
9. В колона „Обем“ институциите посочват сумите, представляващи балансовата стойност на полученото ново финансиране, в съответния времеви интервал според първоначалния срок до падежа.
10. За задбалансовите ангажименти, както за всички други позиции, институциите докладват единствено съответните стойности, отразени в счетоводния баланс. Задбалансовите ангажименти, предоставени на институцията, се докладват в C 69.00 единствено след усвояване. При усвояване обемът и спредът, които следва да се докладват, са усвоената сума и съответният спред към края на периода на докладване. Когато усвояването не може да бъде подновено по преценка на институцията, се докладва фактическият му срок до падежа. Когато институцията вече е усвоила част от този механизъм към края на предходния период на докладване и впоследствие увеличава използването на механизма, се докладва само допълнително усвоената сума.
11. Депозитите от клиенти на дребно обхващат депозитите по смисъла на член 411, точка 2 от Регламент (ЕС) № 575/2013.
12. За подновеното през периода на докладване финансиране, което все още не е погасено в края на този период, се докладва средната стойност на спредовете, приложими към този момент (т.е. края на периода на докладване). За целите на образец C 69.00 се приема, че финансирането, което е било подновено и все още продължава към края на периода на докладване, представлява ново финансиране.
13. Чрез дерогация от посоченото в останалата част на раздел 1.4 обемът и спредът на безсрочните депозити се докладват само когато вложителят е нямал безсрочен депозит в предходния периода на докладване или когато сумата на депозита се е увеличила в сравнение с предходната референтна дата, в който случай увеличението следва да се третира като ново финансиране. Докладва се спредът към края на периода.
14. Ако няма информация, която да се докладва, полетата за спредовете се оставят празни.
15. В този образец не се докладват капиталови инструменти.
16. Указания относно отделните редове:

|  |  |
| --- | --- |
| Ред | Препратки към правни норми и указания |
| 0010 | **1 Общ размер на финансирането**  Общият обем и среднопретегленият спред на цялото финансиране се изчисляват за всеки от посочените по-долу срокове:   * 1. овърнайт (колони 0010 и 0020);   2. по-голям от овърнайт и по-малък или равен на 1 седмица (колони 0030 и 0040);   3. по-голям от 1 седмица и по-малък или равен на 1 месец (колони 0050 и 0060);   4. по-голям от 1 месец и по-малък или равен на 3 месеца (колони 0070 и 0080);   5. по-голям от 3 месеца и по-малък или равен на 6 месеца (колони 0090 и 0100);   6. по-голям от 6 месеца и по-малък или равен на 1 година (колони 0110 и 0120);   7. по-голям от 1 година и по-малък или равен на 2 години (колони 0130 и 0140);   8. по-голям от 2 година и по-малък или равен на 5 години (колони 0150 и 0160);   9. по-голям от 5 година и по-малък или равен на 10 години (колони 0170 и 0180). |
| 0020 | **1.1 Финансиране на дребно**  От общия размер на финансирането, докладвано по позиция 1, се посочват общият обем и среднопретегленият спред на полученото финансиране на дребно. |
| 0030 | **1.2 Необезпечено финансиране на едро**  От общия размер на финансирането, докладвано по позиция 1, се посочват общият обем и среднопретегленият спред на полученото необезпечено финансиране на едро. |
| 0035 | **1.2.1 в т.ч.: първостепенни необезпечени ценни книжа**  От общия размер на финансирането, докладвано по позиция 1.2, се посочват общият обем и среднопретегленият спред на получените първостепенни необезпечени ценни книжа. |
| 0045 | **1.3 Обезпечено финансиране (контрагентът не е централна банка)**  От общия размер на финансирането, докладвано по позиция 1, се посочват общият обем и среднопретегленият спред на полученото обезпечено финансиране, по което контрагентът не е централна банка. |
| 0065 | **1.3.1 в т.ч.: покрити облигации**  От обезпеченото финансиране, докладвано по позиция 1.3, се посочват общият обем и среднопретегленият спред на всички емитирани обезпечени облигации, които обременяват с тежести собствените активи на институцията. |
| 0075 | **1.3.2 в т.ч.: обезпечени с активи ценни книжа, включително търговски книжа, обезпечени с активи**  От обезпеченото финансиране, докладвано по позиция 1.3, се посочват общият обем и среднопретегленият спред на емитираните обезпечени с активи ценни книжа, включително търговски книжа, обезпечени с активи. |
| 0080 | **1.4 Друго финансиране**  От общия размер на финансирането, докладвано по позиция 1, се посочват общият обем и среднопретегленият спред на финансирането, което не е включено в позиции 1.1—1.3, включително обезпеченото финансиране от централни банки. |

* 1. Подновяване на финансирането (C 70.00)

1. Този образец обхваща информация относно обема на средствата с настъпващ падеж и полученото ново финансиране, т.е. „подновяването на финансирането“, ежедневно в рамките на месеца, предхождащ датата на докладване.
2. Финансирането с настъпващ падеж се докладва, в календарни дни, от институциите в следните времеви интервали според първоначалния срок до падежа:
   1. овърнайт (колони 0010 — 0040);
   2. между 1 и 7 дни (колони 0050 — 0080);
   3. между 7 и 14 дни (колони 0090 — 0120);
   4. между 14 дни и 1 месец (колони 0130 — 0160);
   5. между 1 и 3 месеца (колони 0170 — 0200);
   6. между 3 и 6 месеца (колони 0210 — 0240);
   7. повече от 6 месеца (колони 0250 — 0280).
3. За всеки времеви интервал, описан в точка 2 по-горе, сумата с настъпващ падеж се докладва в лявата колона, подновеното финансиране — в колона „Подновяване“, получените нови средства — в колона „Ново финансиране“, а нетната разлика между, от една страна, новите средства плюс подновеното финансиране минус средствата с настъпващ падеж, от друга — в дясната колона.
4. Общият размер на нетните парични потоци се докладва в колона 290 и е равен на сбора от всички колони, в които е докладвана нетна разлика, с номера 0040, 0080, 0120, 0160, 0200, 0240 и 0280.
5. Средният срок на финансирането, в дни, за финансиране с настъпващ падеж се докладва в колона 0300.
6. Средният срок на финансирането, в дни, за подновено финансиране се докладва в колона 0310.
7. Средният срок на финансирането, в дни, за ново срочно финансиране се докладва в колона 0320.
8. Сумата в колона „Настъпващ падеж“ включва всички пасиви, които договорно е можело да бъдат изтеглени от доставчика на финансирането или са били дължими към съответния ден през периода на докладване. Докладва се винаги с положителен знак.
9. Сумата в колона „Подновяване“ включва сумата с настъпващ падеж съгласно определението в точки 2 и 3, която остава в институцията към съответния ден през периода на докладване. Ако срокът до падежа на финансиране се е променил поради подновяване, сумата в колона „Подновяване“ се докладва в съответния времеви интервал според новия срок до падежа.
10. Сумата в колона „Ново финансиране“ включва фактическите входящи потоци на финансиране към съответния ден през периода на докладване. Докладва се винаги с положителен знак.
11. Чрез сумата в колона „Нетна разлика“ се представя промяната на финансирането в рамките на съответния падежен интервал към съответния ден през периода на докладване. Изчислява се като към новото финансиране се добави подновеното финансиране минус финансирането с настъпващ падеж.
12. Указания за определени колони:

|  |  |
| --- | --- |
| Колона | Препратки към правни норми и указания |
| 0010 — 0040 | **Овърнайт**  Общият размер на финансирането, чийто падеж настъпва на съответния ден през периода на докладване, с първоначален срок до падежа — овърнайт, се докладва в колона 0010 под позиции 1.1—1.31. Редовете, които не са приложими за месеци с по-малко от 31 дни, както и за уикенди, се оставят празни.  Общият размер на финансирането, подновено на съответния ден през периода на докладване, с първоначален срок до падежа — овърнайт, се докладва в колона 0020 под позиции 1.1—1.31.  Общият размер на новото финансиране, получено на съответния ден през периода на докладване, с първоначален срок до падежа — овърнайт, се докладва в колона 0030 под позиции 1.1—1.31.  Нетната разлика между, от една страна, ежедневното финансиране с настъпващ падеж и, от друга, подновеното плюс полученото ново ежедневно финансиране се докладва в колона 0040 под позиции 1.1—1.31. |
| 0050 — 0080 | **> 1 ден ≤ 7 дни**  Общият размер на финансирането, чийто падеж настъпва на съответния ден през периода на докладване, с първоначален срок до падежа — между един ден и една седмица, се докладва в колона 0050 под позиции 1.1—1.31. Редовете, които не са приложими за месеци с по-малко от 31 дни, както и за уикенди, се оставят празни.  Общият размер на финансирането, подновено на съответния ден през периода на докладване, с първоначален срок до падежа — между един ден и една седмица, се докладва в колона 0060 под позиции 1.1—1.31.  Общият размер на новото финансиране, получено на съответния ден през периода на докладване, с първоначален срок до падежа — между един ден и една седмица, се докладва в колона 0070 под позиции 1.1—1.31.  Нетната разлика между, от една страна, финансирането с настъпващ падеж и, от друга, подновеното плюс полученото ново финансиране се докладва в колона 0080 под позиции 1.1—1.31. |
| 0090 — 0120 | **> 7 дни ≤ 14 дни**  Общият размер на финансирането, чийто падеж настъпва на съответния ден през периода на докладване, с първоначален срок до падежа — между една седмица и две седмици, се докладва в колона 0090 под позиции 1.1—1.31. Редовете, които не са приложими за месеци с по-малко от 31 дни, както и за уикенди, се оставят празни.  Общият размер на финансирането, подновено на съответния ден през периода на докладване, с първоначален срок до падежа — между една седмица и две седмици, се докладва в колона 0100 под позиции 1.1—1.31.  Общият размер на новото финансиране, получено на съответния ден през периода на докладване, с първоначален срок до падежа — между една седмица и две седмици, се докладва в колона 0110 под позиции 1.1—1.31.  Нетната разлика между, от една страна, финансирането с настъпващ падеж и, от друга, подновеното плюс полученото ново финансиране се докладва в колона 0120 под позиции 1.1—1.31. |
| 0130 — 0160 | **> 14 дни ≤ 1 месец**  Общият размер на финансирането, чийто падеж настъпва на съответния ден през периода на докладване, с първоначален срок до падежа — между две седмици и един месец, се докладва в колона 0130 под позиции 1.1—1.31. Редовете, които не са приложими за месеци с по-малко от 31 дни, както и за уикенди, се оставят празни.  Общият размер на финансирането, подновено на съответния ден през периода на докладване, с първоначален срок до падежа — между две седмици и един месец, се докладва в колона 0140 под позиции 1.1—1.31.  Общият размер на новото финансиране, получено на съответния ден през периода на докладване, с първоначален срок до падежа — между две седмици и един месец, се докладва в колона 0150 под позиции 1.1—1.31.  Нетната разлика между, от една страна, финансирането с настъпващ падеж и, от друга, подновеното плюс полученото ново финансиране се докладва в колона 0160 под позиции 1.1—1.31. |
| 0170 — 0200 | **> 1 месец ≤ 3 месеца**  Общият размер на финансирането, чийто падеж настъпва на съответния ден през периода на докладване, с първоначален срок до падежа — между един месец и три месеца, се докладва в колона 0170 под позиции 1.1—1.31. Редовете, които не са приложими за месеци с по-малко от 31 дни, както и за уикенди, се оставят празни.  Общият размер на финансирането, подновено на съответния ден през периода на докладване, с първоначален срок до падежа — между един месец и три месеца, се докладва в колона 0180 под позиции 1.1—1.31.  Общият размер на новото финансиране, получено на съответния ден през периода на докладване, с първоначален срок до падежа — между един месец и три месеца, се докладва в колона 0190 под позиции 1.1—1.31.  Нетната разлика между, от една страна, финансирането с настъпващ падеж и, от друга, подновеното плюс полученото ново финансиране се докладва в колона 0200 под позиции 1.1—1.31. |
| 0210 — 0240 | **> 3 месеца ≤ 6 месеца**  Общият размер на финансирането, чийто падеж настъпва на съответния ден през периода на докладване, с първоначален срок до падежа — между три месеца и шест месеца, се докладва в колона 0210 под позиции 1.1—1.31. Редовете, които не са приложими за месеци с по-малко от 31 дни, както и за уикенди, се оставят празни.  Общият размер на финансирането, подновено на съответния ден през периода на докладване, с първоначален срок до падежа — между три месеца и шест месеца, се докладва в колона 0220 под позиции 1.1—1.31.  Общият размер на новото финансиране, получено на съответния ден през периода на докладване, с първоначален срок до падежа — между три месеца и шест месеца, се докладва в колона 0230 под позиции 1.1—1.31.  Нетната разлика между, от една страна, финансирането с настъпващ падеж и, от друга, подновеното плюс полученото ново финансиране се докладва в колона 0240 под позиции 1.1—1.31. |
| 0250 — 0280 | **> 6 месеца**  Общият размер на финансирането, чийто падеж настъпва на съответния ден през периода на докладване, с първоначален срок до падежа — над шест месеца, се докладва в колона 0250 под позиции 1.1—1.31. Редовете, които не са приложими за месеци с по-малко от 31 дни, както и за уикенди, се оставят празни.  Общият размер на финансирането, подновено на съответния ден през периода на докладване, с първоначален срок до падежа — над шест месеца, се докладва в колона 0260 под позиции 1.1—1.31.  Общият размер на новото финансиране, получено на съответния ден през периода на докладване, с първоначален срок до падежа — над шест месеца, се докладва в колона 0270 под позиции 1.1—1.31.  Нетната разлика между, от една страна, финансирането с настъпващ падеж и, от друга, подновеното плюс полученото ново финансиране се докладва в колона 0280 под позиции 1.1—1.31. |
| 0290 | **Общо нетни парични потоци**  Общият размер на нетните парични потоци се докладва в колона 0290 и е равен на сбора от всички колони с номера 0040, 0080, 0120, 0160, 0200, 0240, 0280, в които е посочена нетна разлика. |
| 0300 — 0320 | **Среден срок (в дни)**  Среднопретегленият срок, в дни, на всички средства с настъпващ падеж се докладва в колона 0300. Среднопретегленият срок, в дни, на подновеното финансиране се докладва в колона 0310, а среднопретегленият срок, в дни, на новото финансиране се докладва в колона 0320. |

“