IARSCRÍBHINN VII

**TREORACHA MAIDIR LE TUAIRISCIÚ AR CHAILLTEANAIS A EASCRAÍONN AS IASACHTÚ A CHOMHTHAOBHAÍTEAR LE MAOIN DHOCHORRAITHE**

1. Tá treoracha san Iarscríbhinn seo maidir leis na teimpléid a áirítear in Iarscríbhinn VI a ghabhann leis an Rialachán seo.

2. Beidh feidhm ag na treoracha ginearálta go léir atá le fáil i gCuid I d’Iarscríbhinn II a ghabhann leis an Rialachán seo freisin.

1. Raon feidhme tuairiscithe

3. Tuairisceoidh institiúidí a úsáideann maoin dhochorraithe i gcomhréir le Cuid a Trí, Teideal II de CRR na sonraí a shonraítear in Airteagal 430a(1) CRR.

4. Cumhdaítear sa teimpléad gach margadh náisiúnta ar a bhfuil institiúid/grúpa institiúidí ar ris (féach Airteagal 430a(1) CRR). I gcomhréir leis an tríú habairt d’Airteagal 430a(2) tuairisceofar na sonraí le haghaidh gach margadh maoine laistigh den Aontas ar leithligh.

2. Sainmhínithe

5. Ciallóidh ‘caillteanas’ an caillteanas a shainmhínítear i bpointe (2) d’Airteagal 5 CRR, lena n‑áirítear aon chaillteanas a eascraíonn as maoin léasaithe. Ní aithneofar na sreabha téarnaimh a eascraíonn as foinsí eile (e.g. ráthaíochtaí bainc, árachas saoil, etc.) mar rudaí a laghdaíonn na caillteanais nuair atá caillteanais a eascraíonn as maoin léasaithe á ríomh. Ní dhéanfar caillteanais de staid amháin a ghlanluacháil leis an mbrabús ó théarnamh rathúil de staid eile.

6. Maidir le risíochtaí arna n‑urrú le maoin chónaithe agus tráchtála tosóidh ríomh an chaillteanais eacnamaíoch ó luach na risíochta atá gan íoc ar an dáta tuairiscithe agus áiritheofar an méid seo a leanas leis ar a laghad: (i) fáltais ó réadú na comhthaobhachta; (ii) costais dhíreacha (lena n‑áirítear íocaíochtaí ráta úis agus costais téarnaimh a bhaineann le leachtú na comhthaobhachta); agus (iii) costais indíreacha (lena n‑áirítear costais oibriúcháin an aonaid téarnaimh). Déanfar gach comhpháirt a lascainiú go dtí an dáta tagartha maidir le tuairisciú.

7. Déanfar luach na risíochta a dheimhniú i gcomhréir leis na rialacha a shonraítear i dTeideal II de Chuid a Trí CRR (féach Caibidil 2 le haghaidh institiúidí a úsáideann an cur chuige caighdeánaithe, agus Caibidil 3 le haghaidh institiúidí a úsáideann cur chuige IRB).

8. Déanfar luach na maoine a dheimhniú i gcomhréir leis na rialacha a shonraítear i dTeideal II de Chuid a Trí CRR.

9. Éifeacht F/X: Déanfar méideanna a thiontú chuig an airgeadra tuairiscithe ag úsáid an ráta malartaithe ar an dáta tuairiscithe. Thairis sin, ba cheart éifeacht F/X a chur san áireamh sna meastacháin ar chaillteanais eacnamaíocha má tá an risíocht nó an chomhthaobhacht ainmnithe in airgeadra éagsúil.

3. Miondealú geografach

10. Tuairisceoidh institiúidí na teimpléid seo a leanas:

a) teimpléad iomlán amháin;

b) teimpléad iomlán amháin ar son gach margadh náisiúnta san Aontas ar a bhfuil an institiúid ar ris, agus;

c) teimpléad iomlán amháin ina gcomhiomlánaítear na sonraí le haghaidh gach margaidh náisiúnta laistigh den Aontas ar a bhfuil an institiúid ar ris.

4. Risíochtaí agus caillteanais a thuairisciú

11. Risíochtaí: Tuairisceofar i dteimpléad C 15.00 gach risíocht atá faoi réir na gceanglas i dTeideal II de Chuid a Trí CRR agus i gcás ina n‑úsáidtear an chomhthaobhacht chun an méid risíochta atá ualaithe a laghdú. Ciallaíonn sé sin freisin nach dtuairisceofar na risíochtaí agus na caillteanais lena mbaineann más rud é nach n‑úsáidtear éifeacht maolaithe priacal na maoine dochorraithe ach chun críocha inmheánacha amháin (i.e. faoi Cholún 2) nó ar son risíochtaí móra (féach Cuid a Ceathair CRR).

12. Caillteanais: Is í an institiúid a bhfuil an risíocht aici faoi dheireadh na tréimhse tuairiscithe a thuairisceoidh na caillteanais. Déanfar caillteanais a thuairisciú a luaithe agus atá na forálacha le clárú i gcomhréir le rialacha cuntasaíochta. Déanfar na caillteanais mheasta a thuairisciú freisin. Déanfar caillteanais ó risíochtaí a chomhthaobhaítear le maoin dhochorraithe a ríomh ar bhonn aonair de réir gach iasachta agus déanfar iad a comhiomlánú chun críocha tuairiscithe.

13. Dáta tagartha: Úsáidfear an luach risíochta tráth na mainneachtana.

a) Déanfar caillteanais a thuairisciú le haghaidh gach mainneachtana ar iasachtaí arna n‑urrú le réadmhaoin a tharlaíonn i gcaitheamh na tréimhse tuairiscithe agus gan beann ar cibé a cuireadh an téarnamh i gcrích nó nár cuireadh. Tagróidh caillteanais atá le tuairisciú amhail ón 31 Nollaig don bhliain féilire iomlán. Ós rud é go bhféadfadh sé go mbeadh aga moille fada idir an mhainneachtain agus aithint na gcaillteanas (lena n‑áirítear an próiseas téarnaimh neamhiomlán), déanfar meastachán caillteanas a thuairisciú i gcásanna nár cuireadh an téarnamh i gcrích laistigh den tréimhse tuairiscithe.

b) Maidir le gach mainneachtain a tugadh faoi deara laistigh den tréimhse tuairiscithe, tá trí chás éagsúla ann: (i) is féidir an iasacht mhainnithe a athstruchtúrú ionas nach láimhseálfar í a thuilleadh mar a bheith ar mainneachtain (ní thugtar aon chaillteanas faoi deara); (ii) cuireadh réadú na comhthaobhachta uile i gcrích (téarnamh iomlán, is eol an caillteanas iarbhír); nó (iii) téarnamh neamhiomlán (meastacháin ar chaillteanas le húsáid). Ní bheidh san áireamh sa tuairisciú ar chaillteanais ach caillteanais a eascraíonn as cás (ii) réadú na comhthaobhachta (caillteanais a tugadh faoi deara) agus cás (iii) téarnamh neamhiomlán (meastacháin ar chaillteanais).

c) Ós rud é nach ndéanfar caillteanais a thuairisciú ach le haghaidh risíochtaí a mhainnigh i gcaitheamh na tréimhse tuairiscithe, ní léireofar sna sonraí tuairiscithe caillteanais risíochtaí a mhainnigh i gcaitheamh tréimhsí tuairiscithe roimhe sin, i.e. ní thuairisceofar fáltais ó réadú na comhthaobhachta ag tréimhse níos déanaí ná costais réadaithe atá níos ísle ná mar a measadh roimhe.

14. Ról luachála na maoine: Tá an luacháil is déanaí den mhaoin roimh dháta mainnithe na risíochta de dhíth mar thagairt chun an chuid den risíocht a urraítear le morgáistí ar mhaoin dhochorraithe a thuairisciú. Tar éis na mainneachtana, d’fhéadfaí an mhaoin a luacháil arís. Níor cheart, áfach, go mbeadh an luach nua sin ábhartha chun an chuid den risíocht a bhí urraithe ina hiomláine le morgáistí ar mhaoin dhochorraithe a aithint. Mar sin féin, cuirfear luach nua na maoine san áireamh i dtuairisciú na gcaillteanas eacnamaíoch (tá luach maoine laghdaithe mar chuid de chostais eacnamaíocha). I bhfocail eile, úsáidfear an luacháil is déanaí ar an maoin roimh an dáta mainnithe le deimhniú cén chuid den chaillteanas a thuairisceofar i gcolún 0010 (aithint luachanna risíochta atá urraithe ina hiomláine) agus luach athluacháilte na maoine don mhéid atá le tuairisciú (meastachán ar théarnamh féideartha ó chomhthaobhacht) i gcolúin 0010 agus 0030.

15. Díolacháin iasachtaí i gcaitheamh na tréimhse tuairiscithe a láimhseáil: Is í an institiúid a bhfuil an risíocht aici faoi dheireadh na tréimhse tuairiscithe a thuairisceoidh na caillteanais, sa chás inar aithníodh mainneachtain le haghaidh na risíochta sin agus sa chás sin amháin.

5. Treoracha a bhaineann le suímh shonracha

|  |  |
| --- | --- |
| **Colúin** | |
| 0010 | Suim na gcaillteanas a eascraíonn as iasachtaí suas go dtí na céatadáin tagartha  Pointí (a) agus (d) d’Airteagal 430a(1) CRR faoi seach,  Luach margaidh agus luach iasachta morgáiste i gcomhréir le pointí (74) agus (76) d’Airteagal 4(1) CRR  Bailítear sa cholún seo na caillteanais uile a eascraíonn as iasachtú a chomhthaobhaítear le maoin chónaithe nó le maoin tráchtála dhochorraithe suas go dtí an chuid den risíocht a láimhseáiltear mar a bheith urraithe ina hiomláine i gcomhréir le hAirteagal 124(1) CRR. |
| 0020 | Lena n‑áirítear: maoin dhochorraithe arna luacháladh le luach iasachta morgáiste  Tuairisciú na gcaillteanas sin, i gcás inar ríomhadh luach na comhthaobhachta mar luach iasachta morgáiste. |
| 0030 | Suim na gcaillteanas foriomlán  Pointí (b) agus (e) d'Airteagal 430a(1) CRR faoi seach; luach margaidh agus luach iasachta morgáiste i gcomhréir le pointí (74) agus (76) d’Airteagal 4(1) CRR  Bailítear sa cholún seo na caillteanais uile a eascraíonn as iasachtú a chomhthaobhaítear le maoin chónaithe nó le maoin tráchtála dhochorraithe suas go dtí an chuid den risíocht a láimhseáiltear mar a bheith urraithe go hiomlán i gcomhréir le hAirteagal 124(1) CRR. |
| 0040 | Lena n‑áirítear: maoin dhochorraithe arna luacháladh le luach iasachta morgáiste  Tuairisceoidh institiúidí caillteanais i gcás inar ríomhadh luach na comhthaobhachta mar luach iasachta morgáiste |
| 0050 | Suim na risíochtaí  Pointí (c) agus (f) d’Airteagal 430a(1) CRR  Is é an luach atá le tuairisciú an chuid sin den luach risíochta a láimhseáiltear mar a bheith urraithe ina hiomláine le maoin dhochorraithe agus an chuid sin amháin, i.e. níl an chuid a láimhseáiltear mar a bheith neamhurraithe ábhartha don tuairisciú ar chaillteanais.  I gcás mainneachtana, is é an luach atá le tuairisciú luach na risíochta díreach roimh an mainneachtain. |

|  |  |
| --- | --- |
| **Rónna** | |
| 0010 | Maoin chónaithe  Maoin chónaithe mar a shainmhínítear i bpointe (75) d’Airteagal 4(1) CRR |
| 0020 | Maoin tráchtála dhochorraithe |