**ET**

**XII LISA**

**„XXVII LISA**

**ARUANDLUSJUHISED GLOBAALSETE SÜSTEEMSELT OLULISTE ETTEVÕTJATE KINDLAKSTEGEMISEKS JA NENDE PUHVRI MÄÄRADE MÄÄRAMISEKS**

Sisukord

[I OSA. ÜLDISED JUHISED 2](#_Toc119084660)

[1. Struktuur ja põhimõtted 2](#_Toc119084661)

[1.1. Struktuur 2](#_Toc119084662)

[1.2. Nummerdamise põhimõtted 2](#_Toc119084663)

[1.3. Märgi põhimõtted 2](#_Toc119084664)

[II OSA. VORMIDE TÄITMISE JUHISED 3](#_Toc119084665)

[1. Üldised märkused 3](#_Toc119084666)

[2. Juhised konkreetsete kirjete kohta 3](#_Toc119084667)

## I OSA. ÜLDISED JUHISED

1. Struktuur ja põhimõtted

1.1. Struktuur

1. Need aruandlusnõuded, mille eesmärk on toetada globaalsete süsteemselt oluliste ettevõtjate kindlakstegemist ja vastavate globaalse süsteemselt olulise ettevõtja puhvri määrade määramist, koosnevad ühest vormist, mis sisaldab teavet globaalse süsteemse olulisuse näitajate ja teatavate kirjete kohta, mida on vaja, et saaks kohaldada liidu metoodikat globaalsete süsteemselt oluliste ettevõtjate kindlakstegemiseks ja vastavate globaalse süsteemselt olulise ettevõtja puhvri määrade määramiseks.

1.2. Nummerdamise põhimõtted

2. Vormide veergudele, ridadele ja lahtritele viitamisel on käesolevas dokumendis aluseks võetud punktides 3–5 kirjeldatud nummerdamispõhimõtted. Need numbrilised koodid on valideerimise eeskirjades laialdaselt kasutusel.

3. Juhistes kasutatakse järgmisel kujul olevat üldist märget: {Vorm; Rida; Veerg}.

4. Kui viited on esitatud vormisiseselt ja seega kasutatakse ainult selle vormi andmepunkte, ei märgita vormi: {Rida; Veerg}. Kui vormis on ainult üks veerg, viidatakse ainult ridadele: {Vorm; Rida}.

5. Tärni kasutatakse selle tähistamiseks, et viide hõlmab eelnevalt kindlaks määratud ridu või veerge.

1.3. Märgi põhimõtted

6. Iga summa, mis suurendab näitaja, varade, kohustuste või riskipositsioonide väärtust, kajastatakse aruandes positiivse arvuna. Iga summa, mis vähendab näitaja, varade, kohustuste või riskipositsioonide väärtust, kajastatakse aruandes negatiivse arvuna. Kui kirje nimetuse ees on miinusmärk (–), ei esitata kõnealuse kirje puhul positiivset arvu.

## II OSA. VORMIDE TÄITMISE JUHISED

1. Üldised märkused

8. Vorm on jagatud kaheks osaks. Globaalsete süsteemselt oluliste ettevõtjate näitajaid kajastav ülemine osa sisaldab näitajaid globaalsete süsteemselt oluliste ettevõtjate kindlakstegemiseks, nagu on määratletud Baseli pangajärelevalve komitee väljatöötatud metoodikas. Alumine osa sisaldab mitut kirjet, mis on vajalikud asjakohaste näitajate arvutamiseks vastavalt direktiivi 2013/36/EL[[1]](#footnote-2) artikli 131 lõike 18 alusel kindlaksmääratud metoodikale.

9. Asjakohasel juhul peab käesolevas vormis esitatud teave olema kooskõlas teabega, mis esitatakse asjaomastele asutustele selleks, et need asutused saaksid koguda näitajate väärtusi, nagu on sätestatud komisjoni delegeeritud määruse (EL) nr 1222/2014[[2]](#footnote-3) artikli 3 lõikes 2.

2. Juhised konkreetsete kirjete kohta

|  |  |
| --- | --- |
| Rida | Viited õigussätetele ja juhised |
| 0010–0130 | Globaalsete süsteemselt oluliste ettevõtjate näitajad  Näitajate määratlus on sama, mida kasutatakse komisjoni delegeeritud määruse (EL) nr 1222/2014 lisas loetletud teabe kindlaksmääramiseks.  Selle metoodika määratluste muutmise korral kasutatakse sellise sama metoodika muudetud määratlusi, mida kasutatakse näitajate väärtuste kindlaksmääramiseks alates majandusaasta lõpust („aasta lõpu metoodika“), teabe esitamiseks alates sama majandusaasta esimese, teise ja kolmanda kvartali lõpust. Kui XXVI lisas esitatud vormi muudetakse kõnealuse eelarveaasta jooksul, kohaldatakse aasta lõpu metoodikat alates esimesest kohaldatavast aruandekuupäevast pärast muutmismääruse jõustumist.  Näitajad, mis kujutavad endast voogude näitajaid, esitatakse kumulatiivselt alates kalendri- või majandusaasta algusest, nagu on asjakohane. |
| 0010 | Koguriskipositsioon, sealhulgas kindlustusvaldkonna tütarettevõtjad |
| 0020 | Finantssüsteemisisesed varad, sealhulgas kindlustusvaldkonna tütarettevõtjad |
| 0030 | Finantssüsteemisisesed kohustused, sealhulgas kindlustusvaldkonna tütarettevõtjad |
| 0040 | Lunastamata väärtpaberid, sealhulgas kindlustusvaldkonna tütarettevõtete emiteeritud väärtpaberid |
| 0050 | Maksetegevus |
| 0060 | Hoiul olevad varad |
| 0070 | Kindlustustegevus |
| 0081 | Kauplemismaht – fikseeritud tulumääraga väärtpaberid |
| 0085 | Kauplemismaht – aktsiad ja muud väärtpaberid |
| 0090 | Börsiväliste tuletisinstrumentide tinglik väärtus, sealhulgas kindlustusvaldkonna tütarettevõtjad |
| 0100 | Kaubeldavad ja müügivalmis väärtpaberid |
| 0110 | 3. taseme varad, sealhulgas kindlustusvaldkonna tütarettevõtjad |
| 0120 | Jurisdiktsiooniülesed nõuded |
| 0130 | Jurisdiktsiooniülesed kohustused |
| 0140–0160 | Kirjed, mille puhul Euroopa pangandusliit on ühtne jurisdiktsioon  Allpool täpsustatud kirjete kindlaksmääramiseks ning juhul, kui allpool esitatud juhistes ei ole muid täpsustusi, viiakse kasutatavad mõisted ja kontseptsioonid võimalikult suures ulatuses kooskõlla Rahvusvaheliste Arvelduste Panga rahvusvahelise pangandusstatistika aruandluse suunistes määratletud mõistete ja kontseptsioonidega.  Erandina jäetakse välja aruandvate üksuste tegevus kõigis osalevates liikmesriikides, nagu on osutatud Euroopa Parlamendi ja nõukogu määruse (EL) nr 806/2014 artiklis 4[[3]](#footnote-4), st osalevaid liikmesriike käsitatakse ühe jurisdiktsioonina. |
| 0140 | Välismaiste nõuete kogusumma lõppriski alusel  Välismaiste nõuete kogusumma on piiriüleste nõuete ja välismaiste sidusettevõtjate kohalike kohalikus valuutas ja välisvaluutas nõuete kogusumma. Välja jäetakse tuletislepingute kirjetest tulenevad nõuded. „Nõuded“, „piiriülesed nõuded“, „välismaiste sidusettevõtjate kohalikud välisvaluutas ja kohalikus valuutas nõuded“ on määratletud Rahvusvaheliste Arvelduste Panga rahvusvahelise pangandusstatistika aruandluse suunistes.  „Lõppriski alusel“ tähendab seda, et selleks, et teha kindlaks, kas nõue on piiriülene või kohalik nõue, määratakse positsioon kolmandale isikule, kes on sõlminud lepingu esimese vastaspoole võlgade või kohustuste ülevõtmiseks, kui see pool ei täida oma kohustusi, kui selline kolmas isik on olemas. Selline määramine toimub kooskõlas riskide ülekandmist käsitlevate sätetega, mis on esitatud Rahvusvaheliste Arvelduste Panga rahvusvahelise pangandusstatistika aruandluse suunistes. |
| 0150 | Tuletisinstrumentidega seotud välismaised nõuded lõppriski alusel  Kõigi selliste tuletisinstrumentide nõuete positiivne õiglane väärtus, mis on piiriülesed nõuded või välismaiste sidusettevõtjate kohalikud nõuded kohalikus või välisvaluutas.  Tuletisinstrumentide hulka kuuluvad forvardid, vahetuslepingud ja optsioonid, mis on seotud välisvaluuta, intressimäära, aktsiate, kauba ja krediidiinstrumentidega. See hõlmab ostetud krediidituletisinstrumente, millega maandatakse või tasaarvestatakse krediidiriski kaitset, mida müüakse või hoitakse kauplemise eesmärgil.  Selliste ostetud krediidituletisinstrumentide puhul ei tohi väärtuse ülempiiriks olla tagatiseks ostetud vahetu nõude väärtus.  Tuletislepingute positiivsed õiglased väärtused võib tasaarvestada negatiivsete õiglaste väärtustega ainult juhul, kui positsioonid täideti sama vastaspoolega õiguslikult jõustatava tasaarvestuskokkuleppe alusel. Sellesse kirjesse lisatakse ainult positiivse väärtusega tasaarvestatavate tehingute kogumid.  Tuletisinstrumentide nõuded esitatakse koos mis tahes rahalise tagatisega.  Teabe esitamisel lõppriski alusel kohaldatakse järgmist:   1. Kui lõplik risk lasub vastaspoolel, käsitatakse tuletisinstrumenti välismaisena, kui vastaspool ei kuulu aruandvate üksuste asukoha jurisdiktsiooni. 2. Kui lõplik risk lasub garantii andjal, käsitatakse tuletisinstrumenti välismaisena, kui garantii andja ei kuulu aruandvate üksuste asukoha jurisdiktsiooni. |
| 0160 | Välismaised kohustused kohese riski alusel, sealhulgas tuletisinstrumendid  Välismaised kohustused, sealhulgas tuletisinstrumendid, on välismaiste kohustuste ja tuletisinstrumentidest tulenevate välismaiste kohustuste summa. Sellest kirjest jäetakse välja väärtpaberitest tulenevad kohustused, mis on aruandva finantsinstitutsiooni emiteeritud kaubeldavad finantsvarad.  Tuletisinstrumentide määratlus on sama, mida kohaldatakse rea 0150 puhul.  Tuletislepingute negatiivsed õiglased väärtused võib tasaarvestada positiivsete õiglaste väärtustega ainult juhul, kui positsioonid täideti sama vastaspoolega õiguslikult jõustatava tasaarvestuskokkuleppe alusel. Tuletisinstrumentidest tulenevad kohustused kajastatakse koos mis tahes tagatisega (rahaline ja mitterahaline).  „Kohese riski alusel“ tähendab, et selleks, et teha kindlaks, kas nõue on piiriülene või kohalik nõue, määratakse positsioon lepingu otsesele vastaspoolele.“ |

1. Euroopa Parlamendi ja nõukogu 26. juuni 2013. aasta direktiiv 2013/36/EL, mis käsitleb krediidiasutuste tegevuse alustamise tingimusi ning krediidiasutuste usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, lk 338). [↑](#footnote-ref-2)
2. Komisjoni 8. oktoobri 2014. aasta delegeeritud määrus (EL) nr 1222/2014, millega täiendatakse Euroopa Parlamendi ja nõukogu direktiivi (EL) nr 2013/36/EL seoses regulatiivsete tehniliste standarditega, millega täpsustatakse globaalsete süsteemselt oluliste ettevõtjate kindlaksmääramise metoodikat ja määratakse kindlaks globaalsete süsteemselt oluliste ettevõtjate alakategooriad (ELT L 330, 15.11.2014, lk 27). [↑](#footnote-ref-3)
3. Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT L 225, 30.7.2014, lk 1). [↑](#footnote-ref-4)