**EL**

**ΠΑΡΑΡΤΗΜΑ X**

**«ΠΑΡΑΡΤΗΜΑ XXIII**

**ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΥΠΟΔΕΙΓΜΑΤΟΣ ΤΟΥ ΠΙΝΑΚΑ ΛΗΚΤΟΤΗΤΑΣ ΤΟΥ ΠΑΡΑΡΤΗΜΑΤΟΣ XXII**

[**ΜΕΡΟΣ I: ΓΕΝΙΚΕΣ ΟΔΗΓΙΕΣ** 2](#_Toc119051281)

[**ΜΕΡΟΣ II: ΟΔΗΓIΕΣ ΓΙΑ ΣΥΓΚΕΚΡΙΜEΝΕΣ ΓΡΑΜΜEΣ** 5](#_Toc119051282)

**ΜΕΡΟΣ I: ΓΕΝΙΚΕΣ ΟΔΗΓΙΕΣ**

1. Για να αποτυπώνονται οι αναντιστοιχίες ληκτότητας των δραστηριοτήτων ενός ιδρύματος (στο εξής: πίνακας ληκτότητας) στο υπόδειγμα του παραρτήματος XXII, τα ιδρύματα εφαρμόζουν τις οδηγίες που περιέχονται στο παρόν παράρτημα.

2. Το εργαλείο παρακολούθησης του πίνακα ληκτότητας καλύπτει τις συμβατικές ροές και τις ενδεχόμενες εκροές. Οι συμβατικές ροές που προκύπτουν από νομικά δεσμευτικές συμφωνίες και η εναπομένουσα ληκτότητα από την ημερομηνία υποβολής αναφοράς αναφέρονται σύμφωνα με τις διατάξεις των εν λόγω νομικών συμφωνιών.

3. Τα ιδρύματα δεν υπολογίζουν εις διπλούν τις εισροές.

4. Στη στήλη “αρχικό απόθεμα”, αναφέρεται το απόθεμα των στοιχείων κατά την ημερομηνία υποβολής αναφοράς.

5. Συμπληρώνονται μόνο τα κενά λευκά κελιά του υποδείγματος του παραρτήματος XXII.

6 Το τμήμα του υποδείγματος του πίνακα ληκτότητας με τίτλο “Εκροές και εισροές” καλύπτει μελλοντικές συμβατικές ταμειακές ροές από όλα τα εντός και εκτός ισολογισμού στοιχεία. Αναφέρονται μόνον οι εκροές και οι εισροές που απορρέουν από συμβάσεις που είναι έγκυρες κατά την ημερομηνία υποβολής αναφοράς. Οι **εκροές και οι εισροές** τόκων από όλα τα εντός και εκτός ισολογισμού μέσα πλην των εγγυήσεων περιλαμβάνονται σε όλα τα σχετικά στοιχεία των τμημάτων “εκροές” και “εισροές”, στην αντίστοιχη χρονική περίοδο κατά την οποία καθίστανται ληξιπρόθεσμες. Οι πληρωμές και οι εισπράξεις τόκων που καθίστανται ληξιπρόθεσμες μετά την παρέλευση 5 ετών από την ημερομηνία αναφοράς για την υποβολή αναφορών εξαιρούνται από τον πίνακα ληκτότητας.

7. Το τμήμα του υποδείγματος του πίνακα ληκτότητας με τίτλο “Ικανότητα αντιστάθμισης” αντιπροσωπεύει το απόθεμα των μη βεβαρημένων στοιχείων ενεργητικού ή άλλες πηγές χρηματοδότησης, που είναι νομίμως και πρακτικά διαθέσιμα στο ίδρυμα κατά την ημερομηνία υποβολής αναφοράς για την κάλυψη δυνητικών συμβατικών κενών χρηματοδότησης. Αναφέρονται μόνον οι εκροές και οι εισροές που απορρέουν από συμβάσεις υφιστάμενες κατά την ημερομηνία υποβολής αναφοράς.

8. Οι ταμειακές εκροές και εισροές στα αντίστοιχα τμήματα “εκροές” και “εισροές” αναφέρονται σε ακαθάριστη βάση με θετικό πρόσημο. Τα πληρωτέα και εισπρακτέα ποσά αναφέρονται αντίστοιχα στα τμήματα εκροών και εισροών.

9. Αναφορικά με το τμήμα του υποδείγματος του πίνακα ληκτότητας με τίτλο “Ικανότητα αντιστάθμισης”, οι εκροές και οι εισροές αναφέρονται σε καθαρή βάση, με θετικό πρόσημο αν αντιπροσωπεύουν εισροές, και με αρνητικό πρόσημο αν αντιπροσωπεύουν εκροές. Όσον αφορά τις ταμειακές ροές, αναφέρονται τα οφειλόμενα ποσά. Οι ροές τίτλων αναφέρονται στην τρέχουσα αγοραία αξία. Οι ροές που προκύπτουν από πιστωτικές διευκολύνσεις και διευκολύνσεις ρευστότητας αναφέρονται στα συμβατικά διαθέσιμα ποσά.

10. Οι συμβατικές ροές κατανέμονται στις είκοσι δύο χρονικές περιόδους, ανάλογα με την εναπομένουσα ληκτότητά τους, και οι ημέρες αναφέρονται σε ημερολογιακές ημέρες.

11. Αναφέρονται όλες οι συμβατικές ροές, περιλαμβανομένων όλων των ταμειακών ροών από μη χρηματοοικονομικές δραστηριότητες, όπως φόροι, πριμοδοτήσεις, μερίσματα και μισθώματα. Οι ταμειακές ροές από μη χρηματοοικονομικές δραστηριότητες αναφέρονται στην αντίστοιχη χρονική περίοδο κατά την οποία καθίστανται ληξιπρόθεσμες. Οι εν λόγω ταμειακές ροές εξαιρούνται από τον πίνακα ληκτότητας όταν καθίστανται ληξιπρόθεσμες μετά την παρέλευση 5 ετών από την ημερομηνία αναφοράς για την υποβολή αναφορών.

12. Προκειμένου τα ιδρύματα να εφαρμόζουν συντηρητική προσέγγιση στον προσδιορισμό της συμβατικής ληκτότητας των ροών, διασφαλίζουν όλα τα κάτωθι:

α) όταν υπάρχει δικαίωμα προαίρεσης για την αναβολή πληρωμής ή την είσπραξη προκαταβολής, το δικαίωμα θεωρείται ότι έχει ασκηθεί, εφόσον θα προκαταβάλλονταν εκροές από το ίδρυμα ή θα αναβάλλονταν εισροές προς το ίδρυμα·

β) όταν το δικαίωμα προαίρεσης για την προκαταβολή εκροών από το ίδρυμα εξαρτάται αποκλειστικά από τη διακριτική ευχέρεια του ιδρύματος, το δικαίωμα θεωρείται ότι έχει ασκηθεί, μόνον όταν υπάρχει προσδοκία της αγοράς ότι το ίδρυμα θα το ασκήσει. Το δικαίωμα θεωρείται ότι δεν έχει ασκηθεί, εφόσον θα οδηγούσε σε προκαταβολή εισροών προς το ίδρυμα ή σε αναβολή εκροών από το ίδρυμα. Οποιαδήποτε ταμειακή εκροή θα ενεργοποιούνταν συμβατικά από την εν λόγω εισροή —όπως στην περίπτωση της χρηματοδότησης άμεσης επανεκχώρησης— αναφέρεται κατά την ίδια ημερομηνία με την εν λόγω εισροή·

γ) οι καταθέσεις ημερήσιας λήξης, συμπεριλαμβανομένων των καταθέσεων όψεως και των μη ληγουσών καταθέσεων, αναφέρονται ως μίας ημέρας στη στήλη 0020. Επιπλέον, οι συναλλαγές χωρίς συμβατικά καθορισμένη ληκτότητα αναφέρονται στη στήλη 0025·

δ) οι ανοικτές συμφωνίες επαναγοράς ή οι συναλλαγές αγοράς με συμφωνία επαναπώλησης και παρόμοιες συναλλαγές, οι οποίες μπορούν να τερματιστούν από οποιοδήποτε μέρος ανά πάσα στιγμή, θεωρείται ότι λήγουν στη διάρκεια μίας ημέρας, εκτός αν η προθεσμία προειδοποίησης είναι μεγαλύτερη από μία ημέρα, οπότε αναφέρονται στη σχετική χρονική περίοδο, ανάλογα με την προθεσμία προειδοποίησης·

ε) οι προθεσμιακές καταθέσεις λιανικής με επιλογή πρόωρης ανάληψης θεωρείται ότι λήγουν εντός της χρονικής περιόδου κατά την οποία η πρόωρη ανάληψη της κατάθεσης δεν επισύρει ποινή, σύμφωνα με το άρθρο 25 παράγραφος 4 στοιχείο β) του κατ’ εξουσιοδότηση κανονισμού (ΕΕ) 2015/61·

στ) όταν το ίδρυμα δεν δύναται να καταρτίσει ένα ελάχιστο χρονοδιάγραμμα συμβατικών πληρωμών για ένα συγκεκριμένο στοιχείο ή μέρος αυτού σύμφωνα με τους κανόνες που περιγράφονται στην παρούσα παράγραφο, αναφέρει το στοιχείο ή το μέρος αυτού ως άνω των 5 ετών στη στήλη 0220.

13. [κενό]

14. Οι ληξιπρόθεσμες συμφωνίες ανταλλαγής συναλλάγματος αποτυπώνουν τη λήγουσα ονομαστική αξία των διασυναλλαγματικών συμφωνιών ανταλλαγής, των προθεσμιακών πράξεων συναλλάγματος και των μη διακανονισθεισών συμφωνιών συναλλάγματος άμεσης εκτέλεσης στις εφαρμοστέες χρονικές περιόδους του υποδείγματος.

15. Οι ταμειακές ροές από μη διακανονισθείσες συναλλαγές αναφέρονται, κατά το σύντομο χρονικό διάστημα πριν από τον διακανονισμό, στις κατάλληλες γραμμές και χρονικές περιόδους.

16. Τα στοιχεία στα οποία το ίδρυμα δεν έχει υποκείμενη δραστηριότητα, όπως όταν δεν έχει καταθέσεις μιας συγκεκριμένης κατηγορίας, μένουν κενά.

17. Στοιχεία σε καθυστέρηση και στοιχεία για τα οποία το ίδρυμα έχει λόγους να αναμένει μη εκτέλεση δεν αναφέρονται.

18. Εφόσον η εξασφάλιση που έχει ληφθεί έχει υποθηκευτεί εκ νέου σε συναλλαγή που λήγει πέραν της συναλλαγής με την οποία το ίδρυμα έλαβε την εξασφάλιση, τότε αναφέρεται εκροή τίτλων σε ποσό εύλογης αξίας της εξασφάλισης που έχει ληφθεί στο τμήμα “Ικανότητα αντιστάθμισης” στην αντίστοιχη χρονική περίοδο, ανάλογα με τη ληκτότητα της συναλλαγής από την οποία προέκυψε η παραλαβή της εξασφάλισης.

19. Όταν, σύμφωνα με το άρθρο 16 του κατ’ εξουσιοδότηση κανονισμού (ΕΕ) 2015/61, οι καταθέσεις όψεως που διατηρεί το αναφέρον πιστωτικό ίδρυμα στο κεντρικό ίδρυμα αντιμετωπίζονται ως ρευστά στοιχεία ενεργητικού, οι καταθέσεις όψεως θα πρέπει να αντιμετωπίζονται ως συμβατική διατραπεζική εισροή στον πίνακα ληκτότητας.

20. Τα ενδοομιλικά στοιχεία δεν επηρεάζουν την υποβολή αναφοράς σε ενοποιημένη βάση.

21. Το μη αναλήψιμο μέρος των αποθεματικών κεντρικών τραπεζών δεν αναφέρεται πουθενά στο υπόδειγμα.

**ΜΕΡΟΣ II: ΟΔΗΓIΕΣ ΓΙΑ ΣΥΓΚΕΚΡΙΜEΝΕΣ ΓΡΑΜΜEΣ**

|  |  |
| --- | --- |
| Γραμμή | Νομικά κείμενα αναφοράς και οδηγίες |
| **0010 έως**  **0380** | **1 ΕΚΡΟΕΣ**  Το συνολικό ποσό των ταμειακών εκροών αναφέρεται στις ακόλουθες υποκατηγορίες: |
| 0010 | **1.1 Υποχρεώσεις που προκύπτουν από εκδοθέντες τίτλους (εφόσον δεν αντιμετωπίζονται ως καταθέσεις λιανικής)**  Ταμειακές εκροές που προκύπτουν από χρεωστικούς τίτλους εκδοθέντες από το ίδρυμα που υποβάλλει αναφορά,  λ.χ. ίδιες εκδόσεις. |
| 0011 | **1.1.0.1 εκ των οποίων: Εντός ομίλου ή ΘΣΠ**  Το ποσό που αναφέρεται στη γραμμή 1.1, όταν ο αντισυμβαλλόμενος είναι μητρική ή θυγατρική του ιδρύματος ή άλλη θυγατρική της ίδιας μητρικής ή συνδέεται με το πιστωτικό ίδρυμα με σχέση κατά την έννοια του άρθρου 22 παράγραφος 7 της οδηγίας 2013/34/ΕΕ ή μέλος του ίδιου θεσμικού συστήματος προστασίας, όπως αναφέρεται στο άρθρο 113 παράγραφος 7 του κανονισμού (ΕΕ) αριθ. 575/2013, ή το κεντρικό ίδρυμα ή μέλος ενός δικτύου ή συνεταιριστικού ομίλου που αναφέρεται στο άρθρο 10 του κανονισμού (ΕΕ) αριθ. 575/2013. |
| 0020 | **1.1.1 μη εξασφαλισμένα οφειλόμενα ομόλογα**  Το ποσό των ταμειακών εκροών που προκύπτει από εκδοθέντες τίτλους που αναφέρονται στη γραμμή 1.1, το οποίο αποτελεί μη εξασφαλισμένη οφειλή που έχει εκδοθεί από το ίδρυμα που υποβάλλει αναφορά προς τρίτα μέρη. |
| 0030 | **1.1.2 ρυθμιζόμενα καλυμμένα ομόλογα**  Το ποσό των ταμειακών εκροών που προκύπτει από εκδοθέντες τίτλους που αναφέρονται στη γραμμή 1.1, το οποίο είναι ομόλογα επιλέξιμα για την αντιμετώπιση που ορίζεται στο άρθρο 129 παράγραφος 4 ή 5 του κανονισμού (ΕΕ) αριθ. 575/2013 ή στο άρθρο 52 παράγραφος 4 της οδηγίας 2009/65/ΕΚ. |
| 0040 | **1.1.3 ληξιπρόθεσμες τιτλοποιήσεις**  Το ποσό των ταμειακών εκροών που προκύπτει από εκδοθέντες τίτλους που αναφέρονται στη γραμμή 1.1, το οποίο είναι συναλλαγές τιτλοποιήσεων με τρίτα μέρη, σύμφωνα με το άρθρο 4 παράγραφος 1 σημείο 61) του κανονισμού (ΕΕ) αριθ. 575/2013. |
| 0050 | **1.1.4 άλλες**  Το ποσό των ταμειακών εκροών που προκύπτει από εκδοθέντες τίτλους που αναφέρονται στη γραμμή 1.1, άλλους από εκείνους που αναφέρονται στις ανωτέρω υποκατηγορίες. |
| 0065 | **1.2 Υποχρεώσεις από εξασφαλισμένες πιστοδοτήσεις και από συναλλαγές με όρους κεφαλαιαγοράς, εξασφαλισμένες με (ο αντισυμβαλλόμενος δεν είναι κεντρική τράπεζα):**  Το συνολικό ποσό όλων των ταμειακών εκροών που προκύπτουν από εξασφαλισμένες πιστοδοτήσεις και από συναλλαγές με όρους κεφαλαιαγοράς, όταν ο αντισυμβαλλόμενος δεν είναι κεντρική τράπεζα, όπως ορίζεται στο άρθρο 192 του κανονισμού (ΕΕ) αριθ. 575/2013.  Σημείωση: Εδώ αναφέρονται μόνον οι ταμειακές ροές, ενώ οι ροές τίτλων που σχετίζονται με εξασφαλισμένες πιστοδοτήσεις και με συναλλαγές με όρους κεφαλαιαγοράς αναφέρονται στο τμήμα “Ικανότητα αντιστάθμισης”. |
| 0066 | **1.2.0.1 εκ των οποίων: Εντός ομίλου ή ΘΣΠ**  Το ποσό που αναφέρεται στη γραμμή 1.2, όταν ο αντισυμβαλλόμενος είναι μητρική ή θυγατρική του ιδρύματος ή άλλη θυγατρική της ίδιας μητρικής ή συνδέεται με το πιστωτικό ίδρυμα με σχέση κατά την έννοια του άρθρου 22 παράγραφος 7 της οδηγίας 2013/34/ΕΕ ή μέλος του ίδιου θεσμικού συστήματος προστασίας, όπως αναφέρεται στο άρθρο 113 παράγραφος 7 του κανονισμού (ΕΕ) αριθ. 575/2013, ή το κεντρικό ίδρυμα ή μέλος ενός δικτύου ή συνεταιριστικού ομίλου που αναφέρεται στο άρθρο 10 του κανονισμού (ΕΕ) αριθ. 575/2013. |
| 0075 | **1.2.1 Διαπραγματεύσιμα στοιχεία ενεργητικού επιπέδου 1**  Το ποσό των ταμειακών εκροών που αναφέρεται στο στοιχείο 1.2 το οποίο είναι εξασφαλισμένο με διαπραγματεύσιμα στοιχεία ενεργητικού που θα πληρούσαν τις απαιτήσεις των άρθρων 7, 8 και 10 του κατ’ εξουσιοδότηση κανονισμού (ΕΕ) 2015/61, αν δεν εξασφάλιζαν τη συγκεκριμένη συναλλαγή.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 1 αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0085 | **1.2.1.1 Επιπέδου 1 εξαιρουμένων των καλυμμένων ομολόγων**  Το ποσό των ταμειακών εκροών που αναφέρεται στο στοιχείο 1.2.1 το οποίο είναι εξασφαλισμένο με στοιχεία ενεργητικού που δεν είναι καλυμμένα ομόλογα. |
| 0095 | **1.2.1.1.1 Επιπέδου 1 κεντρικής τράπεζας**  Το ποσό των ταμειακών εκροών που αναφέρεται στο στοιχείο 1.2.1.1 το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση κεντρικών τραπεζών. |
| 0105 | **1.2.1.1.2 Επιπέδου 1 (CQS 1)**  Το ποσό των ταμειακών εκροών που αναφέρεται στο στοιχείο 1.2.1.1, άλλο από εκείνο που αναφέρεται στο στοιχείο 1.2.1.1.1, το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 1 από καθορισμένο ΕΟΠΑ. |
| 0115 | **1.2.1.1.3 Επιπέδου 1 (CQS 2, CQS3)**  Το ποσό των ταμειακών εκροών που αναφέρεται στο στοιχείο 1.2.1.1, άλλο από εκείνο που αναφέρεται στο στοιχείο 1.2.1.1.1, το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 2 ή 3 από καθορισμένο ΕΟΠΑ. |
| 0125 | **1.2.1.1.4 Επιπέδου 1 (CQS 4+)**  Το ποσό των ταμειακών εκροών που αναφέρεται στο στοιχείο 1.2.1.1, άλλο από εκείνο που αναφέρεται στο στοιχείο 1.2.1.1.1, το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 4 ή χειρότερη από καθορισμένο ΕΟΠΑ. |
| 0135 | **1.2.1.2 Καλυμμένα ομόλογα επιπέδου 1 (CQS1)**  Το ποσό των ταμειακών εκροών που αναφέρεται στο στοιχείο 1.2.1 το οποίο είναι εξασφαλισμένο με στοιχεία ενεργητικού που είναι καλυμμένα ομόλογα. Επισημαίνεται ότι, σύμφωνα με το άρθρο 10 παράγραφος 1 στοιχείο στ) του κατ’ εξουσιοδότηση κανονισμού (ΕΕ) 2015/61, μόνο καλυμμένα ομόλογα CQS 1 είναι επιλέξιμα ως στοιχεία ενεργητικού επιπέδου 1. |
| 0145 | **1.2.2 Διαπραγματεύσιμα στοιχεία ενεργητικού επιπέδου 2Α**  Το ποσό των ταμειακών εκροών που αναφέρεται στο στοιχείο 1.2 το οποίο είναι εξασφαλισμένο με διαπραγματεύσιμα στοιχεία ενεργητικού που θα πληρούσαν τις απαιτήσεις των άρθρων 7, 8 και 11 του κατ’ εξουσιοδότηση κανονισμού (ΕΕ) 2015/61, αν δεν εξασφάλιζαν τη συγκεκριμένη συναλλαγή.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 2Α αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0155 | **1.2.2.1 Εταιρικά ομόλογα επιπέδου 2A (CQS 1)**  Το ποσό των ταμειακών εκροών που αναφέρεται στο στοιχείο 1.2.2 το οποίο είναι εξασφαλισμένο με εταιρικά ομόλογα που έχουν βαθμίδα πιστωτικής ποιότητας 1 από καθορισμένο ΕΟΠΑ. |
| 0165 | **1.2.2.2 Καλυμμένα ομόλογα επιπέδου 2A (CQS1, CQS2)**  Το ποσό των ταμειακών εκροών που αναφέρεται στο στοιχείο 1.2.2 το οποίο είναι εξασφαλισμένο με καλυμμένα ομόλογα στα οποία έχει αποδοθεί βαθμίδα πιστωτικής ποιότητας 1 ή 2 από καθορισμένο ΕΟΠΑ. |
| 0175 | **1.2.2.3 Δημοσίου τομέα επιπέδου 2A (CQS1, CQS2)**  Το ποσό των ταμειακών εκροών που αναφέρεται στο στοιχείο 1.2.2 το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση κεντρικών κυβερνήσεων, κεντρικών τραπεζών, περιφερειακών κυβερνήσεων, τοπικών αρχών ή οντοτήτων του δημοσίου τομέα. Σημειώνεται ότι, σύμφωνα με το άρθρο 11 παράγραφος 1 στοιχεία α) και β) του κατ’ εξουσιοδότηση κανονισμού (ΕΕ) 2015/61, όλα τα στοιχεία ενεργητικού του δημοσίου τομέα που είναι επιλέξιμα ως επιπέδου 2A πρέπει να έχουν βαθμίδα πιστωτικής ποιότητας είτε 1 είτε 2. |
| 0185 | **1.2.3 Διαπραγματεύσιμα στοιχεία ενεργητικού επιπέδου 2Β**  Το ποσό των ταμειακών εκροών που αναφέρεται στο στοιχείο 1.2 το οποίο είναι εξασφαλισμένο με διαπραγματεύσιμα στοιχεία ενεργητικού που θα πληρούσαν τις απαιτήσεις των άρθρων 7, 8 και 12 ή 13 του κατ’ εξουσιοδότηση κανονισμού (ΕΕ) 2015/61, εάν δεν εξασφάλιζαν τη συγκεκριμένη συναλλαγή.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 2Β αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0195 | **1.2.3.1 Τίτλοι εξασφαλισμένοι με στοιχεία ενεργητικού (ABS) επιπέδου 2B (CQS 1)**  Το ποσό των ταμειακών εκροών που αναφέρεται στο στοιχείο 1.2.3 το οποίο είναι εξασφαλισμένο με τίτλους εξασφαλισμένους με στοιχεία ενεργητικού, περιλαμβανομένων τίτλων εξασφαλισμένων με ενυπόθηκα στεγαστικά δάνεια (RMBS). Επισημαίνεται ότι, σύμφωνα με το άρθρο 13 παράγραφος 2 στοιχείο α) του κατ’ εξουσιοδότηση κανονισμού (ΕΕ) 2015/61, όλοι οι εξασφαλισμένοι με στοιχεία ενεργητικού τίτλοι που πληρούν τις προϋποθέσεις για να θεωρηθούν ως επιπέδου 2Β απαιτείται να έχουν βαθμίδα πιστωτικής ποιότητας 1. |
| 0205 | **1.2.3.2 Καλυμμένα ομόλογα επιπέδου 2B (CQS 1-6)**  Το ποσό των ταμειακών εκροών που αναφέρεται στο στοιχείο 1.2.3 το οποίο είναι εξασφαλισμένο με καλυμμένα ομόλογα. |
| 0215 | **1.2.3.3 Εταιρικά ομόλογα επιπέδου 2B (CQS 1-3)**  Το ποσό των ταμειακών εκροών που αναφέρεται στο στοιχείο 1.2.3 το οποίο είναι εξασφαλισμένο με εταιρικούς χρεωστικούς τίτλους. |
| 0225 | **1.2.3.4 Μετοχές επιπέδου 2B**  Το ποσό των ταμειακών εκροών που αναφέρεται στο στοιχείο 1.2.3 το οποίο είναι εξασφαλισμένο με μετοχές. |
| 0235 | **1.2.3.5 Δημοσίου τομέα επιπέδου 2Β (CQS 3-5)**  Το ποσό των ταμειακών εκροών που αναφέρεται στο στοιχείο 1.2.3 το οποίο είναι εξασφαλισμένο με στοιχεία ενεργητικού επιπέδου 2B που δεν αναφέρονται στα στοιχεία 1.2.3.1 έως 1.2.3.4. |
| 0245 | **1.2.4 άλλα διαπραγματεύσιμα στοιχεία ενεργητικού**  Το ποσό των ταμειακών εκροών που αναφέρεται στο στοιχείο 1.2 το οποίο είναι εξασφαλισμένο με διαπραγματεύσιμα στοιχεία ενεργητικού που δεν αναφέρονται στα στοιχεία 1.2.1, 1.2.2 ή 1.2.3. |
| 0251 | **1.2.5 άλλα στοιχεία ενεργητικού**  Το ποσό των ταμειακών εκροών που αναφέρεται στο στοιχείο 1.2 το οποίο είναι εξασφαλισμένο με στοιχεία ενεργητικού που δεν αναφέρονται στα στοιχεία 1.2.1, 1.2.2, 1.2.3 ή 1.2.4. |
| 0252 | **1.2α Υποχρεώσεις από εξασφαλισμένες πιστοδοτήσεις και από συναλλαγές με όρους κεφαλαιαγοράς, εξασφαλισμένες με (ο αντισυμβαλλόμενος είναι κεντρική τράπεζα):**  Το συνολικό ποσό όλων των ταμειακών εκροών που προκύπτουν από εξασφαλισμένες πιστοδοτήσεις και από συναλλαγές με όρους κεφαλαιαγοράς, όταν ο αντισυμβαλλόμενος είναι κεντρική τράπεζα, όπως ορίζεται στο άρθρο 192 του κανονισμού (ΕΕ) αριθ. 575/2013.  Σημείωση: Εδώ αναφέρονται μόνον οι ταμειακές ροές, ενώ οι ροές τίτλων που σχετίζονται με εξασφαλισμένες πιστοδοτήσεις και με συναλλαγές με όρους κεφαλαιαγοράς αναφέρονται στο τμήμα “Ικανότητα αντιστάθμισης”. |
| 0253 | **1.2α.1 Διαπραγματεύσιμα στοιχεία ενεργητικού επιπέδου 1**  Το ποσό των ταμειακών εκροών που αναφέρεται στο στοιχείο 1.X το οποίο είναι εξασφαλισμένο με διαπραγματεύσιμα στοιχεία ενεργητικού που θα πληρούσαν τις απαιτήσεις των άρθρων 7, 8 και 10 του κατ’ εξουσιοδότηση κανονισμού (ΕΕ) 2015/61, αν δεν εξασφάλιζαν τη συγκεκριμένη συναλλαγή.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 1 αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0254 | **1.2α.2 Διαπραγματεύσιμα στοιχεία ενεργητικού επιπέδου 2Α**  Το ποσό των ταμειακών εκροών που αναφέρεται στο στοιχείο 1.X το οποίο είναι εξασφαλισμένο με διαπραγματεύσιμα στοιχεία ενεργητικού που θα πληρούσαν τις απαιτήσεις των άρθρων 7, 8 και 11 του κατ’ εξουσιοδότηση κανονισμού (ΕΕ) 2015/61, αν δεν εξασφάλιζαν τη συγκεκριμένη συναλλαγή.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 2Α αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0255 | **1.2α.3 Διαπραγματεύσιμα στοιχεία ενεργητικού επιπέδου 2B**  Το ποσό των ταμειακών εκροών που αναφέρεται στο στοιχείο 1.X το οποίο είναι εξασφαλισμένο με διαπραγματεύσιμα στοιχεία ενεργητικού που θα πληρούσαν τις απαιτήσεις των άρθρων 7, 8 και 12 ή 13 του κατ’ εξουσιοδότηση κανονισμού (ΕΕ) 2015/61, εάν δεν εξασφάλιζαν τη συγκεκριμένη συναλλαγή.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 2Β αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0256 | **1.2α.4 άλλα διαπραγματεύσιμα στοιχεία ενεργητικού**  Το ποσό των ταμειακών εκροών που αναφέρεται στο στοιχείο 1.2α και είναι εξασφαλισμένο με διαπραγματεύσιμα στοιχεία ενεργητικού που δεν αναφέρονται στα στοιχεία 1.2α.1, 1.2α.2 ή 1.2α.3. |
| 0257 | **1.2α.5 άλλα στοιχεία ενεργητικού**  Το ποσό των ταμειακών εκροών που αναφέρεται στο στοιχείο 1.Χ και είναι εξασφαλισμένο με στοιχεία ενεργητικού που δεν αναφέρονται στα στοιχεία 1.2α.1, 1.2α.2, 1.2α.3 ή 1.2α.4. |
| 0260 | **1.3 Υποχρεώσεις που δεν αναφέρονται στο στοιχείο 1.2, οι οποίες προκύπτουν από ληφθείσες καταθέσεις (εξαιρουμένων των καταθέσεων που λαμβάνονται ως εξασφάλιση)**  Οι ταμειακές εκροές που προκύπτουν από όλες τις καταθέσεις που λαμβάνονται, με την εξαίρεση των εκροών που αναφέρονται στο στοιχείο 1.2 και των καταθέσεων που λαμβάνονται ως εξασφάλιση. Οι ταμειακές εκροές που προκύπτουν από συναλλαγές παραγώγων αναφέρονται στα στοιχεία 1.4 ή 1.5.  Οι καταθέσεις αναφέρονται βάσει της συντομότερης δυνατής συμβατικής ημερομηνίας ληκτότητας. Οι καταθέσεις που μπορούν να εκταμιευθούν αμέσως χωρίς προειδοποίηση (“καταθέσεις όψεως”) ή οι μη λήγουσες καταθέσεις αναφέρονται στη χρονική περίοδο “μίας ημέρας”. |
| 0261 | **1.3.0.1 εκ των οποίων: Εντός ομίλου ή ΘΣΠ**  Το ποσό που αναφέρεται στη γραμμή 1.3, όταν ο αντισυμβαλλόμενος είναι μητρική ή θυγατρική του ιδρύματος ή άλλη θυγατρική της ίδιας μητρικής ή συνδέεται με το πιστωτικό ίδρυμα με σχέση κατά την έννοια του άρθρου 22 παράγραφος 7 της οδηγίας 2013/34/ΕΕ ή μέλος του ίδιου θεσμικού συστήματος προστασίας, όπως αναφέρεται στο άρθρο 113 παράγραφος 7 του κανονισμού (ΕΕ) αριθ. 575/2013, ή το κεντρικό ίδρυμα ή μέλος ενός δικτύου ή συνεταιριστικού ομίλου που αναφέρεται στο άρθρο 10 του κανονισμού (ΕΕ) αριθ. 575/2013. |
| 0270 | **1.3.1 σταθερές καταθέσεις λιανικής**  Το ποσό των ταμειακών εκροών που αναφέρεται στο στοιχείο 1.3, το οποίο προκύπτει από καταθέσεις λιανικής σύμφωνα με το άρθρο 411 παράγραφος 2 του κανονισμού (ΕΕ) αριθ. 575/2013 και το άρθρο 24 του κατ’ εξουσιοδότηση κανονισμού (ΕΕ) 2015/61. |
| 0280 | **1.3.2 άλλες καταθέσεις λιανικής**  Το ποσό των ταμειακών εκροών που αναφέρεται στο στοιχείο 1.3, το οποίο προκύπτει από καταθέσεις λιανικής σύμφωνα με το άρθρο 411 σημείο 2) του κανονισμού (ΕΕ) αριθ. 575/2013, άλλες από εκείνες που αναφέρονται στο στοιχείο 1.3.1. |
| 0290 | **1.3.3 λειτουργικές καταθέσεις**  Το ποσό των ταμειακών εκροών που αναφέρεται στο στοιχείο 1.3, το οποίο προκύπτει από λειτουργικές καταθέσεις σύμφωνα με το άρθρο 27 του κατ’ εξουσιοδότηση κανονισμού (ΕΕ) 2015/61. |
| 0300 | **1.3.4 μη λειτουργικές καταθέσεις από πιστωτικά ιδρύματα**  Το ποσό των ταμειακών εκροών που αναφέρεται στο στοιχείο 1.3, το οποίο προκύπτει από καταθέσεις πιστωτικών ιδρυμάτων, άλλες από εκείνες που αναφέρονται στο στοιχείο 1.3.3. |
| 0310 | **1.3.5 μη λειτουργικές καταθέσεις από άλλους χρηματοπιστωτικούς πελάτες**  Το ποσό των ταμειακών εκροών που αναφέρεται στο στοιχείο 1.3, το οποίο προκύπτει από καταθέσεις από χρηματοπιστωτικούς πελάτες σύμφωνα με το άρθρο 411 σημείο 1) του κανονισμού (ΕΕ) αριθ. 575/2013, άλλες από εκείνες που αναφέρονται στα στοιχεία 1.3.3 και 1.3.4. |
| 0320 | **1.3.6 μη λειτουργικές καταθέσεις από κεντρικές τράπεζες**  Το ποσό των ταμειακών εκροών που αναφέρεται στο στοιχείο 1.3, το οποίο προκύπτει από μη λειτουργικές καταθέσεις που πραγματοποιούνται από κεντρικές τράπεζες. |
| 0330 | **1.3.7 μη λειτουργικές καταθέσεις από μη χρηματοδοτικές εταιρείες**  Το ποσό των ταμειακών εκροών που αναφέρεται στο στοιχείο 1.3, το οποίο προκύπτει από μη λειτουργικές καταθέσεις που πραγματοποιούνται από μη χρηματοδοτικές εταιρείες. |
| 0340 | **1.3.8 μη λειτουργικές καταθέσεις από άλλους αντισυμβαλλομένους**  Το ποσό των ταμειακών εκροών που αναφέρεται στο στοιχείο 1.3, το οποίο προκύπτει από καταθέσεις που δεν αναφέρονται στα στοιχεία 1.3.1 έως 1.3.7. |
| 0350 | **1.4 Λήγουσες συμφωνίες ανταλλαγής συναλλάγματος**  Το συνολικό ποσό των ταμειακών εκροών που προκύπτει από τη ληκτότητα των συμφωνιών ανταλλαγής συναλλάγματος, όπως η ανταλλαγή ποσών αρχικού κεφαλαίου κατά τη λήξη της σύμβασης. |
| 0360 | **1.5 Πληρωτέα ποσά από παράγωγα, εκτός όσων αναφέρονται στο στοιχείο 1.4**  Το συνολικό ποσό των ταμειακών εκροών που προκύπτουν από θέσεις πληρωτέων παραγώγων από τις συμβάσεις που απαριθμούνται στο παράρτημα II του κανονισμού (ΕΕ) αριθ. 575/2013, με την εξαίρεση των εκροών που προκύπτουν από λήγουσες συμφωνίες ανταλλαγής συναλλάγματος, οι οποίες αναφέρονται στο στοιχείο 1.4.  Το συνολικό ποσό αντικατοπτρίζει τα ποσά διακανονισμού, περιλαμβανομένων απαιτήσεων περιθωρίου που δεν έχουν διακανονιστεί κατά την ημερομηνία υποβολής αναφοράς.  Το συνολικό ποσό αντιστοιχεί στο άθροισμα των (1) και (2) ως ακολούθως, στις διάφορες χρονικές περιόδους:  1. ταμειακές ροές και ροές τίτλων που σχετίζονται με παράγωγα για τα οποία υπάρχει συμφωνία εξασφάλισης σε ισχύ, η οποία απαιτεί την πλήρη ή επαρκή εξασφάλιση των ανοιγμάτων των αντισυμβαλλομένων, δεν περιλαμβάνονται στα υποδείγματα των πινάκων ληκτότητας· όλες οι ταμειακές ροές, οι ροές τίτλων, εξασφαλίσεων με χρηματικά διαθέσιμα και εξασφαλίσεων με τίτλους που σχετίζονται με τα εν λόγω παράγωγα εξαιρούνται από τα υποδείγματα. Η εξαίρεση δεν έχει εφαρμογή ως προς τα εξής:  α) στοιχεία ενεργητικού επιλέξιμα για την ικανότητα αντιστάθμισης που έχουν ήδη ληφθεί ή παρασχεθεί στο πλαίσιο εξασφαλισμένων παραγώγων κατά την ημερομηνία αναφοράς για την υποβολή αναφορών (δηλαδή στη στήλη “απόθεμα” του τμήματος 3 του πίνακα ληκτότητας, εάν δεν είναι βεβαρημένα και είναι διαθέσιμα για σύσταση βαρών)·  β) ταμειακές ροές και ροές τίτλων στο πλαίσιο απαιτήσεων περιθωρίου (“ροές εξασφαλίσεων με χρηματικά διαθέσιμα ή με τίτλους”), που καταβάλλονται εγκαίρως, αλλά δεν έχουν ακόμη διακανονιστεί. Αυτές αποτυπώνονται στις γραμμές 1.5 “ταμειακές εκροές παραγώγων” και 2.4 “ταμειακές εισροές παραγώγων” για εξασφαλίσεις με χρηματικά διαθέσιμα και στο τμήμα 3 “ικανότητα αντιστάθμισης” για εξασφαλίσεις με τίτλους·  γ) παράγωγα με φυσικό διακανονισμό (π.χ. προθεσμιακή σύμβαση χρυσού που διακανονίζεται με φυσική παράδοση) όταν τα παράγωγα αυτά είναι πλήρως ή επαρκώς εξασφαλισμένα. Για τα παράγωγα αυτά, εκτός από τα στοιχεία α) και β) ανωτέρω, αναφέρεται επίσης η ροή διακανονισμού κατά τον τελικό διακανονισμό (συνήθως κοντά στη λήξη). Οι αναμενόμενες ταμειακές ροές περιλαμβάνονται στην κατάλληλη χρονική περίοδο στη γραμμή 1.5 “ταμειακές εκροές παραγώγων” σε περίπτωση ταμειακών εκροών και στη γραμμή 2.4 “ταμειακές εισροές παραγώγων” σε περίπτωση ταμειακών εισροών. Εάν το στοιχείο ενεργητικού που διακανονίζεται με φυσική παράδοση πληροί τις προϋποθέσεις για ικανότητα αντιστάθμισης στο τμήμα 3, η εν λόγω ροή περιλαμβάνεται στην κατάλληλη χρονική περίοδο και στην κατάλληλη γραμμή του εν λόγω τμήματος. Είναι αρνητικό ποσό σε περίπτωση εκροής και θετικό σε περίπτωση εισροής·  2. για ταμειακές εισροές και εκροές και για εισροές και εκροές τίτλων που σχετίζονται με παράγωγα για τα οποία δεν εφαρμόζεται συμφωνία εξασφάλισης ή απαιτείται μόνο μερική εξασφάλιση, γίνεται διάκριση μεταξύ συμβάσεων που προβλέπουν δικαιώματα προαίρεσης και άλλων συμβάσεων:  α) οι ροές που σχετίζονται με παράγωγα εξομοιούμενα δικαιώματα προαίρεσης περιλαμβάνονται μόνον όταν η τιμή άσκησης είναι χαμηλότερη από την αγοραία τιμή, όταν πρόκειται για δικαίωμα προαίρεσης για αγορά, ή υψηλότερη από την αγοραία τιμή, όταν πρόκειται για δικαίωμα προαίρεσης για πώληση (με εσωτερική αξία (“in-the-money”)). Οι εν λόγω ροές υπολογίζονται με την εφαρμογή αμφότερων των κατωτέρω:  i) περιλαμβανομένης της τρέχουσας αγοραίας αξίας ή της καθαρής παρούσας αξίας της σύμβασης ως εισροής στη γραμμή 2.4 “ταμειακές εισροές παραγώγων” του πίνακα ληκτότητας, κατά την τελευταία ημερομηνία άσκησης του δικαιώματος προαίρεσης, όταν η τράπεζα δικαιούται να ασκεί το δικαίωμα προαίρεσης·  ii) περιλαμβανομένης της τρέχουσας αγοραίας αξίας ή της καθαρής παρούσας αξίας της σύμβασης ως εκροής στη γραμμή 1.5 “ταμειακές εκροές παραγώγων” του πίνακα ληκτότητας, κατά την πρώτη ημερομηνία άσκησης του δικαιώματος προαίρεσης, όταν η τράπεζα δικαιούται να ασκεί το δικαίωμα προαίρεσης·  β) οι ροές που σχετίζονται με συμβάσεις άλλες από εκείνες που αναφέρονται στο στοιχείο α) περιλαμβάνονται με πρόβλεψη των ακαθάριστων συμβατικών ταμειακών ροών στις αντίστοιχες χρονικές περιόδους στις γραμμές 1.5 “ταμειακές εκροές παραγώγων” και 2.4 “ταμειακές εισροές παραγώγων” και των συμβατικών ροών ρευστών τίτλων στην ικανότητα αντιστάθμισης του πίνακα ληκτότητας, με χρήση των τρεχουσών τεκμαρτών αγοραίων προθεσμιακών επιτοκίων τα οποία ισχύουν κατά την ημερομηνία υποβολής αναφοράς, όταν τα ποσά δεν έχουν ακόμη καθοριστεί.  Σύμφωνα με τα ανωτέρω:  Όσον αφορά τα παράγωγα του σημείου 1, η απόδοση των εξασφαλίσεων που έχουν ήδη ληφθεί ή καταβληθεί δεν αναφέρεται στον πίνακα ληκτότητας.  Όσον αφορά τα παράγωγα του σημείου 2, η απόδοση των εξασφαλίσεων που έχουν ήδη ληφθεί ή καταβληθεί αναφέρεται στο τμήμα 3 του πίνακα ληκτότητας. Η απόδοση των εξασφαλίσεων που έχουν ήδη ληφθεί (καταβληθεί) αποτυπώνεται ως αρνητική (θετική) μεταβολή στη χρονική περίοδο που αντιστοιχεί στη ληκτότητα του παραγώγου. Θετική μεταβολή αναγνωρίζεται μόνον εάν μπορεί να χαρακτηριστεί ως ικανότητα αντιστάθμισης επί της απόδοσης. Εάν η απόδοση των ήδη ληφθεισών (καταβληθεισών) εξασφαλίσεων αντιπροσωπεύει εξασφαλίσεις με χρηματικά διαθέσιμα, η απόδοση των εξασφαλίσεων αναφέρεται στη γραμμή 1.6 “άλλες εκροές” (στήλη 2.6 “άλλες εισροές”) στην κατάλληλη χρονική περίοδο.  Για τους σκοπούς της εν λόγω γραμμής, η κατάσταση κατά την οποία οι εξασφαλίσεις που ανταλλάσσονται με έναν αντισυμβαλλόμενο δεν ισούνται πλήρως με τις μεταβολές της αξίας του παραγώγου εξακολουθεί να αντιμετωπίζεται ως επαρκώς εξασφαλισμένη εάν η διαφορά δεν υπερβαίνει το ελάχιστο ποσό μεταβίβασης. |
| 0370 | **1.6 Άλλες εκροές**  Το συνολικό ποσό όλων των άλλων ταμειακών εκροών, που δεν αναφέρονται στα στοιχεία 1.1, 1.2, 1.3, 1.4 ή 1.5. Στο συγκεκριμένο σημείο δεν αναφέρονται οι ενδεχόμενες εκροές. |
| 0380 | **1.7 Συνολικές εκροές**  Το άθροισμα των εκροών που αναφέρονται στα στοιχεία 1.1, 1.2, 1.3, 1.4, 1.5 και 1.6. |
| **0390 έως**  **0700** | **2 ΕΙΣΡΟΕΣ** |
| 0390 | **2.1 Οφειλόμενα ποσά από εξασφαλισμένες πιστοδοτήσεις και από συναλλαγές με όρους κεφαλαιαγοράς, εξασφαλισμένα με:**  Το συνολικό ποσό των ταμειακών εισροών που προκύπτουν από εξασφαλισμένες πιστοδοτήσεις και από συναλλαγές με όρους κεφαλαιαγοράς, όπως ορίζεται στο άρθρο 192 του κανονισμού (ΕΕ) αριθ. 575/2013.  Εδώ αναφέρονται μόνον οι ταμειακές ροές, ενώ οι ροές τίτλων που σχετίζονται με εξασφαλισμένες πιστοδοτήσεις και με συναλλαγές με όρους κεφαλαιαγοράς αναφέρονται στο τμήμα “Ικανότητα αντιστάθμισης”. |
| 0391 | **2.1.0.1 εκ των οποίων: Εντός ομίλου ή ΘΣΠ**  Το ποσό των εισροών στο στοιχείο 2.1, όταν ο αντισυμβαλλόμενος είναι μητρική ή θυγατρική του ιδρύματος ή άλλη θυγατρική της ίδιας μητρικής ή συνδέεται με το πιστωτικό ίδρυμα με σχέση κατά την έννοια του άρθρου 22 παράγραφος 7 της οδηγίας 2013/34/ΕΕ ή μέλος του ίδιου θεσμικού συστήματος προστασίας, που αναφέρεται στο άρθρο 113 παράγραφος 7 του κανονισμού (ΕΕ) αριθ. 575/2013, ή το κεντρικό ίδρυμα ή μέλος ενός δικτύου ή συνεταιριστικού ομίλου που αναφέρεται στο άρθρο 10 του κανονισμού (ΕΕ) αριθ. 575/2013. |
| 0400 | **2.1.1 Διαπραγματεύσιμα στοιχεία ενεργητικού επιπέδου 1**  Το ποσό των ταμειακών εισροών που αναφέρεται στο στοιχείο 2.1 το οποίο είναι εξασφαλισμένο με διαπραγματεύσιμα στοιχεία ενεργητικού σύμφωνα με τα άρθρα 7, 8 και 10 του κατ’ εξουσιοδότηση κανονισμού (ΕΕ) 2015/61.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 1 αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0410 | **2.1.1.1 Επιπέδου 1 εξαιρουμένων των καλυμμένων ομολόγων**  Το ποσό των ταμειακών εισροών που αναφέρεται στο στοιχείο 2.1.1 το οποίο είναι εξασφαλισμένο με στοιχεία ενεργητικού που δεν είναι καλυμμένα ομόλογα. |
| 0420 | **2.1.1.1.1 Επιπέδου 1 κεντρικής τράπεζας**  Το ποσό των ταμειακών εισροών που αναφέρεται στο στοιχείο 2.1.1.1 το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση κεντρικών τραπεζών. |
| 0430 | **2.1.1.1.2 Επιπέδου 1 (CQS 1)**  Το ποσό των ταμειακών εισροών που αναφέρεται στο στοιχείο 2.1.1.1, άλλο από εκείνο που αναφέρεται στο στοιχείο 2.1.1.1.1, το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 1 από καθορισμένο ΕΟΠΑ. |
| 0440 | **2.1.1.1.3 Επιπέδου 1 (CQS 2, CQS3)**  Το ποσό των ταμειακών εισροών που αναφέρεται στο στοιχείο 2.1.1.1, άλλο από εκείνο που αναφέρεται στο στοιχείο 2.1.1.1.1, το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 2 ή 3 από καθορισμένο ΕΟΠΑ. |
| 0450 | **2.1.1.1.4 Επιπέδου 1 (CQS 4+)**  Το ποσό των ταμειακών εισροών που αναφέρεται στο στοιχείο 2.1.1.1, άλλο από εκείνο που αναφέρεται στο στοιχείο 2.1.1.1.1, το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 4 ή χειρότερη από καθορισμένο ΕΟΠΑ. |
| 0460 | **2.1.1.2 Καλυμμένα ομόλογα επιπέδου 1 (CQS1)**  Το ποσό των ταμειακών εισροών που αναφέρεται στο στοιχείο 2.1.1 το οποίο είναι εξασφαλισμένο με στοιχεία ενεργητικού που είναι καλυμμένα ομόλογα. Επισημαίνεται ότι, σύμφωνα με το άρθρο 10 παράγραφος 1 στοιχείο στ) του κατ’ εξουσιοδότηση κανονισμού (ΕΕ) 2015/61, μόνο καλυμμένα ομόλογα CQS 1 είναι επιλέξιμα ως στοιχεία ενεργητικού επιπέδου 1. |
| 0470 | **2.1.2 Διαπραγματεύσιμα στοιχεία ενεργητικού επιπέδου 2Α**  Το ποσό των ταμειακών εισροών που αναφέρεται στο στοιχείο 2.1 το οποίο είναι εξασφαλισμένο με διαπραγματεύσιμα στοιχεία ενεργητικού σύμφωνα με τα άρθρα 7, 8 και 11 του κατ’ εξουσιοδότηση κανονισμού (ΕΕ) 2015/61.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 2Α αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0480 | **2.1.2.1 Εταιρικά ομόλογα επιπέδου 2A (CQS 1)**  Το ποσό των ταμειακών εισροών που αναφέρεται στο στοιχείο 2.1.2 το οποίο είναι εξασφαλισμένο με εταιρικά ομόλογα στα οποία έχει αποδοθεί βαθμίδα πιστωτικής ποιότητας 1 από καθορισμένο ΕΟΠΑ. |
| 0490 | **2.1.2.2 Καλυμμένα ομόλογα επιπέδου 2A (CQS1, CQS2)**  Το ποσό των ταμειακών εισροών που αναφέρεται στο στοιχείο 2.1.2 το οποίο είναι εξασφαλισμένο με καλυμμένα ομόλογα στα οποία έχει αποδοθεί βαθμίδα πιστωτικής ποιότητας 1 ή 2 από καθορισμένο ΕΟΠΑ. |
| 0500 | **2.1.2.3 Δημοσίου τομέα επιπέδου 2A (CQS1, CQS2)**  Το ποσό των ταμειακών εισροών που αναφέρεται στο στοιχείο 2.1.2 το οποίο είναι εξασφαλισμένο με στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση κεντρικών κυβερνήσεων, κεντρικών τραπεζών, περιφερειακών κυβερνήσεων, τοπικών αρχών ή οντοτήτων του δημοσίου τομέα. Σημειώνεται ότι, σύμφωνα με το άρθρο 11 παράγραφος 1 στοιχεία α) και β) του κατ’ εξουσιοδότηση κανονισμού (ΕΕ) 2015/61, όλα τα στοιχεία ενεργητικού του δημοσίου τομέα που είναι επιλέξιμα ως επιπέδου 2A έχουν βαθμίδα πιστωτικής ποιότητας είτε 1 είτε 2. |
| 0510 | **2.1.3 Διαπραγματεύσιμα στοιχεία ενεργητικού επιπέδου 2Β**  Το ποσό των ταμειακών εισροών που αναφέρεται στο στοιχείο 2.1 το οποίο είναι εξασφαλισμένο με διαπραγματεύσιμα στοιχεία ενεργητικού σύμφωνα με τα άρθρα 7, 8 και 12 ή 13 του κατ’ εξουσιοδότηση κανονισμού (ΕΕ) 2015/61.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 2Β αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0520 | **2.1.3.1 ABS επιπέδου 2B (CQS 1)**  Το ποσό των ταμειακών εισροών που αναφέρεται στο στοιχείο 2.1.3 το οποίο είναι εξασφαλισμένο με τίτλους εξασφαλισμένους με στοιχεία ενεργητικού, περιλαμβανομένων τίτλων εξασφαλισμένων με ενυπόθηκα στεγαστικά δάνεια (RMBS). |
| 0530 | **2.1.3.2 Καλυμμένα ομόλογα επιπέδου 2B (CQS 1-6)**  Το ποσό των ταμειακών εισροών που αναφέρεται στο στοιχείο 2.1.3 το οποίο είναι εξασφαλισμένο με καλυμμένα ομόλογα. |
| 0540 | **2.1.3.3 Εταιρικά ομόλογα επιπέδου 2B (CQS 1-3)**  Το ποσό των ταμειακών εισροών που αναφέρεται στο στοιχείο 2.1.3 το οποίο είναι εξασφαλισμένο με εταιρικούς χρεωστικούς τίτλους. |
| 0550 | **2.1.3.4 Μετοχές επιπέδου 2B**  Το ποσό των ταμειακών εισροών που αναφέρεται στο στοιχείο 2.1.3 το οποίο είναι εξασφαλισμένο με μετοχές. |
| 0560 | **2.1.3.5 Δημοσίου τομέα επιπέδου 2Β (CQS 3-5)**  Το ποσό των ταμειακών εισροών που αναφέρεται στο στοιχείο 2.1.3 το οποίο είναι εξασφαλισμένο με στοιχεία ενεργητικού επιπέδου 2B που δεν αναφέρονται στα στοιχεία 2.1.3.1 έως 2.1.3.4. |
| 0570 | **2.1.4 άλλα διαπραγματεύσιμα στοιχεία ενεργητικού**  Το ποσό των ταμειακών εισροών που αναφέρεται στο στοιχείο 2.1 το οποίο είναι εξασφαλισμένο με διαπραγματεύσιμα στοιχεία ενεργητικού που δεν αναφέρονται στα στοιχεία 2.1.1, 2.1.2 ή 2.1.3. |
| 0580 | **2.1.5 άλλα στοιχεία ενεργητικού**  Το ποσό των ταμειακών εισροών που αναφέρεται στο στοιχείο 2.1 το οποίο είναι εξασφαλισμένο με στοιχεία ενεργητικού που δεν αναφέρονται στα στοιχεία 2.1.1, 2.1.2, 2.1.3 ή 2.1.4. |
| 0590 | **2.2 Οφειλόμενα ποσά που δεν αναφέρονται στο στοιχείο 2.1, τα οποία προκύπτουν από δάνεια και προκαταβολές που χορηγήθηκαν σε:**  Ταμειακές εισροές από δάνεια και προκαταβολές.  Οι ταμειακές εισροές αναφέρονται κατά την τελευταία συμβατική ημερομηνία αποπληρωμής. Όσον αφορά τις ανακυκλούμενες διευκολύνσεις, το υφιστάμενο δάνειο θεωρείται ότι ανανεώνεται και τυχόν υπόλοιπο αντιμετωπίζεται ως δεσμευμένη διευκόλυνση. |
| 0600 | **2.2.1 πελάτες λιανικής**  Το ποσό των ταμειακών εισροών που αναφέρεται στο στοιχείο 2.2, το οποίο προκύπτει από φυσικά πρόσωπα ή ΜΜΕ σύμφωνα με το άρθρο 411 σημείο 2) του κανονισμού (ΕΕ) αριθ. 575/2013. |
| 0610 | **2.2.2 μη χρηματοδοτικές εταιρείες**  Το ποσό των ταμειακών εισροών που αναφέρεται στο στοιχείο 2.2, το οποίο προκύπτει από μη χρηματοδοτικές εταιρείες. |
| 0620 | **2.2.3 πιστωτικά ιδρύματα**  Το ποσό των ταμειακών εισροών που αναφέρεται στο στοιχείο 2.2, το οποίο προκύπτει από πιστωτικά ιδρύματα. |
| 0621 | **2.2.3.1 εκ των οποίων: Εντός ομίλου ή ΘΣΠ**  Το ποσό των εισροών στο στοιχείο 2.2.3, όταν ο αντισυμβαλλόμενος είναι μητρική ή θυγατρική του ιδρύματος ή άλλη θυγατρική της ίδιας μητρικής ή συνδέεται με το πιστωτικό ίδρυμα με σχέση κατά την έννοια του άρθρου 22 παράγραφος 7 της οδηγίας 2013/34/ΕΕ ή μέλος του ίδιου θεσμικού συστήματος προστασίας, που αναφέρεται στο άρθρο 113 παράγραφος 7 του κανονισμού (ΕΕ) αριθ. 575/2013, ή το κεντρικό ίδρυμα ή μέλος ενός δικτύου ή συνεταιριστικού ομίλου που αναφέρεται στο άρθρο 10 του κανονισμού (ΕΕ) αριθ. 575/2013. |
| 0630 | **2.2.4 άλλους χρηματοπιστωτικούς πελάτες**  Το ποσό των ταμειακών εισροών που αναφέρεται στο στοιχείο 2.2, το οποίο προκύπτει από χρηματοπιστωτικούς πελάτες σύμφωνα με το άρθρο 411 σημείο 1) κανονισμού (ΕΕ) αριθ. 575/2013, άλλο από εκείνο που αναφέρεται στο στοιχείο 2.2.3. |
| 0640 | **2.2.5 κεντρικές τράπεζες**  Το ποσό των ταμειακών εισροών που αναφέρεται στο στοιχείο 2.2, το οποίο προκύπτει από κεντρικές τράπεζες. Το στοιχείο αυτό δεν περιλαμβάνει τα αναλήψιμα χρηματικά διαθέσιμα που αναφέρονται στο στοιχείο 3.2. |
| 0650 | **2.2.6 άλλους αντισυμβαλλομένους**  Το ποσό των ταμειακών εισροών που αναφέρεται στο στοιχείο 2.2, το οποίο προκύπτει από άλλους αντισυμβαλλομένους, που δεν αναφέρεται στα τμήματα 2.2.1 έως 2.2.5. |
| 0660 | **2.3 Λήγουσες συμφωνίες ανταλλαγής συναλλάγματος**  Το συνολικό ποσό των συμβατικών ταμειακών εισροών που προκύπτει από τη ληκτότητα των συμφωνιών ανταλλαγής συναλλάγματος, όπως η ανταλλαγή ποσών αρχικού κεφαλαίου κατά τη λήξη της σύμβασης.  Με τον τρόπο αυτόν αποτυπώνεται η λήγουσα ονομαστική αξία των διασυναλλαγματικών συμφωνιών ανταλλαγής, των άμεσων και προθεσμιακών πράξεων συναλλάγματος στις εφαρμοστέες χρονικές περιόδους του υποδείγματος. |
| 0670 | **2.4** **Εισπρακτέα ποσά από παράγωγα, εκτός όσων αναφέρονται στο στοιχείο 2.3**  Το συνολικό ποσό των συμβατικών ταμειακών εισροών που προκύπτουν από θέσεις εισπρακτέων παραγώγων από τις συμβάσεις που απαριθμούνται στο παράρτημα II του κανονισμού (ΕΕ) αριθ. 575/2013, με την εξαίρεση των εισροών που προκύπτουν από λήγουσες συμφωνίες ανταλλαγής συναλλάγματος, οι οποίες αναφέρονται στο στοιχείο 2.3.  Το συνολικό ποσό περιλαμβάνει τα ποσά διακανονισμού, περιλαμβανομένων απαιτήσεων περιθωρίου που δεν έχουν διακανονιστεί κατά την ημερομηνία υποβολής αναφοράς.  Το συνολικό ποσό αντιστοιχεί στο άθροισμα των (1) και (2) ως ακολούθως, στις διάφορες χρονικές περιόδους:   1. ταμειακές ροές και ροές τίτλων που σχετίζονται με παράγωγα για τα οποία υπάρχει συμφωνία εξασφάλισης σε ισχύ, η οποία απαιτεί την πλήρη ή επαρκή εξασφάλιση των ανοιγμάτων των αντισυμβαλλομένων, εξαιρούνται από το υπόδειγμα του πίνακα ληκτότητας, ενώ όλες οι ταμειακές ροές, οι ροές τίτλων, εξασφαλίσεων με χρηματικά διαθέσιμα και εξασφαλίσεων με τίτλους που σχετίζονται με τα εν λόγω παράγωγα εξαιρούνται από το υπόδειγμα. Η εξαίρεση δεν έχει εφαρμογή ως προς τα εξής: 2. στοιχεία ενεργητικού επιλέξιμα για την ικανότητα αντιστάθμισης που έχουν ήδη ληφθεί ή παρασχεθεί στο πλαίσιο εξασφαλισμένων παραγώγων κατά την ημερομηνία αναφοράς για την υποβολή αναφορών (δηλαδή στη στήλη “απόθεμα” του τμήματος 3 του πίνακα ληκτότητας, εάν δεν είναι βεβαρημένα και είναι διαθέσιμα για σύσταση βαρών)· 3. ταμειακές ροές και ροές τίτλων στο πλαίσιο απαιτήσεων περιθωρίου (“ροές εξασφαλίσεων με χρηματικά διαθέσιμα ή με τίτλους”), που καταβάλλονται εγκαίρως, αλλά δεν έχουν ακόμη διακανονιστεί. Αυτές αποτυπώνονται στις γραμμές 1.5 “ταμειακές εκροές παραγώγων” και 2.4 “ταμειακές εισροές παραγώγων” για εξασφαλίσεις με χρηματικά διαθέσιμα και στο τμήμα 3 “ικανότητα αντιστάθμισης” για εξασφαλίσεις με τίτλους· 4. παράγωγα με φυσικό διακανονισμό (π.χ. προθεσμιακή σύμβαση χρυσού που διακανονίζεται με φυσική παράδοση) όταν τα παράγωγα αυτά είναι πλήρως ή επαρκώς εξασφαλισμένα. Για τα παράγωγα αυτά, εκτός από τα στοιχεία α) και β) ανωτέρω, αναφέρεται επίσης η ροή διακανονισμού κατά τον τελικό διακανονισμό (συνήθως κοντά στη λήξη). Οι αναμενόμενες ταμειακές ροές περιλαμβάνονται στην κατάλληλη χρονική περίοδο στη γραμμή 1.5 “ταμειακές εκροές παραγώγων” σε περίπτωση ταμειακών εκροών και στη γραμμή 2.4 “ταμειακές εισροές παραγώγων” σε περίπτωση ταμειακών εισροών. Εάν το στοιχείο ενεργητικού που διακανονίζεται με φυσική παράδοση πληροί τις προϋποθέσεις για ικανότητα αντιστάθμισης στο τμήμα 3, η εν λόγω ροή περιλαμβάνεται στην κατάλληλη χρονική περίοδο και στην κατάλληλη γραμμή του εν λόγω τμήματος. Είναι αρνητικό ποσό σε περίπτωση εκροής και θετικό σε περίπτωση εισροής·   2. για ταμειακές εισροές και εκροές και για εισροές και εκροές τίτλων που σχετίζονται με παράγωγα για τα οποία δεν εφαρμόζεται συμφωνία εξασφάλισης ή απαιτείται μόνο μερική εξασφάλιση, γίνεται διάκριση μεταξύ συμβάσεων που προβλέπουν δικαιώματα προαίρεσης και άλλων συμβάσεων:  α) οι ροές που σχετίζονται με παράγωγα με εξομοιούμενα δικαιώματα προαίρεσης περιλαμβάνονται μόνον αν είναι με εσωτερική αξία (“in-the-money”). Οι εν λόγω ροές υπολογίζονται με την εφαρμογή αμφότερων των κατωτέρω:  i) περιλαμβανομένης της τρέχουσας αγοραίας αξίας ή της καθαρής παρούσας αξίας της σύμβασης ως εισροής στη γραμμή 2.4 “ταμειακές εισροές παραγώγων” του πίνακα ληκτότητας, κατά την τελευταία ημερομηνία άσκησης του δικαιώματος προαίρεσης, όταν η τράπεζα δικαιούται να ασκεί το δικαίωμα προαίρεσης·  ii) περιλαμβανομένης της τρέχουσας αγοραίας αξίας ή της καθαρής παρούσας αξίας της σύμβασης ως εκροής στη γραμμή 1.5 “ταμειακές εκροές παραγώγων” του πίνακα ληκτότητας, κατά την πρώτη ημερομηνία άσκησης του δικαιώματος προαίρεσης, όταν η τράπεζα δικαιούται να ασκεί το δικαίωμα προαίρεσης·  β) οι ροές που σχετίζονται με συμβάσεις άλλες από εκείνες που αναφέρονται στο στοιχείο α) περιλαμβάνονται με πρόβλεψη των ακαθάριστων συμβατικών ταμειακών ροών στις αντίστοιχες χρονικές περιόδους στις γραμμές 1.5 “ταμειακές εκροές παραγώγων” και 2.4 “ταμειακές εισροές παραγώγων” και των συμβατικών ροών τίτλων στην ικανότητα αντιστάθμισης του πίνακα ληκτότητας, με χρήση των τρεχουσών τεκμαρτών αγοραίων προθεσμιακών επιτοκίων τα οποία ισχύουν κατά την ημερομηνία υποβολής αναφοράς, όταν τα ποσά δεν έχουν ακόμη καθοριστεί.  Σύμφωνα με τα ανωτέρω:  Όσον αφορά τα παράγωγα του σημείου 1, η απόδοση των εξασφαλίσεων που έχουν ήδη ληφθεί ή καταβληθεί δεν αναφέρεται στον πίνακα ληκτότητας.  Όσον αφορά τα παράγωγα του σημείου 2, η απόδοση των εξασφαλίσεων που έχουν ήδη ληφθεί ή καταβληθεί αναφέρεται στο τμήμα 3 του πίνακα ληκτότητας. Η απόδοση των εξασφαλίσεων που έχουν ήδη ληφθεί (καταβληθεί) αποτυπώνεται ως αρνητική (θετική) μεταβολή στη χρονική περίοδο που αντιστοιχεί στη ληκτότητα του παραγώγου. Θετική μεταβολή αναγνωρίζεται μόνον εάν μπορεί να χαρακτηριστεί ως ικανότητα αντιστάθμισης επί της απόδοσης. Εάν η απόδοση των ήδη ληφθεισών (καταβληθεισών) εξασφαλίσεων αντιπροσωπεύει εξασφαλίσεις με χρηματικά διαθέσιμα, η απόδοση των εξασφαλίσεων αναφέρεται στη γραμμή 1.6 “άλλες εκροές” (στήλη 2.6 “άλλες εισροές”) στην κατάλληλη χρονική περίοδο.  Για τους σκοπούς της εν λόγω γραμμής, η κατάσταση κατά την οποία οι εξασφαλίσεις που ανταλλάσσονται με έναν αντισυμβαλλόμενο δεν ισούνται πλήρως με τις μεταβολές της αξίας του παραγώγου εξακολουθεί να αντιμετωπίζεται ως επαρκώς εξασφαλισμένη εάν η διαφορά δεν υπερβαίνει το ελάχιστο ποσό μεταβίβασης. |
| 0680 | **2.5 Λήγοντες τίτλοι ιδίου χαρτοφυλακίου**  Το ποσό των εισροών από ληξιπρόθεσμες ίδιες επενδύσεις σε ομόλογα, που αναφέρονται σύμφωνα με την εναπομένουσα συμβατική ληκτότητά τους. Στο εν λόγω στοιχείο περιλαμβάνονται οι ταμειακές εισροές από λήγοντες τίτλους, οι οποίοι αναφέρονται στην ικανότητα αντιστάθμισης. Ως εκ τούτου, μόλις ένας τίτλος λήξει, αναφέρεται ως εκροή τίτλων στην ικανότητα αντιστάθμισης και, συνεπώς, ως ταμειακή εισροή εδώ. |
| 0690 | **2.6 Άλλες εισροές**  Το συνολικό ποσό όλων των άλλων ταμειακών εισροών, που δεν αναφέρονται στα στοιχεία 2.1, 2.2, 2.3, 2.4 ή 2.5 ανωτέρω. Στο συγκεκριμένο σημείο δεν αναφέρονται οι ενδεχόμενες εισροές. |
| 0691 | **2.6.1 εκ των οποίων: Εντός ομίλου ή ΘΣΠ**  Το ποσό των εισροών στο στοιχείο 2.6, όταν ο αντισυμβαλλόμενος είναι μητρική ή θυγατρική του ιδρύματος ή άλλη θυγατρική της ίδιας μητρικής ή συνδέεται με το πιστωτικό ίδρυμα με σχέση κατά την έννοια του άρθρου 22 παράγραφος 7 της οδηγίας 2013/34/ΕΕ ή μέλος του ίδιου θεσμικού συστήματος προστασίας, που αναφέρεται στο άρθρο 113 παράγραφος 7 του κανονισμού (ΕΕ) αριθ. 575/2013, ή το κεντρικό ίδρυμα ή μέλος ενός δικτύου ή συνεταιριστικού ομίλου που αναφέρεται στο άρθρο 10 του κανονισμού (ΕΕ) αριθ. 575/2013. |
| 0700 | **2.7 Συνολικές εισροές**  Το άθροισμα των εισροών που αναφέρονται στα στοιχεία 2.1, 2.2, 2.3, 2.4, 2.5 και 2.6. |
| 0710 | **2.8 Καθαρό συμβατικό κενό**  Το σύνολο των εισροών που αναφέρεται στο στοιχείο 2.7 μείον το σύνολο των εκροών που αναφέρεται στο στοιχείο 1.7. |
| 0720 | **2.9 Σωρευτικό καθαρό συμβατικό κενό**  Το σωρευτικό καθαρό συμβατικό κενό από την ημερομηνία υποβολής αναφοράς έως το ανώτερο όριο μιας συναφούς χρονικής περιόδου. |
| 0730-1080 | **3 ΙΚΑΝΟΤΗΤΑ ΑΝΤΙΣΤΑΘΜΙΣΗΣ**  Η “Ικανότητα αντιστάθμισης” του πίνακα ληκτότητας περιλαμβάνει πληροφορίες σχετικά με την εξέλιξη των κατεχόμενων στοιχείων ενεργητικού ενός ιδρύματος, διαφόρων βαθμών ρευστότητας, μεταξύ αυτών, διαπραγματεύσιμα στοιχεία ενεργητικού και στοιχεία ενεργητικού επιλέξιμα από κεντρικές τράπεζες, καθώς και διευκολύνσεις συμβατικά δεσμευμένες για το ίδρυμα.  Σχετικά με την υποβολή αναφοράς σε ενοποιημένο επίπεδο για την επιλεξιμότητα από κεντρικές τράπεζες, τη βάση αποτελούν οι κανόνες επιλεξιμότητας της κεντρικής τράπεζας, οι οποίοι εφαρμόζονται σε έκαστο ενοποιημένο ίδρυμα που εμπίπτει στη δικαιοδοσία της χώρας σύστασής του.  Όταν η ικανότητα αντιστάθμισης αναφέρεται σε διαπραγματεύσιμα στοιχεία ενεργητικού, τα ιδρύματα  αναφέρουν τα διαπραγματεύσιμα στοιχεία ενεργητικού που αποτελούν αντικείμενο συναλλαγής σε μεγάλου εύρους, βάθους και δραστηριότητας αγορές συμφωνιών επαναγοράς ή μετρητών οι οποίες χαρακτηρίζονται από χαμηλό επίπεδο συγκέντρωσης.  Τα στοιχεία ενεργητικού που αναφέρονται στις στήλες της αντισταθμιστικής ικανότητας περιλαμβάνουν μόνον μη βεβαρημένα στοιχεία ενεργητικού τα οποία είναι διαθέσιμα στα ιδρύματα προκειμένου να μετατραπούν σε μετρητά ανά πάσα στιγμή, ώστε να συμπληρωθούν συμβατικά κενά μεταξύ των ταμειακών εισροών και εκροών κατά τη διάρκεια του χρονικού ορίζοντα. Για τους σκοπούς αυτούς, εφαρμόζεται ο ορισμός των βεβαρημένων στοιχείων ενεργητικού σύμφωνα με τον κατ’ εξουσιοδότηση κανονισμό (ΕΕ) 2015/61 της Επιτροπής. Τα στοιχεία ενεργητικού δεν χρησιμοποιούνται για την παροχή πιστωτικής ενίσχυσης σε δομημένες συναλλαγές ή για την κάλυψη λειτουργικών δαπανών, όπως μισθώματα και μισθοί, και τελούν υπό διαχείριση με σαφή και αποκλειστικό σκοπό τη χρήση τους ως πηγής ενδεχόμενων κεφαλαίων.  Τα στοιχεία ενεργητικού που το ίδρυμα έχει λάβει ως εξασφάλιση σε συμφωνίες επαναπώλησης και συναλλαγές χρηματοδότησης τίτλων (ΣΧΤ) μπορούν να θεωρούνται μέρος της ικανότητας αντιστάθμισης, όταν διατηρούνται στο ίδρυμα, δεν έχουν υποθηκευθεί εκ νέου και είναι νομικά και συμβατικά διαθέσιμα για χρησιμοποίηση από το ίδρυμα.  Προς αποφυγή διπλού υπολογισμού, όταν το ίδρυμα αναφέρει προτοποθετημένα στοιχεία ενεργητικού στα στοιχεία 3.1 έως 3.7, δεν αναφέρει τη συναφή ικανότητα των εν λόγω διευκολύνσεων στο στοιχείο 3.8.  Τα ιδρύματα αναφέρουν στοιχεία ενεργητικού, όταν αυτά ανταποκρίνονται στην περιγραφή μιας γραμμής και είναι διαθέσιμα κατά την ημερομηνία υποβολής αναφοράς, ως αρχικό απόθεμα στη στήλη 0010.  Οι στήλες 0020 έως 0220 περιλαμβάνουν συμβατικές ροές στην ικανότητα αντιστάθμισης. Όταν ένα ίδρυμα έχει συνάψει συμφωνία επαναγοράς, το στοιχείο ενεργητικού που αποτελεί αντικείμενο επαναγοράς καταχωρίζεται εκ νέου ως εισροή τίτλων στην περίοδο ληκτότητας, όταν λήγει η συμφωνία επαναγοράς. Αντίστοιχα, η ταμειακή εκροή που προκύπτει από τη συμφωνία επαναγοράς που λήγει αναφέρεται στη συναφή περίοδο ταμειακών εκροών στο στοιχείο 1.2. Όταν ένα ίδρυμα έχει συνάψει συμφωνία αγοράς και επαναπώλησης, το στοιχείο ενεργητικού που αποτελεί αντικείμενο επαναπώλησης καταχωρίζεται εκ νέου ως εκροή τίτλων στην περίοδο ληκτότητας, όταν λήγει η συμφωνία επαναγοράς. Αντίστοιχα, η ταμειακή εισροή που προκύπτει από τη συμφωνία επαναγοράς που λήγει αναφέρεται στη συναφή περίοδο ταμειακών εισροών στο στοιχείο 2.1. Οι πράξεις ανταλλαγής εξασφαλίσεων αναφέρονται ως συμβατικές εισροές και εκροές τίτλων στο τμήμα ικανότητας αντιστάθμισης, σύμφωνα με τη συναφή περίοδο ληκτότητας εντός της οποίας λήγουν οι εν λόγω πράξεις ανταλλαγής.  Στοιχεία ενεργητικού επιλέξιμα για την ικανότητα αντιστάθμισης που έχουν ήδη ληφθεί ή παρασχεθεί στο πλαίσιο παραγώγων κατά την ημερομηνία αναφοράς για την υποβολή αναφορών (δηλαδή στη στήλη “απόθεμα” του τμήματος 3 του πίνακα ληκτότητας, εάν δεν είναι βεβαρημένα και είναι διαθέσιμα για σύσταση βαρών).  Όσον αφορά παράγωγα που είναι πλήρως ή επαρκώς εξασφαλισμένα, η απόδοση των εξασφαλίσεων που έχουν ήδη ληφθεί ή καταβληθεί δεν αναφέρεται στον πίνακα ληκτότητας.  Όσον αφορά παράγωγα που είναι εν μέρει εξασφαλισμένα, η απόδοση των εξασφαλίσεων που έχουν ήδη ληφθεί ή καταβληθεί αναφέρεται στο τμήμα 3 του πίνακα ληκτότητας. Η απόδοση των εξασφαλίσεων που έχουν ήδη ληφθεί (καταβληθεί) αποτυπώνεται ως αρνητική (θετική) μεταβολή στη χρονική περίοδο που αντιστοιχεί στη ληκτότητα του παραγώγου. Θετική μεταβολή αναγνωρίζεται μόνον εάν μπορεί να χαρακτηριστεί ως ικανότητα αντιστάθμισης επί της απόδοσης.  Οποιαδήποτε αλλαγή σε συμβατικά διαθέσιμο ποσό πιστωτικών διευκολύνσεων ή διευκολύνσεων ρευστότητας που αναφέρεται στο στοιχείο 3.8 αναφέρεται ως ροή στη συναφή χρονική περίοδο. Όταν ένα ίδρυμα έχει κατάθεση μίας ημέρας σε κεντρική τράπεζα, το ποσό της κατάθεσης αναφέρεται ως αρχικό απόθεμα στο στοιχείο 3.2.  Οι λήγοντες τίτλοι στην ικανότητα αντιστάθμισης αναφέρονται βάσει της συμβατικής ληκτότητάς τους. Όταν ένας τίτλος λήγει, αφαιρείται από την κατηγορία στοιχείων ενεργητικού στην οποία είχε αναφερθεί αρχικά, αντιμετωπίζεται ως εκροή τίτλων, και η προκύπτουσα ταμειακή εισροή αναφέρεται στο στοιχείο 2.5.  Όλες οι αξίες τίτλων αναφέρονται στη συναφή χρονική περίοδο στις τρέχουσες αγοραίες αξίες.  Στο στοιχείο 3.8 αναφέρονται μόνο συμβατικά διαθέσιμα ποσά.  Προς αποφυγή διπλού υπολογισμού, οι ταμειακές εισροές δεν λαμβάνονται υπόψη στο στοιχείο 3.1 ή 3.2 της ικανότητας αντιστάθμισης.  Τα στοιχεία στην ικανότητα αντιστάθμισης αναφέρονται στις ακόλουθες υποκατηγορίες: |
| 0730 | **3.1 Κέρματα και χαρτονομίσματα**  Το συνολικό ποσό μετρητών που προκύπτει από κέρματα και χαρτονομίσματα. |
| 0740 | **3.2 Αναλήψιμα αποθεματικά κεντρικών τραπεζών**  Το συνολικό ποσό των αποθεματικών σε κεντρικές τράπεζες, σύμφωνα με το άρθρο 10 παράγραφος 1 στοιχείο β) σημείο iii) του κατ’ εξουσιοδότηση κανονισμού (ΕΕ) 2015/61, το οποίο είναι αναλήψιμο ημερησίως το αργότερο.  Τίτλοι που αντιστοιχούν σε απαιτήσεις έναντι ή καλύπτονται από την εγγύηση κεντρικών τραπεζών δεν αναφέρονται εδώ.  Το ποσό αυτό αναφέρεται μόνο στη στήλη “αρχικό απόθεμα” και δεν αναφέρεται ως εισροή από κεντρικές τράπεζες στο στοιχείο 2.2.5. |
| 0750 | **3.3 Διαπραγματεύσιμα στοιχεία ενεργητικού επιπέδου 1**  Η αγοραία αξία των διαπραγματεύσιμων στοιχείων ενεργητικού σύμφωνα με τα άρθρα 7, 8 και 10 του κατ’ εξουσιοδότηση κανονισμού (ΕΕ) 2015/61.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 1 αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0760 | **3.3.1 Επιπέδου 1 εξαιρουμένων των καλυμμένων ομολόγων**  Το ποσό που αναφέρεται στο στοιχείο 3.3 το οποίο δεν είναι καλυμμένα ομόλογα. |
| 0770 | **3.3.1.1 Επιπέδου 1 κεντρικής τράπεζας**  Το ποσό που αναφέρεται στο στοιχείο 3.3.1 το οποίο είναι στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση κεντρικών τραπεζών. |
| 0780 | **3.3.1.2 Επιπέδου 1 (CQS 1)**  Το ποσό που αναφέρεται στο στοιχείο 3.3.1, άλλο από εκείνο που αναφέρεται στο στοιχείο 3.3.1.1, το οποίο είναι στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 1 από καθορισμένο ΕΟΠΑ. |
| 0790 | **3.3.1.3 Επιπέδου 1 (CQS 2, CQS3)**  Το ποσό που αναφέρεται στο στοιχείο 3.3.1, άλλο από εκείνο που αναφέρεται στο στοιχείο 3.3.1.1, το οποίο είναι στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 2 ή 3 από καθορισμένο ΕΟΠΑ. |
| 0800 | **3.3.1.4 Επιπέδου 1 (CQS 4+)**  Το ποσό που αναφέρεται στο στοιχείο 3.3.1, άλλο από εκείνο που αναφέρεται στο στοιχείο 3.3.1.1, το οποίο είναι στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση εκδότη ή εγγυητή στον οποίο έχει αποδοθεί βαθμίδα πιστωτικής ποιότητας 4 ή χειρότερη από καθορισμένο ΕΟΠΑ. |
| 0810 | **3.3.2 Καλυμμένα ομόλογα επιπέδου 1 (CQS1)**  Το ποσό που αναφέρεται στο στοιχείο 3.3 το οποίο είναι καλυμμένα ομόλογα. Επισημαίνεται ότι, σύμφωνα με το άρθρο 10 παράγραφος 1 στοιχείο στ) του κατ’ εξουσιοδότηση κανονισμού (ΕΕ) 2015/61, μόνο καλυμμένα ομόλογα CQS 1 είναι επιλέξιμα ως στοιχεία ενεργητικού επιπέδου 1. |
| 0820 | **3.4 Διαπραγματεύσιμα στοιχεία ενεργητικού επιπέδου 2Α**  Η αγοραία αξία των διαπραγματεύσιμων στοιχείων ενεργητικού σύμφωνα με τα άρθρα 7, 8 και 11 του κατ’ εξουσιοδότηση κανονισμού (ΕΕ) 2015/61.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 2Α αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0830 | **3.4.1 Εταιρικά ομόλογα επιπέδου 2A (CQS 1)**  Το ποσό που αναφέρεται στο στοιχείο 3.4 το οποίο είναι εταιρικά ομόλογα στα οποία έχει αποδοθεί βαθμίδα πιστωτικής ποιότητας 1 από καθορισμένο ΕΟΠΑ. |
| 0840 | **3.4.3 Καλυμμένα ομόλογα επιπέδου 2A (CQS 1, CQS2)**  Το ποσό που αναφέρεται στο στοιχείο 3.4 το οποίο είναι καλυμμένα ομόλογα στα οποία έχει αποδοθεί βαθμίδα πιστωτικής ποιότητας 1 ή 2 από καθορισμένο ΕΟΠΑ. |
| 0850 | **3.4 Δημοσίου τομέα επιπέδου 2A (CQS1, CQS2)**  Το ποσό που αναφέρεται στο στοιχείο 3.4 το οποίο είναι στοιχεία ενεργητικού που αντιστοιχούν σε απαιτήσεις έναντι ή καλύπτονται από την εγγύηση κεντρικών κυβερνήσεων, κεντρικών τραπεζών, περιφερειακών κυβερνήσεων, τοπικών αρχών ή οντοτήτων του δημοσίου τομέα. Σημειώνεται ότι, σύμφωνα με το άρθρο 11 παράγραφος 1 στοιχεία α) και β) του κατ’ εξουσιοδότηση κανονισμού (ΕΕ) 2015/61, όλα τα στοιχεία ενεργητικού του δημοσίου τομέα που είναι επιλέξιμα ως επιπέδου 2A πρέπει να έχουν βαθμίδα πιστωτικής ποιότητας είτε 1 είτε 2. |
| 0860 | **3.5 Διαπραγματεύσιμα στοιχεία ενεργητικού επιπέδου 2Β**  Η αγοραία αξία των διαπραγματεύσιμων στοιχείων ενεργητικού σύμφωνα με τα άρθρα 7, 8 και 12 ή 13 του κατ’ εξουσιοδότηση κανονισμού (ΕΕ) 2015/61.  Οι μετοχές ή τα μερίδια σε ΟΣΕ σύμφωνα με το άρθρο 15 του κατ’ εξουσιοδότηση κανονισμού (ΕΕ) 2015/61 που πληρούν τις προϋποθέσεις για να θεωρηθούν στοιχεία ενεργητικού επιπέδου 2Β αναφέρονται στις κατωτέρω υποκατηγορίες που αντιστοιχούν στα οικεία υποκείμενα στοιχεία ενεργητικού. |
| 0870 | **3.5.1 ABS επιπέδου 2B (CQS 1)**  Το ποσό που αναφέρεται στο στοιχείο 3.5 το οποίο είναι τίτλοι εξασφαλισμένοι με στοιχεία ενεργητικού, περιλαμβανομένων τίτλων εξασφαλισμένων με ενυπόθηκα στεγαστικά δάνεια (RMBS). Επισημαίνεται ότι, σύμφωνα με το άρθρο 13 παράγραφος 2 στοιχείο α) του κατ’ εξουσιοδότηση κανονισμού (ΕΕ) 2015/61, όλοι οι εξασφαλισμένοι με στοιχεία ενεργητικού τίτλοι που πληρούν τις προϋποθέσεις για να θεωρηθούν ως επιπέδου 2Β έχουν βαθμίδα πιστωτικής ποιότητας 1. |
| 0880 | **3.5.2 Καλυμμένα ομόλογα επιπέδου 2B (CQS 1-6)**  Το ποσό που αναφέρεται στο στοιχείο 3.5 το οποίο είναι καλυμμένα ομόλογα. |
| 0890 | **3.5.3 Εταιρικά ομόλογα επιπέδου 2B (CQS 1-3)**  Το ποσό που αναφέρεται στο στοιχείο 3.5 το οποίο είναι εταιρικοί χρεωστικοί τίτλοι. |
| 0900 | **3.5.4 Μετοχές επιπέδου 2B**  Το ποσό που αναφέρεται στο στοιχείο 3.5 το οποίο είναι μετοχές. |
| 0910 | **3.5.5 Δημοσίου τομέα επιπέδου 2Β (CQS 3-5)**  Το ποσό που αναφέρεται στο στοιχείο 3.5 το οποίο είναι στοιχεία ενεργητικού επιπέδου 2B που δεν αναφέρονται στα στοιχεία 3.5.1 έως 3.5.4. |
| 0920 | **3.6 άλλα διαπραγματεύσιμα στοιχεία ενεργητικού**  Η αγοραία αξία διαπραγματεύσιμων στοιχείων ενεργητικού, άλλων από εκείνα που αναφέρονται στα στοιχεία 3.3, 3.4 και 3.5.  Οι τίτλοι και οι ροές τίτλων από άλλα διαπραγματεύσιμα στοιχεία ενεργητικού υπό μορφή ενδοομιλικών στοιχείων ενεργητικού δεν αναφέρονται στην ικανότητα αντιστάθμισης. Εντούτοις, οι ταμειακές ροές από τέτοια στοιχεία αναφέρονται στο συναφές μέρος των τμημάτων 1 και 2 του υποδείγματος. |
| 0930 | **3.6.1 κεντρικής κυβέρνησης (CQS1)**  Το ποσό που αναφέρεται στο στοιχείο 3.6 το οποίο είναι στοιχεία ενεργητικού που αντιπροσωπεύουν απαιτήσεις έναντι ή καλύπτονται από εγγύηση κεντρικής κυβέρνησης στην οποία έχει αποδοθεί βαθμίδα πιστωτικής ποιότητας 1 από καθορισμένο ΕΟΠΑ. |
| 0940 | **3.6.2 κεντρικής κυβέρνησης (CQS2-3)**  Το ποσό που αναφέρεται στο στοιχείο 3.6 το οποίο είναι στοιχεία ενεργητικού που αντιπροσωπεύουν απαιτήσεις έναντι ή καλύπτονται από εγγύηση κεντρικής κυβέρνησης στην οποία έχει αποδοθεί βαθμίδα πιστωτικής ποιότητας 2 ή 3 από καθορισμένο ΕΟΠΑ. |
| 0950 | **3.6.3 μετοχές**  Το ποσό που αναφέρεται στο στοιχείο 3.6 το οποίο είναι μετοχές. |
| 0960 | **3.6.4 καλυμμένα ομόλογα**  Το ποσό που αναφέρεται στο στοιχείο 3.6 το οποίο είναι καλυμμένα ομόλογα. |
| 0970 | **3.6.5 ABS**  Το ποσό που αναφέρεται στο στοιχείο 3.6 το οποίο είναι ABS. |
| 0980 | **3.6.6 άλλα διαπραγματεύσιμα στοιχεία ενεργητικού**  Το ποσό που αναφέρεται στο στοιχείο 3.6 το οποίο αντιστοιχεί σε άλλα διαπραγματεύσιμα στοιχεία ενεργητικού που δεν αναφέρονται στα στοιχεία 3.6.1 έως 3.6.5 και 3.7α. |
| 0990 | **3.7 μη διαπραγματεύσιμα στοιχεία ενεργητικού αποδεκτά από κεντρικές τράπεζες**  Η λογιστική αξία μη διαπραγματεύσιμων στοιχείων ενεργητικού τα οποία συνιστούν επιλέξιμη εξασφάλιση για τακτικές πράξεις παροχής ρευστότητας της κεντρικής τράπεζας στην οποία το ίδρυμα έχει άμεση πρόσβαση στο επίπεδο ενοποίησής του.  Όσον αφορά τα στοιχεία ενεργητικού που εκφράζονται σε νόμισμα το οποίο περιλαμβάνεται στο παράρτημα του εκτελεστικού κανονισμού (ΕΕ) 2015/233 της Επιτροπής[[1]](#footnote-2) ως νόμισμα για το οποίο ισχύει εξαιρετικά στενός ορισμός επιλεξιμότητας από κεντρική τράπεζα, τα ιδρύματα αφήνουν το πεδίο αυτό κενό. Οι τίτλοι και οι ροές τίτλων από άλλα μη διαπραγματεύσιμα στοιχεία ενεργητικού υπό μορφή ενδοομιλικών στοιχείων δεν αναφέρονται στην ικανότητα αντιστάθμισης. Εντούτοις, οι ταμειακές ροές από τέτοια στοιχεία αναφέρονται στο συναφές μέρος των τμημάτων 1 και 2 του υποδείγματος. |
| 0991 | **3.7α ίδιες εκδόσεις αποδεκτές από κεντρικές τράπεζες**  Εξασφαλισμένα χρεωστικά μέσα που εκδίδονται από το ίδρυμα, είναι αποδεκτά από κεντρικές τράπεζες και διατηρούνται στον ισολογισμό του ιδρύματος και στα οποία το ίδρυμα έχει άμεση πρόσβαση στο επίπεδο ενοποίησής του. |
| 1000 | **3.8 Μη αναληφθείσες δεσμευμένες διευκολύνσεις που ελήφθησαν**  Το συνολικό ποσό των μη αναληφθεισών δεσμευμένων διευκολύνσεων που παρέχονται στο ίδρυμα που υποβάλλει αναφορά. Σε αυτές περιλαμβάνονται οι συμβατικά αμετάκλητες διευκολύνσεις. Τα ιδρύματα αναφέρουν μειωμένο ποσό όταν οι δυνητικές ανάγκες παροχής εξασφαλίσεων για ανάληψη από τις εν λόγω διευκολύνσεις υπερβαίνει τη διαθεσιμότητα εξασφαλίσεων.  Προς αποφυγή διπλού υπολογισμού, οι διευκολύνσεις, όταν το ίδρυμα που υποβάλλει αναφορά έχει ήδη προτοποθετήσει στοιχεία ενεργητικού ως εξασφαλίσεις, για μια μη αναληφθείσα πιστωτική διευκόλυνση, και έχει ήδη αναφέρει τα στοιχεία ενεργητικού στα στοιχεία 3.1 έως 3.7, δεν αναφέρονται στο στοιχείο 3.8. Το αυτό ισχύει σε περιπτώσεις όπου το ίδρυμα που υποβάλλει αναφορά ενδέχεται να χρειάζεται την προτοποθέτηση στοιχείων ενεργητικού ως εξασφαλίσεων, προκειμένου να δύναται να προβεί σε ανάληψη, όπως αναφέρεται στο παρόν πεδίο. |
| 1010 | **3.8.1 Διευκολύνσεις επιπέδου 1**  Το ποσό που αναφέρεται στο στοιχείο 3.8 το οποίο είναι διευκόλυνση από κεντρική τράπεζα σύμφωνα με το άρθρο 19 παράγραφος 1 στοιχείο β) του κατ’ εξουσιοδότηση κανονισμού (ΕΕ) 2015/61. |
| 1020 | **3.8.2 Διευκολύνσεις περιορισμένης χρήσης επιπέδου 2B**  Το ποσό που αναφέρεται στο στοιχείο 3.8 το οποίο είναι διευκολύνσεις σύμφωνα με το άρθρο 14 του κατ’ εξουσιοδότηση κανονισμού (ΕΕ) 2015/61. |
| 1030 | **3.8.3 Διευκολύνσεις ΘΣΠ επιπέδου 2Β**  Το ποσό που αναφέρεται στο στοιχείο 3.8 το οποίο είναι πηγή χρηματοδότησης της ρευστότητας σύμφωνα με το άρθρο 16 παράγραφος 2 του κατ’ εξουσιοδότηση κανονισμού (ΕΕ) 2015/61. |
| 1040 | **3.8.4 Άλλες διευκολύνσεις**  Το ποσό που αναφέρεται στο στοιχείο 3.8 το οποίο είναι άλλο από το ποσό που αναφέρεται στα στοιχεία 3.8.1 έως 3.8.3. |
| 1050 | **3.8.4.1 από ενδοομιλικούς αντισυμβαλλομένους**  Το ποσό που αναφέρεται στο στοιχείο 3.8.4, όταν ο αντισυμβαλλόμενος είναι μητρική ή θυγατρική του ιδρύματος ή άλλη θυγατρική της ίδιας μητρικής ή συνδέεται με το πιστωτικό ίδρυμα με σχέση κατά την έννοια του άρθρου 22 παράγραφος 7 της οδηγίας 2013/34/ΕΕ ή μέλος του ίδιου θεσμικού συστήματος προστασίας, που αναφέρεται στο άρθρο 113 παράγραφος 7 του κανονισμού (ΕΕ) αριθ. 575/2013, ή το κεντρικό ίδρυμα ή μέλος ενός δικτύου ή συνεταιριστικού ομίλου που αναφέρεται στο άρθρο 10 του κανονισμού (ΕΕ) αριθ. 575/2013. |
| 1060 | **3.8.4.2 από άλλους αντισυμβαλλομένους**  Το ποσό που αναφέρεται στο στοιχείο 3.8.4 το οποίο είναι άλλο από το ποσό που αναφέρεται στο στοιχείο 3.8.4.1. |
| 1070 | **3.9 Καθαρή μεταβολή ικανότητας αντιστάθμισης**  Αναφέρεται η καθαρή μεταβολή των ανοιγμάτων στα στοιχεία 3.2, 3.3, 3.4 και 3.5, 3.6, 3.7 και 3.8 που αντιπροσωπεύουν, αντίστοιχα, κεντρικές τράπεζες, ροές τίτλων και δεσμευμένες πιστωτικές γραμμές σε μια δεδομένη χρονική περίοδο. |
| 1080 | **3.10 Σωρευτική ικανότητα αντιστάθμισης**  Το σωρευτικό ποσό της ικανότητας αντιστάθμισης από την ημερομηνία υποβολής αναφοράς έως το ανώτερο όριο μιας συναφούς χρονικής περιόδου. |
| 1090-  1140 | **4 ΑΠΡΟΒΛΕΠΤΑ**  Τα “Απρόβλεπτα” του πίνακα ληκτότητας περιλαμβάνουν πληροφορίες σχετικά με ενδεχόμενες εκροές. |
| 1090 | **4.1 Εκροές από δεσμευμένες διευκολύνσεις**  Ταμειακές εκροές που προκύπτουν από δεσμευμένες διευκολύνσεις. Τα ιδρύματα αναφέρουν ως εκροή το μέγιστο ποσό που μπορεί να αναληφθεί σε μια δεδομένη χρονική περίοδο. Όσον αφορά τις ανακυκλούμενες πιστωτικές διευκολύνσεις, αναφέρεται μόνο το ποσό που υπερβαίνει το υφιστάμενο δάνειο. |
| 1091 | **4.1.0.1 εκ των οποίων: Εντός ομίλου ή ΘΣΠ**  Το ποσό των απρόβλεπτων στο στοιχείο 4.1, όταν ο αντισυμβαλλόμενος είναι μητρική ή θυγατρική του ιδρύματος ή άλλη θυγατρική της ίδιας μητρικής ή συνδέεται με το πιστωτικό ίδρυμα με σχέση κατά την έννοια του άρθρου 22 παράγραφος 7 της οδηγίας 2013/34/ΕΕ ή μέλος του ίδιου θεσμικού συστήματος προστασίας, που αναφέρεται στο άρθρο 113 παράγραφος 7 του κανονισμού (ΕΕ) αριθ. 575/2013, ή το κεντρικό ίδρυμα ή μέλος ενός δικτύου ή συνεταιριστικού ομίλου που αναφέρεται στο άρθρο 10 του κανονισμού (ΕΕ) αριθ. 575/2013. |
| 1100 | **4.1.1 Δεσμευμένες πιστωτικές διευκολύνσεις**  Το ποσό που αναφέρεται στο στοιχείο 4.1 το οποίο προκύπτει από δεσμευμένες πιστωτικές διευκολύνσεις σύμφωνα με το άρθρο 31 του κατ’ εξουσιοδότηση κανονισμού (ΕΕ) 2015/61. |
| 1110 | **4.1.1.1 θεωρούμενες επιπέδου 2B από τον αποδέκτη**  Το ποσό που αναφέρεται στο στοιχείο 4.1.1 το οποίο θεωρείται ως πηγή χρηματοδότησης της ρευστότητας σύμφωνα με το άρθρο 16 παράγραφος 2 του κατ’ εξουσιοδότηση κανονισμού (ΕΕ) 2015/61. |
| 1120 | **4.1.1.2 άλλες**  Το ποσό που αναφέρεται στο στοιχείο 4.1.1 το οποίο είναι άλλο από το ποσό που αναφέρεται στο στοιχείο 4.1.1.1. |
| 1130 | **4.1.2 Διευκολύνσεις ρευστότητας**  Το ποσό που αναφέρεται στο στοιχείο 4.1 το οποίο προκύπτει από διευκολύνσεις ρευστότητας σύμφωνα με το άρθρο 31 του κατ’ εξουσιοδότηση κανονισμού (ΕΕ) 2015/61. |
| 1131 | **4.1α Εκροές από μη δεσμευμένες χρηματοδοτικές διευκολύνσεις**  Μη δεσμευμένες πιστωτικές και ταμειακές διευκολύνσεις σύμφωνα με το άρθρο 23 παράγραφος 1 στοιχεία α), β), δ) και ε) του κατ’ εξουσιοδότηση κανονισμού (ΕΕ) 2015/61. Τα ιδρύματα αναφέρουν ως εκροή το μέγιστο ποσό που μπορεί να αναληφθεί σε δεδομένη χρονική περίοδο και αναφέρεται στην περίοδο που αντιστοιχεί στην πρωιμότερη διαθεσιμότητά του. Οι εγγυήσεις δεν υποβάλλονται στη συγκεκριμένη γραμμή. |
| 1140 | **4.2 Εκροές λόγω υποβάθμισης**  Τα ιδρύματα αναφέρουν εδώ την επίπτωση τυχόν σημαντικής επιδείνωσης της πιστωτικής ποιότητάς τους που αντιστοιχεί σε υποβάθμιση της εξωτερικής πιστοληπτικής τους αξιολόγησης κατά τρεις βαθμίδες.  Τα θετικά ποσά αντιστοιχούν σε ενδεχόμενες εκροές και τα αρνητικά ποσά αντιστοιχούν σε μείωση της αρχικής υποχρέωσης.  Όταν η υποβάθμιση έχει ως επίπτωση την πρόωρη εξόφληση εκκρεμών υποχρεώσεων, οι σχετικές υποχρεώσεις αναφέρονται με αρνητικό πρόσημο στο χρονικό διάστημα στο οποίο αναφέρονται στο στοιχείο 1, και ταυτόχρονα με θετικό πρόσημο στο χρονικό διάστημα κατά το οποίο η υποχρέωση καθίσταται ληξιπρόθεσμη, σε περίπτωση που οι επιπτώσεις της υποβάθμισης καταστούν εφαρμοστέες κατά την ημερομηνία υποβολής αναφοράς.  Όταν η υποβάθμιση έχει ως επίπτωση απαίτηση καταβολής περιθωρίου, τότε η αγοραία αξία της εξασφάλισης που απαιτείται να παραδοθεί αναφέρεται με θετικό πρόσημο στο χρονικό διάστημα κατά το οποίο η απαίτηση καθίσταται ληξιπρόθεσμη, σε περίπτωση που οι επιπτώσεις της υποβάθμισης καταστούν εφαρμοστέες κατά την ημερομηνία υποβολής αναφοράς.  Όταν η υποβάθμιση έχει ως επίπτωση μεταβολή στα δικαιώματα της εκ νέου υποθήκευσης των τίτλων που λαμβάνονται ως εξασφάλιση από τους αντισυμβαλλομένους, η αγοραία αξία των θιγόμενων τίτλων αναφέρεται με θετικό πρόσημο στο χρονικό διάστημα κατά το οποίο οι τίτλοι παύουν να είναι διαθέσιμοι στο ίδρυμα που υποβάλλει αναφορά, σε περίπτωση που οι επιπτώσεις της υποβάθμισης καταστούν εφαρμοστέες κατά την ημερομηνία υποβολής αναφοράς. |
| 1150-  1290 | **ΥΠΟΜΝΗΜΑΤΙΚΑ ΣΤΟΙΧΕΙΑ** |
| 1230 | **13 Υψηλής ποιότητας ρευστά διαθέσιμα (HQLA) αποδεκτά από κεντρική τράπεζα — Διαπραγματεύσιμα στοιχεία ενεργητικού**  Το ποσό που αναφέρεται στα στοιχεία 3.3, 3.4 και 3.5 το οποίο συνιστά επιλέξιμη εξασφάλιση για τακτικές πράξεις παροχής ρευστότητας της κεντρικής τράπεζας στην οποία το ίδρυμα έχει άμεση πρόσβαση στο επίπεδο ενοποίησής του.  Όσον αφορά τα στοιχεία ενεργητικού που εκφράζονται σε νόμισμα το οποίο περιλαμβάνεται στο παράρτημα του κανονισμού (ΕΕ) 2015/233 ως νόμισμα για το οποίο ισχύει εξαιρετικά στενός ορισμός επιλεξιμότητας από κεντρική τράπεζα, τα ιδρύματα αφήνουν το πεδίο αυτό κενό. |
| 1241 | **14 Στοιχεία ενεργητικού που αναφέρονται στο στοιχείο 3.6 και είναι μη HQLA αποδεκτά από κεντρική τράπεζα**  Του αθροίσματος των ποσών που αναφέρονται στο στοιχείο 3.6 τα οποία συνιστούν επιλέξιμη εξασφάλιση για τακτικές πράξεις παροχής ρευστότητας της κεντρικής τράπεζας στην οποία το ίδρυμα έχει άμεση πρόσβαση στο επίπεδο ενοποίησής του.  Όσον αφορά τα στοιχεία ενεργητικού που εκφράζονται σε νόμισμα το οποίο περιλαμβάνεται στον κανονισμό (ΕΕ) 2015/233 ως νόμισμα για το οποίο ισχύει εξαιρετικά στενός ορισμός επιλεξιμότητας από κεντρική τράπεζα, τα ιδρύματα αφήνουν το πεδίο αυτό κενό. |
| 1270 | **17 Συμπεριφορικές εκροές από καταθέσεις**  Το ποσό που αναφέρεται στο στοιχείο 1.3, ανακατανεμημένο σε χρονικές περιόδους ανάλογα με τη συμπεριφορική ληκτότητα σε “συνήθη” βάση, που χρησιμοποιείται για τον σκοπό της διαχείρισης του κινδύνου ρευστότητας του ιδρύματος που υποβάλλει αναφορά. Για τους σκοπούς του παρόντος πεδίου, με τον όρο “συνήθης” νοείται μια κατάσταση χωρίς σενάριο κρίσης ρευστότητας.  Η ανακατανομή αποτυπώνει τη “στασιμότητα” των καταθέσεων.  Το στοιχείο δεν αποτυπώνει σενάρια επιχειρηματικών σχεδίων και, συνεπώς, δεν περιλαμβάνει πληροφορίες σχετικά με νέες επιχειρηματικές δραστηριότητες.  Η κατανομή στις χρονικές περιόδους ακολουθεί τη διασπορά που χρησιμοποιείται για εσωτερικούς σκοπούς. Ως εκ τούτου, δεν χρειάζεται να συμπληρώνονται όλες οι χρονικές περίοδοι. |
| 1280 | **18 Συμπεριφορικές εισροές από δάνεια και προκαταβολές**  Το ποσό που αναφέρεται στο στοιχείο 2.2, ανακατανεμημένο σε χρονικές περιόδους ανάλογα με τη συμπεριφορική ληκτότητα σε “συνήθη” βάση, που χρησιμοποιείται για τον σκοπό της διαχείρισης του κινδύνου ρευστότητας του ιδρύματος που υποβάλλει αναφορά. Για τους σκοπούς του παρόντος πεδίου, με τον όσο “συνήθης” νοείται μια κατάσταση χωρίς σενάριο κρίσης ρευστότητας.  Το στοιχείο δεν αποτυπώνει σενάρια επιχειρηματικών σχεδίων και, συνεπώς, δεν λαμβάνει υπόψη νέες επιχειρηματικές δραστηριότητες.  Η κατανομή στις χρονικές περιόδους ακολουθεί τη διασπορά που χρησιμοποιείται για εσωτερικούς σκοπούς. Ως εκ τούτου, δεν είναι υποχρεωτικό να συμπληρώνονται όλες οι χρονικές περίοδοι. |
| 1290 | **19 Συμπεριφορικές αναλήψεις δεσμευμένων διευκολύνσεων**  Το ποσό που αναφέρεται στο στοιχείο 4.1, ανακατανεμημένο σε χρονικές περιόδους ανάλογα με το συμπεριφορικό επίπεδο αναλήψεων και τις απορρέουσες ανάγκες ρευστότητας σε “συνήθη” βάση, που χρησιμοποιείται για τον σκοπό της διαχείρισης του κινδύνου ρευστότητας του ιδρύματος που υποβάλλει αναφορά. Για τους σκοπούς του παρόντος πεδίου, με τον όσο “συνήθης” νοείται “μια κατάσταση χωρίς σενάριο κρίσης ρευστότητας”.  Το στοιχείο δεν αποτυπώνει σενάρια επιχειρηματικών σχεδίων και, συνεπώς, δεν λαμβάνει υπόψη νέες επιχειρηματικές δραστηριότητες.  Η κατανομή στις χρονικές περιόδους ακολουθεί τη διασπορά που χρησιμοποιείται για εσωτερικούς σκοπούς. Ως εκ τούτου, δεν χρειάζεται να συμπληρώνονται όλες οι χρονικές περίοδοι.» |

1. [https://eur-lex.europa.eu/legal-content/EL/TXT/?uri=CELEX%3A32015R0233](http://eur-lex.europa.eu/legal-content/EN/TXT/?uri=CELEX%3A32015R0233) [↑](#footnote-ref-2)