**MT**

ANNESS IV

“ANNESS XVII

**STRUZZJONI GĦAR-RAPPORTAR DWAR L-AGGRAVAR TA’ ASSI**

Werrej

[STRUZZJONIJIET ĠENERALI 3](#_Toc119002870)

[1. STRUTTURA U KONVENZJONIJIET 3](#_Toc119002871)

[1.1. Struttura 3](#_Toc119002872)

[1.2. Standard kontabilistiku 3](#_Toc119002873)

[1.3. Konvenzjoni tan-numerazzjoni 3](#_Toc119002874)

[1.4. Konvenzjoni dwar is-simboli 4](#_Toc119002875)

[1.5. Livell ta’ applikazzjoni 4](#_Toc119002876)

[1.6. Proporzjonalità 4](#_Toc119002877)

[1.7. Definizzjoni ta’ aggravar 4](#_Toc119002878)

[STRUZZJONIJIET RELATATI MAL-FORMOLA 5](#_Toc119002879)

[2. Parti A: Ħarsa ġenerali lejn l-aggravar 5](#_Toc119002880)

[2.1. Formola AE-ASS. Assi tal-istituzzjoni tar-rapportar 5](#_Toc119002881)

[2.1.1. Rimarki ġenerali 5](#_Toc119002882)

[2.1.2. Struzzjonijiet dwar ringieli speċifiċi 8](#_Toc119002883)

[Struzzjonijiet dwar kolonni speċifiċi 10](#_Toc119002884)

[2.2. Formola: AE-COL. Kollateral riċevut mill-istituzzjoni tar-rapportar 13](#_Toc119002885)

[2.2.1. Rimarki ġenerali 13](#_Toc119002886)

[2.2.2. Struzzjonijiet dwar ringieli speċifiċi 13](#_Toc119002887)

[2.2.3. Struzzjonijiet dwar kolonni speċifiċi 15](#_Toc119002888)

[2.3. Formola: AE-NPL. Bonds koperti u titolizzazzjonijiet proprji maħruġa u li għadhom ma ġewx mirhuna 17](#_Toc119002889)

[2.3.1. Rimarki ġenerali 17](#_Toc119002890)

[2.3.2. Struzzjonijiet dwar ringieli speċifiċi 18](#_Toc119002891)

[2.3.3. Struzzjonijiet dwar kolonni speċifiċi 18](#_Toc119002892)

[2.4. Formola: AE-SOU. Sorsi ta’ aggravar 20](#_Toc119002893)

[2.4.1. Rimarki ġenerali 20](#_Toc119002894)

[2.4.2. Struzzjonijiet dwar ringieli speċifiċi 20](#_Toc119002895)

[2.4.3. Struzzjonijiet dwar kolonni speċifiċi 22](#_Toc119002896)

[3. Parti B: *Data* ta’ maturità 23](#_Toc119002897)

[3.1. Rimarki ġenerali 23](#_Toc119002898)

[3.2. Formola: AE-MAT. *Data* ta’ maturità 23](#_Toc119002899)

[3.2.1. Struzzjonijiet dwar ringieli speċifiċi 23](#_Toc119002900)

[3.2.2. Struzzjonijiet dwar kolonni speċifiċi 24](#_Toc119002901)

[4. Parti C: Aggravar kontinġenti 24](#_Toc119002902)

[4.1. Rimarki ġenerali 24](#_Toc119002903)

[4.1.1. Xenarju A: Tnaqqis ta’ 30 % ta’ assi gravati 25](#_Toc119002904)

[4.1.2. Xenarju B: Deprezzament ta’ 10 % f’muniti sinifikanti 25](#_Toc119002905)

[4.2. Formola: AE-CONT. Aggravar kontinġenti 26](#_Toc119002906)

[4.2.1. Struzzjonijiet dwar ringieli speċifiċi 26](#_Toc119002907)

[4.2.2. Struzzjonijiet dwar kolonni speċifiċi 26](#_Toc119002908)

[5. Parti D: Bonds koperti 27](#_Toc119002909)

[5.1. Rimarki ġenerali 27](#_Toc119002910)

[5.2. Formola: AE-CB. Ħruġ ta’ bonds koperti 27](#_Toc119002911)

[5.2.1. Struzzjonijiet dwar l-assi-z 27](#_Toc119002912)

[5.2.2. Struzzjonijiet dwar ringieli speċifiċi 27](#_Toc119002913)

[5.2.3. Struzzjonijiet dwar kolonni speċifiċi 28](#_Toc119002914)

[6. Parti E: *Data* avvanzata 31](#_Toc119002915)

[6.1. Rimarki ġenerali 31](#_Toc119002916)

[6.2. Formola: AE-ADV 1. Formola avvanzata għall-assi tal-istituzzjoni tar-rapportar 31](#_Toc119002917)

[6.2.1. Struzzjonijiet dwar ringieli speċifiċi 31](#_Toc119002918)

[6.2.2. Struzzjonijiet dwar kolonni speċifiċi 33](#_Toc119002919)

[6.3. Formola: AE-ADV2. Formola avvanzata għall-kollateral riċevut mill-istituzzjoni tar-rapportar 35](#_Toc119002920)

[6.3.1. Struzzjonijiet dwar ringieli speċifiċi 35](#_Toc119002921)

[6.3.2. Struzzjonijiet dwar kolonni speċifiċi 35](#_Toc119002922)

## STRUZZJONIJIET ĠENERALI

## 1. STRUTTURA U KONVENZJONIJIET

* 1. Struttura

1. Il-qafas jikkonsisti f’ħames settijiet ta’ formoli li jinkludu total ta’ disa’ formoli skont l-iskema li ġejja:
2. Parti A: Ħarsa ġenerali lejn l-aggravar:
   * Formola AE-ASS. Assi tal-istituzzjoni tar-rapportar;
   * Formola AE-COL. Kollateral riċevut mill-istituzzjoni tar-rapportar;
   * Formola AE-NPL. Bonds koperti u titolizzazzjonijiet proprji maħruġa u li għadhom ma ġewx mirhuna;
   * Formola AE-SOU. Sorsi ta’ aggravar;
3. Parti B: *Data* ta’ maturità:
   * Formola AE-MAT. *Data* ta’ maturità;
4. Parti C: Aggravar kontinġenti:
   * Formola AE-CONT. Aggravar kontinġenti;
5. Parti D: Bonds koperti:
   * Formola AE-CB. Ħruġ ta’ bonds koperti;
6. Parti E: *Data* avvanzata:
   * Formola AE-ADV-1. Formola avvanzata għall-assi tal-istituzzjoni tar-rapportar;
   * Formola AE-ADV-2. Formola avvanzata għall-kollateral riċevut mill-istituzzjoni tar-rapportar.
7. Għal kull formola huma pprovduti referenzi legali kif ukoll aktar informazzjoni dettaljata dwar aspetti aktar ġenerali tar-rapportar.
   1. Standard kontabilistiku
8. L-istituzzjonijiet għandhom jirrapportaw l-ammonti riportati skont il-qafas kontabilistiku li jużaw għar-rapportar ta’ informazzjoni finanzjarja f’konformità mal-Artikoli 11 u 12. Istituzzjonijiet li mhumiex meħtieġa jirrapportaw informazzjoni finanzjarja għandhom jużaw il-qafas kontabilistiku rispettiv tagħhom. F’AE-SOU, l-istituzzjonijiet għandhom ġeneralment jirrapportaw l-ammonti riportati grossi min-netting kontabilistiku, jekk ikun hemm, f’konformità mar-rapportar fuq bażi grossa tal-aggravar ta’ assi u ta’ kollateral.
9. Għall-finijiet ta’ dan l-Anness, “IAS” u “IFRS” jirreferu għall-istandards internazzjonali tal-kontabbiltà kif definit fl-Artikolu 2 tar-Regolament (KE) Nru 1606/2002. Għal istituzzjonijiet li jirrapportaw skont l-istandards tal-IFRS, ġew inklużi r-referenzi tal-istandards rilevanti tal-IFRS.
   1. Konvenzjoni tan-numerazzjoni
10. In-notazzjoni ġenerali li ġejja tintuża f’dawn l-istruzzjonijiet biex tirreferi għall-kolonni, għar-ringieli u għaċ-ċelloli ta’ formola: {Formola; Ringiela; Kolonna}. Sinjal tal-asterisk jintuża biex jindika li l-validazzjoni tapplika għar-ringiela jew il-kolonna kollha. Pereżempju {AE-ASS; \*; 2} tirreferi għall-punt ta’ *data* ta’ kwalunkwe ringiela tal-kolonna 2 tal-formola AE-ASS.
11. Fil-każ ta’ validazzjonijiet f’formola din in-notazzjoni li ġejja tintuża biex tirreferi għal punti ta’ *data* minn dik il-formola: {Ringiela; Kolonna}.
    1. Konvenzjoni dwar is-simboli
12. Il-formoli fl-Anness XVI għandhom isegwu l-konvenzjoni dwar is-simboli deskritta fl-Anness V, il-Parti 1, il-punti 9 u 10.
    1. Livell ta’ applikazzjoni
13. Il-livell ta’applikazzjoni tar-rapportar dwar l-aggravar ta’ assi jsegwi dak tar-rekwiżiti tar-rapportar fuq fondi proprji skont l-Artikolu 430(1), l-ewwel subparagrafu, il-punt (a), tar-Regolament (UE) Nru 575/2013. Konsegwentement, l-istituzzjonijiet li mhumiex soġġetti għar-rekwiżiti prudenzjali f’konformità mal-Artikolu 7 ta’ dak ir-Regolament mhumiex meħtieġa jirrapportaw l-informazzjoni dwar l-aggravar ta’ assi.
    1. Proporzjonalità
14. Għall-finijiet tal-Artikolu 19(3), il-punt (c), ta’ dan ir-Regolament, il-livell ta’ aggravar ta’ assi għandu jiġi kkalkulat kif ġej:
    * L-ammont riportat ta’ assi u ta’ kollateral gravati = {AE-ASS;0010;0010}– {AE-ASS;0015;0010} +{AE-COL;0130;0010};
    * L-assi u l-kollateral totali = {AE-ASS;0010;0010} + {AE-ASS;0010;0060}– {AE-ASS;0015;0010} +{AE-COL;0130;0010}+{AE-COL;0130;0040};
    * Il-proporzjon tal-aggravar ta’ assi = (Ammont riportat tal-assi u tal-kollateral gravati)/(Assi u kollateral totali).
15. [Imħassar]
    1. Definizzjoni ta’ aggravar
16. Għall-finijiet ta’ dan l-Anness u tal-Anness XVI, assi għandu jiġi trattat bħala gravat jekk ikun ġie mirhun jew jekk ikun soġġett għal xi forma ta’ arranġament biex jiggarantixxi, jikkollateralizza jew isaħħaħ il-kreditu ta’ xi tranżazzjoni li minnu ma tistax tinħall liberament.

Huwa importanti li wieħed jinnota li l-assi mirhuna li huma soġġetti għal xi restrizzjoni fuq l-irtirar, bħal pereżempju assi li jeħtieġu approvazzjoni minn qabel biex jiġu rtirati jew sostitwiti b’assi oħrajn, għandhom jitqiesu bħala gravati. Id-definizzjoni mhijiex ibbażata fuq definizzjoni legali espliċita, bħal trasferiment ta’ titolu, iżda pjuttost fuq prinċipji ekonomiċi, minħabba li l-oqfsa legali jistgħu jvarjaw f’dan ir-rigward madwar il-pajjiżi. Madankollu, id-definizzjoni hija marbuta mill-qrib ma’ kundizzjonijiet kuntrattwali. L-EBA tara li t-tipi ta’ kuntratti segwenti huma koperti tajjeb bid-definizzjoni (din hija lista mhux eżawrjenti):

* tranżazzjonijiet ta’ finanzjament garantit, inklużi kuntratti u ftehimiet ta’ riakkwist, għoti b’self ta’ titoli u forom oħra ta’ self garantit;
* ftehimiet kollaterali varji, pereżempju kollateral imqiegħed għall-valur tas-suq ta’ tranżazzjonijiet ta’ derivattivi;
* garanziji finanzjarji li jkunu kollateralizzati. Jekk ma jkun hemm l-ebda impediment fuq l-irtirar tal-kollateral, bħal approvazzjoni minn qabel, għall-parti mhux użata tal-garanzija, allura għandu jiġi allokat biss l-ammont użat (fuq bażi ta’ allokazzjoni *pro rata*);
* kollateral imqiegħed f’sistemi tal-ikklirjar, CCPs u istituzzjonijiet oħra tal-infrastruttura bħala kundizzjoni għall-aċċess għas-servizz. Dan jinkludi fondi ta’ inadempjenza u l-marġni inizjali;
* faċilitajiet tal-bank ċentrali. Assi pjazzati minn qabel ma għandhomx jitqiesu bħala gravati, sakemm il-bank ċentrali ma jippermettix l-irtirar ta’ kwalunkwe assi pjazzat mingħajr approvazzjoni minn qabel. Fir-rigward ta’ garanziji finanzjarji mhux użati, il-parti mhux użata, jiġifieri ’l fuq mill-ammont minimu meħtieġ mill-bank ċentrali, għandha tiġi allokata fuq bażi *pro rata* fost l-assi pjazzati fil-bank ċentrali;
* assi sottostanti minn strutturi ta’ titolizzazzjoni, fejn ir-rikonoxximent tal-assi finanzjarji ma ġiex irtirat mill-assi finanzjarji tal-istituzzjoni. L-assi li huma sottostanti għal titoli kkonservati ma jgħoddux bħala gravati, sakemm dawn it-titoli ma jiġux mirhuna jew jingħataw bħala kollateral biex jagħtu xi forma ta’ garanzija għal tranżazzjoni;
* assi f’aggregazzjonijiet ta’ kopertura użati għall-ħruġ ta’ bonds koperti. L-assi li huma sottostanti għal bonds koperti jgħoddu bħala gravati, ħlief f’ċerti sitwazzjonijiet fejn l-istituzzjoni jkollha l-bonds koperti korrispondenti (“bonds maħruġa minnha stess”);
* bħala prinċipju ġenerali, l-assi li jiġu pjazzati f’faċilitajiet u li ma jkunux qed jintużaw u jistgħu jiġu prelevati liberament ma għandhomx jitqiesu bħala gravati.

## STRUZZJONIJIET RELATATI MAL-FORMOLA

1. **Parti A: Ħarsa ġenerali lejn l-aggravar**
2. Il-formoli tal-ħarsa ġenerali lejn l-aggravar jiddistingwu bejn assi li huma użati biex jappoġġaw il-ħtiġijiet ta’ finanzjament jew ta’ kollateral fid-data tal-karta bilanċjali (“aggravar f’punt tal-ħin”) minn dawk l-assi li huma disponibbli għall-ħtiġijiet ta’ finanzjament potenzjali.
3. Il-formola tal-ħarsa ġenerali turi l-ammont ta’ assi gravati u mhux gravati tal-istituzzjoni tar-rapportar f’format tabulari skont il-prodotti. L-istess diżaggregazzjoni tapplika wkoll għal kollateral riċevut u titoli ta’ dejn maħruġa għajr bonds koperti u titolizzazzjonijiet.
   1. Formola AE-ASS. Assi tal-istituzzjoni tar-rapportar
      1. Rimarki ġenerali
4. Dan il-paragrafu jistabbilixxi struzzjonijiet li japplikaw għat-tipi ewlenin ta’ tranżazzjonijiet li huma rilevanti meta jkunu qed jimtlew il-formoli AE:

|  |
| --- |
| It-tranżazzjonijiet kollha li jżidu l-livell ta’ aggravar ta’ istituzzjoni għandhom żewġ aspetti li għandhom jiġu rapportati b’mod indipendenti fil-formoli AE. Tranżazzjonijiet bħal dawn għandhom jiġu rapportati kemm bħala sors ta’ aggravar kif ukoll bħala assi gravat jew kollateral.  L-eżempji li ġejjin jiddeskrivu kif għandha tiġi rapportata tip ta’ tranżazzjoni ta’ din il-Parti iżda l-istess regoli japplikaw għall-formoli AE l-oħra.   1. Depożitu kollateralizzat   Depożitu kollateralizzat għandu jiġi rapportat kif ġej:   1. l-ammont riportat tad-depożitu jiġi rreġistrat bħala sors ta’ aggravar fi {AE-SOU; r0070; c0010}; 2. meta l-kollateral ikun assi tal-istituzzjoni tar-rapportar: l-ammont riportat tiegħu għandu jiġi rapportat fi {AE-ASS; \*; c0010} u {AE-SOU; r0070; c0030}; il-valur ġust tiegħu għandu jiġi rapportat fi {AE-ASS; \*; c0040}; 3. meta l-istituzzjoni tar-rapportar tkun irċeviet il-kollateral, il-valur ġust tiegħu għandu jiġi rapportat fi {AE-COL; \*; c0010}, {AE-SOU; r0070; c0030} u {AE-SOU; r0070; c0040}. 4. Riakkwist / riakkwisti inversi   Ftehim ta’ riakkwist (“repo”) għandu jiġi rapportat kif ġej:   1. l-ammont riportat gross tal-ftehim ta’ riakkwist għandu jiġi rapportat bħala sors ta’ aggravar fi {AE-SOU; r0050; c0010}; 2. il-kollateral tal-ftehim ta’ riakkwist għandu jiġi rapportat kif ġej:  * meta l-kollateral ikun assi tal-istituzzjoni tar-rapportar: l-ammont riportat tiegħu għandu jiġi rapportat fi {AE-ASS; \*; c0010} u {AE-SOU; r0050; c0030}; il-valur ġust tiegħu għandu jiġi rapportat fi {AE-ASS; \*; c0040}; * meta l-istituzzjoni tar-rapportar tkun irċeviet il-kollateral permezz ta’ ftehim ta’ retroriakkwist preċedenti, il-valur ġust tiegħu għandu jiġi rapportat fi {AE-COL; \*; c0010}, {AE-SOU; r0050; c0030} u fi{AE-SOU; r0050; c0040}.  1. Finanzjament tal-bank ċentrali   Minħabba li l-finanzjament kollateralizzat minn banek ċentrali huwa biss każ speċifiku ta’ depożitu kollateralizzat jew tranżazzjoni ta’ riakkwist fejn il-kontroparti hija bank ċentrali, japplikaw ir-regoli f’dan il-punt 14 (a) u (b).  Fil-każ ta’ operazzjonijiet fejn mhux possibbli li jiġi identifikat kollateral speċifiku għal kull operazzjoni, minħabba li l-kollateral ikun aggregat, id-diżaggregazzjoni tal-kollateral għandha ssir fuq bażi proporzjonali, abbażi tal-kompożizzjoni tal-aggregazzjoni tal-kollateral.  Assi li jkunu ġew pjazzati minn qabel ma’ banek ċentrali mhumiex assi gravati sakemm il-bank ċentrali ma jippermettix l-irtirar tal-assi pjazzati mingħajr approvazzjoni minn qabel. Fil-każ ta’ garanziji finanzjarji mhux użati, il-parti mhux użata, jiġifieri l-ammont ’il fuq mill-minimu meħtieġ mill-bank ċentrali, tiġi allokata fuq bażi *pro rata* fost l-assi pjazzati fil-bank ċentrali.   1. Għoti b’self ta’ titoli   Fil-każ ta’ self ta’ titoli b’kollateral fi flus, japplikaw ir-regoli għal riakkwisti/retroriakkwisti.  Self ta’ titoli mingħajr kollateral fi flus għandu jiġi rapportat kif ġej:   1. il-valur ġust tat-titoli meħuda b’self għandu jiġi rapportat bħala sors ta’ aggravar fi {AE-SOU; r0150; c0010}. Meta għat-titoli mogħtija b’self il-mutwanti ma jirċevix titoli iżda jirċievi tariffa minflok, {AE-SOU; r0150; c0010} għandu jiġi rapportat bħala żero; 2. meta t-titoli mogħtija b’self bħala kollateral ikunu assi tal-istituzzjoni tar-rapportar: l-ammont riportat tagħhom għandu jiġi rapportat fi{AE-COL; \*; c0010} u {AE-SOU; r0150; c0030}; il-valur ġust tagħhom għandu jiġi rapportat fi{AE-ASS; \*; c0040}; 3. meta t-titoli mogħtija b’self bħala kollateral jiġu riċevuti mill-istituzzjoni tar-rapportar, il-valur ġust tagħhom għandu jiġi rapportat fi {AE-COL; \*; c0010}, {AE-SOU; r0150; c0030} u {AE-SOU; r0150; c0040}. 4. Derivattivi (obbligazzjonijiet)   Derivattivi kollateralizzati b’valur ġust negattiv għandhom jiġu rapportati kif ġej:   1. l-ammont riportat tad-derivattiva għandu jiġi rapportat bħala sors ta’ aggravar fi {AE-SOU; r0020; c0010}; 2. il-kollateral (marġni inizjali meħtieġa biex tinfetaħ il-pożizzjoni u kwalunkwe kollateral pjazzat għall-valur tas-suq ta’ tranżazzjonijiet ta’ derivattivi) għandu jiġi rapportat kif ġej:    * meta jkun assi tal-istituzzjoni tar-rapportar: l-ammont riportat tiegħu għandu jiġi rapportat fi {AE-ASS; \*; c0010} u {AE-SOU; r0020; c0030}; il-valur ġust tiegħu għandu jiġi rapportat fi {AE-ASS; \*; c0040};    * meta jkun kollateral riċevut mill-istituzzjoni tar-rapportar, il-valur ġust tiegħu għandu jiġi rapportat fi {AE-COL; \*; c0010}, {AE-SOU; r0020; c0030} u {AE-SOU; r0020; c0040}. 3. Bonds koperti   Għall-fini tar-rapportar kollu dwar l-assi gravati, bonds koperti huma l-istrumenti msemmija fl-Artikolu 52(4), l-ewwel subparagrafu, tad-Direttiva 2009/65/UE, irrispettivament minn jekk dawn l-istrumenti għandhomx il-forma ġuridika ta’ titolu jew le.  Ma japplikaw l-ebda regoli speċifiċi għal bonds koperti fejn ma hemmx iż-żamma ta’ parti mit-titoli maħruġa mill-istituzzjoni tar-rapportar.  F’każ ta’ żamma ta’ parti mill-ħruġ u sabiex jiġi evitat għadd doppju, għandu japplika t-trattament propost hawn taħt:   1. meta l-bonds koperti proprji ma jiġux mirhuna, l-ammont tal-aggregazzjoni ta’ kopertura li qed issostni dawk it-titoli kkonservati u li ma jkunux għadhom ġew mirhuna għandu jiġi rapportat bħala assi mhux gravati fil-formoli AE-ASS. Informazzjoni addizzjonali dwar il-bonds koperti kkonservati li għadhom ma ġewx mirhuna (l-assi sottostanti, il-valur ġust u l-eliġibbiltà ta’ dawk disponibbli għal aggravar u l-ammont nominali ta’ dawk mhux disponibbli għal aggravar) għandha tiġi rapportata fil-formola AE-NPL; 2. meta l-bonds koperti proprji jiġu mirhuna, l-ammont tal-aggregazzjoni ta’ kopertura li qed issostni dawk it-titoli kkonservati u mirhuna għandu jiġi inkluż fil-formola AE-ASS bħala assi gravati.   It-tabella li ġejja tistabbilixxi kif għandu jiġi rapportat ħruġ ta’ bonds koperti ta’ EUR 100 li minnhom 15 % jinżammu u ma jiġux mirhuna u 10 % jiġu kkonservati u ma jiġux mirhuna bħala kollateral fi tranżazzjoni ta’ riakkwist ta’ EUR 11 ma’ bank ċentrali, meta l-aggregazzjoni ta’ kopertura tinkludi self mhux garantit u l-ammont riportat tas-self huwa ta’ EUR 150.     1. Titolizzazzjonijiet   Titolizzazzjonijiet tfisser titoli ta’ dejn miżmuma mill-istituzzjoni tar-rapportar li jiġu oriġinati fi tranżazzjoni ta’ titolizzazzjoni kif definit fl-Artikolu 4(1), il-punt (61), tar-Regolament (UE) Nru 575/2013.  Għal titolizzazzjonijiet li jibqgħu fil-karta bilanċjali (ma jiġix irtirat ir-rikonoxximent tagħhom), japplikaw ir-regoli għal bonds koperti.  Għal titolizzazzjonijiet li jiġi rtirat ir-rikonoxximent tagħhom, ma hemm l-ebda aggravar meta l-istituzzjoni jkollha xi titoli. Dawn it-titoli se jidhru fil-portafoll tan-negozjar jew fil-portafoll bankarju tal-istituzzjonijiet tar-rapportar bħal kull titolu ieħor maħruġ minn parti terza. |

* + 1. Struzzjonijiet dwar ringieli speċifiċi

|  |  |
| --- | --- |
| Ringieli | Referenzi legali u struzzjonijiet |
| 0010 | Assi tal-istituzzjoni tar-rapportar  L-IAS 1.9 (a), il-Gwida għall-Implimentazzjoni (IG) 6; assi totali tal-istituzzjoni tar-rapportar reġistrati fil-karta bilanċjali tagħha. |
| 0015 | Li minnhom: assi fiduċjarji kwalifikanti  assi fiduċjarji li jissodisfaw il-kundizzjonijiet kollha li ġejjin:  (a) ikunu rikonoxxuti fil-karta bilanċjali tal-istituzzjoni minn prinċipji tal-kontabbiltà nazzjonali ġeneralment aċċettati, f’konformità mal-Artikolu 10 tad-Direttiva 86/635/KEE;  (b) jissodisfaw il-kriterji għan-nuqqas ta’ rikonoxximent stipulati fl-Istandard Internazzjonali tar-Rapportar Finanzjarju (IFRS) 9, kif applikati f’konformità mar-Regolament (KE) Nru 1606/2002;  (c) jissodisfaw il-kriterji għan-nuqqas ta’ konsolidazzjoni stipulati fl-IFRS 10, kif applikat f’konformità mar-Regolament (KE) Nru 1606/2002, fejn applikabbli. |
| 0020 | Self fuq talba  L-IAS 1.54 (i)  L-istituzzjonijiet għandhom jirrapportaw il-bilanċi riċevibbli fuq talba f’banek ċentrali u f’istituzzjonijiet oħra. Flus fl-idejn, jiġifieri, il-karti tal-flus u l-muniti nazzjonali u barranin disponibbli fiċ-ċirkolazzjoni li ġeneralment jintużaw biex pagamenti għandhom jiġu inklużi fir-ringiela “assi oħrajn”. |
| 0030 | Strumenti ta’ ekwità  Strumenti ta’ ekwità miżmuma mill-istituzzjoni tar-rapportar kif definit fl-IAS 32.1. |
| 0040 | Titoli ta’ dejn  L-Anness V, il-Parti 1, il-punt 31  L-istituzzjonijiet għandhom jirrapportaw strumenti ta’ dejn miżmuma mill-istituzzjoni tar-rapportar maħruġa bħala titoli li mhumiex self f’konformità mar-Regolament (UE) 2021/379[[1]](#footnote-1). |
| 0050 | li minnhom: bonds koperti  Titoli ta’ dejn miżmuma mill-istituzzjoni tar-rapportar li huma bonds kif imsemmi fl-Artikolu 52(4), l-ewwel subparagrafu, tad-Direttiva 2009/65/KE. |
| 0060 | li minnhom: titolizzazzjonijiet  Titoli ta’ dejn miżmuma mill-istituzzjoni tar-rapportar li huma titolizzazzjonijiet, kif definit fl-Artikolu 4(1), il-punt (61), tar-Regolament (UE) Nru 575/2013. |
| 0070 | li minnhom: maħruġa mill-gvernijiet estiżi  Titoli ta’ dejn miżmuma mill-istituzzjoni tar-rapportar li huma maħruġa mill-gvernijiet estiżi. |
| 0080 | li minnhom: maħruġa mill-impriżi finanzjarji  Titoli ta’ dejn miżmuma mill-istituzzjoni tar-rapportar maħruġa minn impriżi finanzjarji, kif definit fl-Anness V, il-Parti 1, il-punt 42 (c) u (d). |
| 0090 | li minnhom: maħruġa mill‑impriżi mhux finanzjarji  Titoli ta’ dejn miżmuma mill-istituzzjoni tar-rapportar maħruġa minn impriżi mhux finanzjarji kif definit fl-Anness V, il-Parti 1, il-punt 42(e). |
| 0100 | Self u avvanzi għajr self fuq talba  Self u avvanzi li huma strumenti ta’ dejn għajr titoli miżmuma mill-istituzzjonijiet tar-rapportar; għajr bilanċi riċevibbli fuq talba. |
| 0110 | li minnhom: Self kollateralizzat bi proprjetà immobbli  Self u avvanzi oħra għajr self fuq talba li huma kollateralizzati bi proprjetà immobbli skont l-Anness V, il-parti 2, il-punt 86. |
| 0120 | Assi oħrajn  Assi tal-istituzzjoni tar-rapportar reġistrati fil-karta bilanċjali għajr dawk rapportati fir-ringieli minn 0020 sa 0040 u 0100 u differenti minn titoli ta’ dejn proprji u strumenti ta’ ekwità proprji li r-rikonoxximent tagħhom ma jistax jiġi rtirat mill-karta bilanċjali minn istituzzjoni li ma tapplikax l-IFRSs.  F’dan il-każ, strumenti ta’ dejn proprju għandhom jiġu inklużi fir-ringiela 0240 tal-formola AE-COL u l-istrumenti ta’ ekwità proprja esklużi mir-rapportar tal-aggravar ta’ assi. |

Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Ammont riportat ta’ assi mirhuna  L-istituzzjonijiet għandhom jirrapportaw l-ammont riportat tal-assi gravati tagħhom f’konformità mad-definizzjoni ta’ aggravar ta’ assi msemmija fil-punt 11 ta’ dan l-Anness. L-ammont riportat għandha tfisser l-ammont rapportat fin-naħa tal-assi tal-karta bilanċjali. |
| 0020 | li minnhom: maħruġa minn entitajiet oħrajn tal-grupp  Ammont riportat ta’ assi gravati miżmuma mill-istituzzjoni tar-rapportar li huma maħruġa minn kwalunkwe entità fl-ambitu prudenzjali tal-konsolidament. |
| 0030 | li minnhom: eliġibbli għall-bank ċentrali  Ammont riportat ta’ assi gravati miżmuma mill-istituzzjoni tar-rapportar li huma eliġibbli għal operazzjonijiet ma’ dawk il-banek ċentrali li l-istituzzjoni tar-rapportar għandha aċċess għalihom.  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0035 | li minnhom nozzjonalment eliġibbli għal EHQLA u HQLA  L-ammont riportat ta’ assi gravati li huma nozzjonalment eliġibbli biex jikkwalifikaw bħala assi ta’ likwidità u kwalità ta’ kreditu għoljin ħafna (EHQLA) u assi ta’ likwidità u kwalità ta’ kreditu għoljin (HQLA).  Għall-finijiet ta’ dan ir-Regolament, EHQLA gravati nozzjonalment eliġibbli u HQLA gravati nozzjonalment eliġibbli għandhom ikunu l-assi elenkati fl-Artikoli minn 10 sa13 tar-Regolament ta’ Delega (UE) 2015/61 u li kienu jikkonformaw mar-rekwiżiti ġenerali u operazzjonali stabbiliti fl-Artikoli 7 u 8 ta’ dak ir-Regolament ta’ Delega, kieku ma kienx għall-istatus tagħhom bħala assi gravati f’konformità ma’ dan l-Anness.  EHQLA gravati nozzjonalment eliġibbli u HQLA gravati nozzjonalment eliġibbli għandhom ikunu konformi wkoll mar-rekwiżiti speċifiċi għall-klassi tal-iskoperturi stabbiliti fl-Artikoli minn 10 sa 16 u fl-Artikoli minn 35 sa 37 tar-Regolament ta’ Delega (UE) 2015/61. L-ammont riportat ta’ EHQLA gravati nozzjonalment eliġibbli u ta’ HQLA gravati nozzjonalment eliġibbli għandu jkun l-ammont riportat qabel l-applikazzjoni tat-telf impost speċifikat fl-Artikoli minn 10 sa 16 ta’ dak ir-Regolament ta’ Delega. |
| 0040 | Valur ġust tal-assi gravati  L-IFRS 13 u l-Artikolu 8 tad-Direttiva 2013/34/UE għal istituzzjonijiet li ma japplikawx l-IFRSs  L-istituzzjonijiet għandhom jirrapportaw il-valur ġust tat-titoli ta’ dejn gravati tagħhom f’konformità mad-definizzjoni ta’ aggravar ta’ assi msemmija fil-punt 11 ta’ dan l-Anness.  Il-valur ġust ta’ strument finanzjarju huwa l-prezz li istituzzjoni tirċievi biex tbigħ assi jew li tħallas għat-trasferiment ta’ obbligazzjoni fi tranżazzjoni ordinata bejn parteċipanti fis-suq fid-data tal-kejl (ara l-IFRS 13 Kejl tal-Valur Ġust). |
| 0050 | li minnhom: eliġibbli għall-bank ċentrali  Valur ġust ta’ titoli ta’ dejn gravati miżmuma mill-istituzzjoni tar-rapportar li huma eliġibbli għal operazzjonijiet ma’ dawk il-banek ċentrali li għalihom l-istituzzjoni tar-rapportar għandha aċċess.  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0055 | li minnhom nozzjonalment eliġibbli għal EHQLA u HQLA  Valur ġust ta’ assi gravati li huma nozzjonalment eliġibbli biex jikkwalifikaw bħala EHQLA u HQLA  Għall-finijiet ta’ dan ir-Regolament, EHQLA gravati nozzjonalment eliġibbli u HQLA gravati nozzjonalment eliġibbli għandhom ikunu l-assi elenkati fl-Artikoli minn 10 sa13 tar-Regolament ta’ Delega (UE) 2015/61 u li kienu jikkonformaw mar-rekwiżiti ġenerali u operazzjonali stabbiliti fl-Artikoli 7 u 8 ta’ dak ir-Regolament ta’ Delega, kieku ma kienx għall-istatus tagħhom bħala assi gravati f’konformità ma’ dan l-Anness. EHQLA gravati nozzjonalment eliġibbli u HQLA gravati nozzjonalment eliġibbli għandhom ikunu konformi wkoll mar-rekwiżiti speċifiċi għall-klassi tal-iskoperturi stabbiliti fl-Artikoli minn 10 sa 16 u fl-Artikoli minn 35 sa 37 tar-Regolament ta’ Delega (UE) 2015/61. Il-valur ġust ta’ EHQLA gravati nozzjonalment eliġibbli u ta’ HQLA gravati nozzjonalment eliġibbli għandu jkun il-valur ġust qabel l-applikazzjoni tat-telf impost speċifikat fl-Artikoli minn 10 sa 16 ta’ dak ir-Regolament ta’ Delega. |
| 0060 | Ammont riportat ta’ assi mhux gravati  L-istituzzjonijiet għandhom jirrapportaw l-ammont riportat tal-assi tagħhom li mhumiex gravati f’konformità mad-definizzjoni ta’ aggravar ta’ assi msemmija fil-punt 11 ta’ dan l-Anness.  Ammont riportat għandu jfisser l-ammont rapportat fin-naħa tal-assi tal-karta bilanċjali. |
| 0070 | li minnhom: maħruġa minn entitajiet oħrajn tal-grupp  Ammont riportat ta’ assi mhux gravati miżmuma mill-istituzzjoni tar-rapportar li jinħarġu minn kwalunkwe entità fl-ambitu prudenzjali tal-konsolidazzjoni. |
| 0080 | li minnhom: eliġibbli għall-bank ċentrali  Ammont riportat ta' assi mhux gravati miżmuma mill-istituzzjoni tar-rapportar li huma eliġibbli għal operazzjonijiet ma’ dawk il-banek ċentrali li għalihom istituzzjoni tar-rapportar għandha aċċess.  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0085 | li minnhom EHQLA u HQLA  Ammont riportat ta’ EHQLA u ta’ HQLA mhux gravati li huma elenkati fl-Artikoli minn 10 sa 13 tar-Regolament ta’ Delega (UE) 2015/61 u li jikkonformaw mar-rekwiżiti ġenerali u operazzjonali stabbiliti fl-Artikoli 7 u 8 ta’ dak ir-Regolament ta’ Delega kif ukoll mar-rekwiżiti speċifiċi għall-klassi tal-iskoperturi stabbiliti fl-Artikoli minn 10 sa 16 u minn 35 sa 37 ta’ dak ir-Regolament ta’ Delega.  L-ammont riportat ta’ EHQLA u ta’ HQLA għandu jkun l-ammont riportat qabel l-applikazzjoni tat-telf impost speċifikat fl-Artikoli minn 10 sa 16 tar-Regolament ta’ Delega (UE) 2015/61. |
| 0090 | Valur ġust ta’ assi mhux gravati  L-IFRS 13 u l-Artikolu 8 tad-Direttiva 2013/34/UE għal istituzzjonijiet li ma japplikawx l-IFRSs  L-istituzzjonijiet għandhom jirrapportaw il-valur ġust tat-titoli ta’ dejn tagħhom li mhumiex gravati f’konformità mad-definizzjoni ta’ aggravar ta’ assi msemmija fil-punt 11 ta’ dan l-Anness.  Il-valur ġust ta’ strument finanzjarju għandu jkun il-prezz li istituzzjoni tirċievi biex tbigħ assi jew li tħallas għat-trasferiment ta’ obbligazzjoni fi tranżazzjoni ordinata bejn parteċipanti fis-suq fid-data tal-kejl (ara l-IFRS 13 Kejl tal-Valur Ġust). |
| 0100 | li minnhom: eliġibbli għall-bank ċentrali  Valur ġust ta’ titoli ta’ dejn mhux gravati miżmuma mill-istituzzjoni tar-rapportar li huma eliġibbli għal operazzjonijiet ma’ dawk il-banek ċentrali li istituzzjoni tar-rapportar għandha aċċess għalihom.  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0105 | li minnhom EHQLA u HQLA  Valur ġust ta’ EHQLA u ta’ HQLA mhux gravati li huma elenkati fl-Artikoli minn 10 sa 13 tar-Regolament ta’ Delega (UE) 2015/61 u li jikkonformaw mar-rekwiżiti ġenerali u operazzjonali stabbiliti fl-Artikoli 7 u 8 ta’ dak ir-Regolament ta’ Delega kif ukoll mar-rekwiżiti speċifiċi għall-klassi tal-iskoperturi stabbiliti fl-Artikoli minn 10 sa 16 u minn 35 sa 37 ta’ dak ir-Regolament ta’ Delega.  Il-valur ġust ta’ EHQLA u ta’ HQLA għandu jkun il-valur ġust qabel l-applikazzjoni tat-telf impost speċifikat fl-Artikoli minn 10 sa 16 tar-Regolament ta’ Delega (UE) 2015/61. |

* 1. Formola: AE-COL. Kollateral riċevut mill-istituzzjoni tar-rapportar
     1. Rimarki ġenerali

1. Għall-kollateral riċevut mill-istituzzjoni tar-rapportar u t-titoli ta’ dejn proprji maħruġa għajr bonds koperti jew titolizzazzjonijiet proprji, il-kategorija ta’ assi “mhux gravati” tinqasam bejn dawk “disponibbli għal aggravar” jew potenzjalment eliġibbli għal aggravar u dawk “mhux disponibbli għal aggravar”.
2. Assi huma “mhux disponibbli għal aggravar” meta jkunu ġew riċevuti bħala kollateral u l-istituzzjoni tar-rapportar ma tkunx permessa tbigħ jew tirhan mill-ġdid il-kollateral, ħlief fil-każ ta’ inadempjenza min-naħa tas-sid tal-kollateral. Titoli ta’ dejn proprji maħruġa għajr bonds koperti jew titolizzazzjonijiet proprji huma mhux disponibbli għal aggravar meta jkun hemm kwalunkwe restrizzjoni fit-termini tal-ħruġ biex jinbiegħu jew jiġu mirhuna mill-ġdid it-titoli miżmuma.
3. Għall-finijiet tar-rapportar dwar l-aggravar ta’ assi, titoli meħuda b’self bi skambju ma’ tariffa mingħajr ma jingħata kollateral fi flus jew kollateral mhux fi flus għandhom jiġu rapportati bħala kollateral riċevut.
   * 1. Struzzjonijiet dwar ringieli speċifiċi

|  |  |
| --- | --- |
| Ringieli | Referenzi legali u struzzjonijiet |
| 0130 | Kollateral riċevut mill-istituzzjoni tar-rapportar  Il-klassijiet kollha ta’ kollateral riċevut mill-istituzzjoni tar-rapportar |
| 0140 | Self fuq talba  Kollateral riċevut mill-istituzzjoni tar-rapportar li jinkludi self fuq talba  Ara r-referenzi legali u l-istruzzjonijiet dwar ir-ringiela 0020 tal-formola AE-ASS. |
| 0150 | Strumenti ta’ ekwità  Kollateral riċevut mill-istituzzjoni tar-rapportar li jinkludi strumenti ta’ ekwità  Ara r-referenzi legali u l-istruzzjonijiet dwar ir-ringiela 0030 tal-formola AE-ASS. |
| 0160 | Titoli ta’ dejn  Kollateral riċevut mill-istituzzjoni tar-rapportar li jinkludi titoli ta’ dejn  Ara r-referenzi legali u l-istruzzjonijiet dwar ir-ringiela 0040 tal-formola AE-ASS. |
| 0170 | li minnhom: bonds koperti  Kollateral riċevut mill-istituzzjoni tar-rapportar li jinkludi bonds koperti  Ara r-referenzi legali u l-istruzzjonijiet dwar ir-ringiela 0050 tal-formola AE-ASS. |
| 0180 | li minnhom: titolizzazzjonijiet  Kollateral riċevut mill-istituzzjoni tar-rapportar li jinkludi titolizzazzjonijiet  Ara r-referenzi legali u l-istruzzjonijiet dwar ir-ringiela 0060 tal-formola AE-ASS. |
| 0190 | li minnhom: maħruġa mill-gvernijiet estiżi  Kollateral riċevut mill-istituzzjoni tar-rapportar li jinkludi titoli ta’ dejn maħruġa minn gvernijiet estiżi  Ara r-referenzi legali u l-istruzzjonijiet dwar ir-ringiela 0070 tal-formola AE-ASS. |
| 0200 | li minnhom: maħruġa minn impriżi finanzjarji  Kollateral riċevut mill-istituzzjoni tar-rapportar li jinkludi titoli ta’ dejn maħruġa minn impriżi finanzjarji  Ara r-referenzi legali u l-istruzzjonijiet dwar ir-ringiela 0080 tal-formola AE-ASS. |
| 0210 | li minnhom: maħruġa minn impriżi mhux finanzjarji  Kollateral riċevut mill-istituzzjoni tar-rapportar li jinkludi titoli ta’ dejn maħruġa minn impriżi mhux finanzjarji  Ara r-referenzi legali u l-istruzzjonijiet dwar ir-ringiela 0090 tal-formola AE-ASS. |
| 0220 | Self u avvanzi għajr self fuq talba  Kollateral riċevut mill-istituzzjoni tar-rapportar li jinkludi self u avvanzi għajr self fuq talba  Ara r-referenzi legali u l-istruzzjonijiet dwar ir-ringiela 0100 tal-formola AE-ASS. |
| 0230 | Kollateral ieħor riċevut  Kollateral riċevut mill-istituzzjoni tar-rapportar li jinkludi assi oħra  Ara r-referenzi legali u l-istruzzjonijiet dwar ir-ringiela 0120 tal-formola AE-ASS. |
| 0240 | Titoli ta’ dejn proprji maħruġa għajr bonds koperti jew titolizzazzjonijiet proprji  Titoli ta’ dejn proprji maħruġa kkonservati mill-istituzzjoni tar-rapportar li mhumiex bonds koperti proprji maħruġa jew titolizzazzjonijiet proprji maħruġa.  Peress li skont l-IAS 39.42 it-titoli ta’ dejn proprji kkonservati jew riakkwistati maħruġa jnaqqsu l-obbligazzjonijiet finanzjarji relatati, dawk it-titoli ma għandhomx jiġu inklużi fil-kategorija tal-assi tal-istituzzjoni tar-rapportar (ir-ringiela 0010 tal-formula AE-ASS). It-titoli ta’ dejn proprji li r-rikonoxximent tagħhom ma jistax jiġi rtirat mill-karta bilanċjali minn istituzzjoni mhux tal-IFRS għandhom jiġu inklużi f’din ir-ringiela.  Bonds koperti proprji maħruġa jew titolizzazzjonijiet proprji maħruġa ma għandhomx jiġu rapportati f’din il-kategorija minħabba li japplikaw regoli differenti għal dawk il-każijiet sabiex jiġi evitat l-għadd doppju:   1. meta t-titoli ta’ dejn proprji jiġu mirhuna, l-ammont tal-aggregazzjoni ta’ kopertura/assi sottostanti li qed isostnu dawk it-titoli kkonservati u mirhuna għandu jiġi rapportat bħala assi gravati fil-formola AE-ASS; 2. meta t-titoli ta’ dejn proprji jkunu għadhom ma ġewx mirhuna, l-ammont tal-aggregazzjoni ta’ kopertura/assi sottostanti li qed isostnu dawk it-titoli kkonservati u li għadhom mhux mirhuna għandu jiġi rapportat bħala assi mhux gravati fil-formola AE-ASS. Informazzjoni addizzjonali dwar dan it-tieni tip ta’ titoli ta’ dejn proprji li għadhom ma ġewx mirhuna (l-assi sottostanti, il-valur ġust u l-eliġibbiltà ta’ dawk disponibbli għal aggravar u l-ammont nominali ta’ dawk mhux disponibbli għal aggravar) għandha tiġi rapportata fil-formola AE-NPL. |
| 0245 | Bonds koperti u titolizzazzjonijiet proprji maħruġa u li għadhom ma ġewx mirhuna  Bonds koperti u titolizzazzjonijiet proprji maħruġa li huma kkonservati mill-istituzzjoni tar-rapportar u li mhumiex gravati  Biex jiġi evitat għadd doppju, tapplika r-regola li ġejja fir-rigward ta’ bonds koperti u titolizzazzjonijiet proprji maħruġa u kkonservati mill-istituzzjoni tar-rapportar:  (a) meta dawk it-titoli jkunu mirhuna, l-ammont tal-aggregazzjoni ta’ kopertura/assi sottostanti li jiggarantuhom għandu jiġi rapportat bħala assi gravati fil-Formola AE-ASS (F32.01). Is-sors tal-finanzjament fil-każ ta’ rahan ta’ bonds koperti u titolizzazzjonijiet proprji huwa t-tranżazzjoni l-ġdida li fiha t-titoli qed jiġu mirhuna (finanzjament mill-bank ċentrali jew tip ieħor ta’ finanzjament sikur) u mhux il-ħruġ oriġinali ta’ bonds koperti jew titolizzazzjonijiet;  (b) meta dawk it-titoli jkunu għadhom mhux mirhuna, l-ammont tal-aggregazzjoni ta’ kopertura/assi sottostanti li qed jiggarantixxu dawk it-titoli għandu jiġi rapportat bħala assi mhux gravati fil-Formola AE-ASS (F32.01). |
| 0250 | ASSI TOTALI, KOLLATERAL RIĊEVUT U TITOLI TA’ DEJN PROPRJI MAĦRUĠA  L-assi kollha tal-istituzzjoni tar-rapportar reġistrati fil-karta bilanċjali tagħha, il-klassijiet kollha ta’ kollateral riċevut mill-istituzzjoni tar-rapportar u t-titoli ta’ dejn proprji maħruġa kkonservati mill-istituzzjoni tar-rapportar li mhumiex bonds koperti proprji maħruġa jew titolizzazzjonijiet proprji maħruġa. |

* + 1. Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Valur ġust tal-kollateral gravat riċevut jew tat-titoli ta’ dejn proprji maħruġa  L-istituzzjonijiet għandhom jirrapportaw il-valur ġust tal-kollateral riċevut jew tat-titoli ta’ dejn proprji miżmuma/kkonservati, li huma gravati f’konformità mad-definizzjoni ta’ aggravar ta’ assi msemmija fil-punt 11 ta’ dan l-Anness.  Il-valur ġust ta’ strument finanzjarju għandu jkun il-prezz li istituzzjoni tirċievi biex tbigħ assi jew li tħallas għat-trasferiment ta’ obbligazzjoni fi tranżazzjoni ordinata bejn parteċipanti fis-suq fid-data tal-kejl (ara l-IFRS 13 Kejl tal-Valur Ġust). |
| 0020 | li minnhom: maħruġa minn entitajiet oħrajn tal-grupp  Il-valur ġust tal-kollateral vinkolat riċevut jew titoli ta’ dejn proprji maħruġa miżmuma/kkonservati mill-istituzzjoni tar-rappurtar li huma maħruġa minn kwalunkwe entità fl-ambitu prudenzjali tal-konsolidazzjoni. |
| 0030 | li minnhom: eliġibbli għall-bank ċentrali  Valur ġust tal-kollateral gravat riċevut jew titoli ta’ dejn proprji maħruġa miżmuma/kkonservati mill-istituzzjoni tar-rapportar li huma eliġibbli għal operazzjonijiet ma’ dawk il-banek ċentrali li għalihom l-istituzzjoni tar-rapportar għandha aċċess.  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0035 | li minnhom nozzjonalment eliġibbli għal EHQLA u HQLA  Valur ġust tal-kollateral gravat riċevut, inkluż fi kwalunkwe tranżazzjoni ta’ teħid b’self ta’ titoli, jew titoli ta’ dejn proprji maħruġa miżmuma/kkonservati mill-istituzzjoni li huma nozzjonalment eliġibbli biex jikkwalifikaw bħala EHQLA u HQLA.  Għall-fini ta’ dan ir-Regolament, EHQLA gravati nozzjonalment eliġibbli u HQLA gravati nozzjonalment eliġibbli għandhom ikunu l-entrati ta’ kollateral riċevut jew ta’ titoli ta’ dejn proprji maħruġa miżmuma/kkonservati mill-istituzzjoni li huma elenkati fl-Artikoli minn 10 sa 13 tar-Regolament ta’ Delega (UE) 2015/61 u li kieku jikkonformaw mar-rekwiżiti ġenerali u operazzjonali stabbiliti fl-Artikoli 7 u 8 ta’ dak ir-Regolament ta’ Delega, li kieku ma kienx għall-istatus tagħhom bħala assi gravati f’konformità ma’ dan l-Anness. EHQLA gravati nozzjonalment eliġibbli u HQLA gravati nozzjonalment eliġibbli għandhom ikunu konformi wkoll mar-rekwiżiti speċifiċi għall-klassi tal-iskoperturi stabbiliti fl-Artikoli minn 10 sa 16 u fl-Artikoli minn 35 sa 37 tar-Regolament ta’ Delega (UE) 2015/61. Il-valur ġust ta’ EHQLA gravati nozzjonalment eliġibbli u ta’ HQLA gravati nozzjonalment eliġibbli għandu jkun il-valur ġust qabel l-applikazzjoni tat-telf impost speċifikat fl-Artikoli minn 10 sa 16 tar-Regolament ta’ Delega (UE) 2015/61. |
| 0040 | Valur ġust tal-kollateral riċevut jew tat-titoli ta’ dejn proprji disponibbli għal aggravar  Valur ġust tal-kollateral riċevut mill-istituzzjoni tar-rapportar li mhuwiex aggravat iżda disponibbli għal aggravar minħabba li l-istituzzjoni tar-rapportar titħalla tbigħu jew tirhanu mill-ġdid jekk ma jkunx hemm inadempjenza min-naħa tas-sid tal-kollateral. Dan jinkludi wkoll il-valur ġust ta’ titoli ta’ dejn proprji maħruġa, għajr bonds koperti jew titolizzazzjonijiet proprji li mhumiex gravati iżda disponibbli għal aggravar. |
| 0050 | li minnhom: maħruġa minn entitajiet oħrajn tal-grupp  Valur ġust tal-kollateral riċevut jew tat-titoli ta’ dejn proprji maħruġa għajr bonds koperti jew titolizzazzjonijiet proprji disponibbli għal aggravar li jinħarġu minn kwalunkwe entità fl-ambitu prudenzjali tal-konsolidament. |
| 0060 | li minnhom: eliġibbli għall-bank ċentrali  Valur ġust tal-kollateral riċevut jew tat-titoli ta’ dejn proprji maħruġa għajr bonds koperti jew titolizzazzjonijiet proprji disponibbli għal aggravar, li huma eliġibbli għal operazzjonijiet ma’ dawk il-banek ċentrali li l-istituzzjoni tar-rapportar għandha aċċess għalihom.  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0065 | li minnhom EHQLA u HQLA  Valur ġust tal-kollateral mhux gravat riċevut jew tat-titoli ta’ dejn proprji maħruġa miżmuma/kkonservati mill-istituzzjoni għajr bonds koperti jew pożizzjonijiet ta’ titolizzazzjoni proprji disponibbli għal aggravar li jikkwalifikaw bħala EHQLA u HQLA li huma elenkati fl-Artikoli minn 10 sa13 tar-Regolament ta’ Delega (UE) 2015/61 u li jikkonformaw mar-rekwiżiti ġenerali u operazzjonali stabbiliti fl-Artikoli 7 u 8 ta’ dak ir-Regolament ta’ Delega, kif ukoll mar-rekwiżiti speċifiċi għall-klassi tal-iskoperturi stabbiliti fl-Artikoli minn 10 sa 16 fl-Artikoli minn 35 sa 37 ta’ dak ir-Regolament ta’ Delega.  Il-valur ġust ta’ EHQLA u ta’ HQLA għandu jkun il-valur ġust qabel l-applikazzjoni tat-telf impost speċifikat fl-Artikoli minn 10 sa 16 tar-Regolament ta’ Delega (UE) 2015/61. |
| 0070 | Ammont nominali ta’ kollateral riċevut jew titoli ta’ dejn proprji maħruġa mhux disponibbli għal aggravar  Ammont nominali ta’ kollateral riċevut miżmum mill-istituzzjoni tar-rapportar mhux gravat u mhux disponibbli għal aggravar.  Dan għandu jinkludi l-ammont nominali tat-titoli ta’ dejn proprji maħruġa għajr bonds koperti jew titolizzazzjonijiet proprji kkonservati mill-istituzzjoni tar-rapportar li mhumiex gravati u lanqas disponibbli għal aggravar. |

* 1. Formola: AE-NPL. Bonds koperti u titolizzazzjonijiet proprji maħruġa u li għadhom ma ġewx mirhuna
     1. Rimarki ġenerali

1. Biex jiġi evitat għadd doppju, tapplika r-regola li ġejja fir-rigward ta’ bonds koperti u titolizzazzjonijiet proprji maħruġa u kkonservati mill-istituzzjoni tar-rapportar:
2. meta dawk it-titoli jkunu mirhuna l-ammont tal-aggregazzjoni ta’ kopertura/assi sottostanti li jsostnuhom għandu jiġi rapportat bħala assi gravati fil-formola AE-ASS. Is-sors tal-finanzjament fil-każ ta’ rahan ta’ bonds koperti u titolizzazzjonijiet proprji huwa t-tranżazzjoni l-ġdida li fiha t-titoli qed jiġu mirhuna (finanzjament mill-bank ċentrali jew tip ieħor ta’ finanzjament sikur) u mhux il-ħruġ oriġinali ta’ bonds koperti jew titolizzazzjonijiet;
3. meta dawk it-titoli jkunu għadhom ma ġewx mirhuna, l-ammont tal-aggregazzjoni ta’ kopertura/assi sottostanti li qed isostnu dawk it-titoli għandu jiġi rapportat bħala assi mhux gravati fil-formola AE-ASS.
   * 1. Struzzjonijiet dwar ringieli speċifiċi

|  |  |
| --- | --- |
| Ringieli | Referenzi legali u struzzjonijiet |
| 0010 | Bonds koperti u titolizzazzjonijiet proprji maħruġa u li għadhom ma ġewx mirhuna  Bonds koperti u titolizzazzjonijiet proprji maħruġa li huma kkonservati mill-istituzzjoni tar-rapportar u mhux gravati. |
| 0020 | Bonds koperti maħruġa kkonservati  Bonds koperti proprji maħruġa li huma kkonservati mill-istituzzjoni tar-rapportar u mhux gravati. |
| 0030 | Titolizzazzjonijiet maħruġa kkonservati  Titolizzazzjonijiet proprji maħruġa li huma kkonservati mill-istituzzjoni tar-rapportar u mhux gravati. |
| 0040 | Superjuri  Segmenti superjuri tat-titolizzazzjonijiet proprji maħruġa li huma kkonservati mill-istituzzjoni tar-rapportar u li mhumiex gravati  Ara l-Artikolu 4(1), il-punt (67), tar-Regolament (UE) Nru 575/2013. |
| 0050 | Intermedju  Segmenti intermedji tat-titolizzazzjonijiet proprji maħruġa li huma kkonservati mill-istituzzjoni tar-rapportar u li mhumiex gravati  Is-segmenti kollha li mhumiex segmenti superjuri, jiġifieri l-aħħar li jassorbu t-telf jew segmenti tal-ewwel telf, għandhom jitqiesu segmenti intermedji. Ara l-Artikolu 4(1), il-punt (67), tar-Regolament (UE) Nru 575/2013. |
| 0060 | L-ewwel telf  Is-segmenti tal-ewwel telf tat-titolizzazzjonijiet proprji maħruġa li huma kkonservati mill-istituzzjoni tar-rapportar u li mhumiex gravati.  Ara l-Artikolu 4(1), il-punt (67), tar-Regolament (UE) Nru 575/2013. |

* + 1. Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Ammont riportat tal-aggregazzjoni sottostanti tal-assi  Ammont riportat tal-aggregazzjoni ta’ kopertura/assi sottostanti li jsostnu bonds koperti proprji u titolizzazzjonijiet proprji kkonservati u li għadhom mhumiex mirhuna. |
| 0020 | Valur ġust ta’ titoli ta’ dejn maħruġa disponibbli għal aggravar  Valur ġust tal-bonds koperti proprji u titolizzazzjonijiet proprji kkonservati li mhumiex gravati iżda disponibbli għal aggravar. |
| 0030 | Li minnhom: eliġibbli għall-bank ċentrali  Valur ġust tal-bonds koperti proprji u titolizzazzjonijiet proprji kkonservati li jissodisfaw kull waħda mill-kundizzjonijiet li ġejjin:  (a) mhumiex gravati;  (b) huma disponibbli għal aggravar;  (c) huma eliġibbli għal operazzjonijiet ma’ dawk il-banek ċentrali li l-istituzzjoni tar-rapportar għandha aċċess għalihom  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0035 | li minnhom nozzjonalment eliġibbli għal EHQLA u HQLA  Valur ġust tal-kollateral gravat riċevut, inkluż fi kwalunkwe tranżazzjoni ta’ teħid b’self ta’ titoli, jew titoli ta’ dejn proprji maħruġa miżmuma/kkonservati mill-istituzzjoni li huma nozzjonalment eliġibbli biex jikkwalifikaw bħala EHQLA u HQLA.  Għall-finijiet ta’ dan ir-Regolament, EHQLA gravati nozzjonalment eliġibbli u HQLA gravati nozzjonalment eliġibbli għandhom ikunu l-entrati ta’ kollateral riċevut jew ta’ titoli ta’ dejn proprji maħruġa miżmuma/kkonservati mill-istituzzjoni li huma elenkati fl-Artikoli minn 10 sa 13 tar-Regolament ta’ Delega (UE) 2015/61 u li kieku jikkonformaw mar-rekwiżiti ġenerali u operazzjonali stabbiliti fl-Artikoli 7 u 8 ta’ dak ir-Regolament ta’ Delega, li kieku ma kienx għall-istatus tagħhom bħala assi gravati f’konformità ma’ dan l-Anness XVII. EHQLA gravati nozzjonalment eliġibbli u HQLA gravati nozzjonalment eliġibbli għandhom ikunu konformi wkoll mar-rekwiżiti speċifiċi għall-klassi tal-iskoperturi stabbiliti fl-Artikoli minn 10 sa 16 u fl-Artikoli minn 35 sa 37 tar-Regolament ta’ Delega (UE) 2015/61. Il-valur ġust ta’ EHQLA gravati nozzjonalment eliġibbli u ta’ HQLA gravati nozzjonalment eliġibbli għandu jkun il-valur ġust qabel l-applikazzjoni tat-telf impost speċifikat fl-Artikoli minn 10 sa 16 tar-Regolament ta’ Delega (UE) 2015/61. |
| 0040 | Ammont nominali ta’ titoli ta’ dejn proprji maħruġa mhux disponibbli għal aggravar  Ammont nominali tal-bonds proprji koperti u titolizzazzjonijiet proprji kkonservati li mhumiex gravati u wkoll mhux disponibbli għal aggravar. |

* 1. Formola: AE-SOU. Sorsi ta’ aggravar
     1. Rimarki ġenerali

1. Din il-formola tipprovdi informazzjoni dwar l-importanza għall-istituzzjoni tar-rapportar ta’ sorsi differenti ta’ aggravar, inklużi dawk mingħajr ebda finanzjament assoċjat bħal impenji ta’ self jew garanziji finanzjarji riċevuti u għoti b’self ta’ titoli b’kollateral mhux fi flus.
2. L-ammonti totali ta’ assi u ta’ kollateral riċevuti fil-formoli AE-ASS u AE-COL jissodisfaw ir-regola ta’ validazzjoni li ġejja: {AE-SOU; r0170; c0030} = {AE-ASS; r0010; c0010} + {AE-COL; r0130; c0010} + {AE-COL; r0240; c0010}.
   * 1. Struzzjonijiet dwar ringieli speċifiċi

|  |  |
| --- | --- |
| Ringieli | Referenzi legali u struzzjonijiet |
| 0010 | Ammont riportat ta’ obbligazzjonijiet finanzjarji magħżula  Ammont riportat ta’ obbligazzjonijiet finanzjarji kollateralizzati magħżula tal-istituzzjoni tar-rapportar sa fejn dawn l-obbligazzjonijiet jinvolvu aggravar ta’ assi għal dik l-istituzzjoni |
| 0020 | Derivattivi  Ammont riportat tad-derivattivi kollateralizzati tal-istituzzjoni tar-rapportar li huma obbligazzjonijiet finanzjarji, jiġifieri, b’valur ġust negattiv, sa fejn dawn id-derivattivi jinvolvu aggravar ta’ assi għal dik l-istituzzjoni |
| 0030 | li minnhom: barra l-borża  Ammont riportat tad-derivattivi kollateralizzati tal-istituzzjoni tar-rapportar li huma obbligazzjonijiet finanzjarji li jiġu nnegozjati barra l-borża, sa fejn dawn id-derivattivi jinvolvu aggravar ta’ assi. |
| 0040 | Depożiti  Ammont riportat tad-depożiti kollateralizzati tal-istituzzjoni tar-rapportar sa fejn dawn id-depożiti jinvolvu aggravar ta’ assi għal dik l-istituzzjoni. |
| 0050 | Ftehimiet ta’ riakkwist  Valur riportat gross (mingħajr ebda netting permess fil-qafas kontabilistiku) tal-ftehimiet ta’ riakkwist tal-istituzzjoni tar-rapportar sa fejn dawk it-tranżazzjonijiet jinvolvu aggravar ta’ assi għal dik l-istituzzjoni.  Ftehimiet ta’ riakkwist (repos) għandhom ikunu t-tranżazzjonijiet li fihom l-istituzzjoni tar-rapportar tirċievi flus għal assi finanzjarji mibjugħa bi prezz partikolari b’impenn ta’ riakkwist tal-istess assi (jew assi identiċi) bi prezz fiss f’data futura speċifika. Il-varjanti li ġejjin ta’ operazzjonijiet tat-tip riakkwist huma kollha meħtieġa biex jiġu rapportati bħala ftehimiet ta’ riakkwist:  (a) ammonti riċevuti bi skambju għal titoli temporanjament trasferiti lil parti terza fil-forma ta’ għoti b’self ta’ titoli kontra kollateral fi flus; u  (b) ammonti riċevuti bi skambju għal titoli trasferiti temporanjament lil parti terza fil-forma ta’ ftehim ta’ bejgħ/xiri lura. |
| 0060 | li minnhom: banek ċentrali  Ammont riportat tal-ftehimiet ta’ riakkwist tal-istituzzjoni tar-rapportar ma’ banek ċentrali sa fejn dawn it-tranżazzjonijiet jinvolvu aggravar ta’ assi. |
| 0070 | Depożiti kollateralizzati għajr ftehimiet ta’ riakkwist  Ammont riportat tad-depożiti kollateralizzati għajr ftehimiet ta’ riakkwist tal-istituzzjoni tar-rapportar sa fejn dawn id-depożiti jinvolvu aggravar ta’ assi għal dik l-istituzzjoni. |
| 0080 | li minnhom: banek ċentrali  Ammont riportat tad-depożiti kollateralizzati għajr ftehimiet ta’ riakkwist tal-istituzzjoni tar-rapportar ma’ banek ċentrali sa fejn dawn id-depożiti jinvolvu aggravar ta’ assi għal dik l-istituzzjoni. |
| 0090 | Titoli ta’ dejn maħruġa  Ammont riportat tat-titoli ta’ dejn maħruġa mill-istituzzjoni tar-rapportar sa fejn dawn it-titoli maħruġa jinvolvu aggravar ta’ assi għal dik l-istituzzjoni.  Il-parti kkonservata ta’ kwalunkwe ħruġ għandha ssegwi t-trattament speċifiku stipulat fil-Parti A, il-punt 15 (vi), sabiex f’din il-kategorija jiġi inkluż biss il-persentaġġ tat-titoli ta’ dejn pjazzati barra mill-entitajiet tal-grupp. |
| 0100 | li minnhom: bonds koperti maħruġa  Ammont riportat ta’ bonds koperti li l-assi tagħhom joriġinaw mill-istituzzjoni tar-rapportar sa fejn dawn it-titoli maħruġa jinvolvu aggravar ta’ assi għal dik l-istituzzjoni. |
| 0110 | li minnhom: titolizzazzjonijiet maħruġa  Ammont riportat tat-titolizzazzjonijiet maħruġa mill-istituzzjoni tar-rapportar sa fejn dawn it-titoli maħruġa jinvolvu aggravar ta’ assi għal dik l-istituzzjoni. |
| 0120 | Sorsi oħra ta’ aggravar  Ammont ta’ tranżazzjonijiet kollateralizzati tal-istituzzjoni tar-rapportar għajr obbligazzjonijiet finanzjarji, sa fejn dawn it-tranżazzjonijiet jinvolvu aggravar ta’ assi għal dik l-istituzzjoni. |
| 0130 | Ammont nominali ta’ impenji ta’ self riċevuti  Ammont nominali ta’ impenji ta’ self riċevuti mill-istituzzjoni tar-rapportar, sa fejn dawk l-impenji riċevuti jinvolvu aggravar ta’ assi għal dik l-istituzzjoni. |
| 0140 | Ammont nominali ta’ garanziji finanzjarji riċevuti  Ammont nominali tal-garanziji finanzjarji riċevuti mill-istituzzjoni tar-rapportar, sa fejn dawn il-garanziji riċevuti jinvolvu aggravar ta’ assi għal dik l-istituzzjoni. |
| 0150 | Valur ġust ta’ titoli meħuda b’self b’kollateral mhux fi flus  Valur ġust tat-titoli meħuda b’self mill-istituzzjoni tar-rapportar mingħajr kollateral fi flus, sa fejn dawk it-tranżazzjonijiet jinvolvu aggravar ta’ assi għal dik l-istituzzjoni. |
| 0160 | Oħrajn  Ammont tat-tranżazzjonijiet kollateralizzati tal-istituzzjoni tar-rapportar għajr l-obbligazzjonijiet finanzjarji, li mhumiex koperti mill-entrati elenkati fir-ringieli minn 0130 sa 0150, sa fejn dawk it-tranżazzjonijiet jinvolvu aggravar ta’ assi għal dik l-istituzzjoni. |
| 0170 | TOTAL TAS-SORSI TA’ AGGRAVAR  Ammont tat-tranżazzjonijiet kollateralizzati kollha tal-istituzzjoni tar-rapportar sa fejn dawn it-tranżazzjonijiet jinvolvu aggravar ta’ assi għal dik l-istituzzjoni. |

* + 1. Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Obbligazzjonijiet korrispondenti, obbligazzjonijiet kontinġenti jew titoli mogħtija b’self  Ammont tal-obbligazzjonijiet finanzjarji korrispondenti, tal-obbligazzjonijiet kontinġenti (impenji ta’ self riċevuti u garanziji finanzjarji riċevuti) u tat-titoli mogħtija b’self b’kollateral mhux fi flus, sa fejn dawk it-tranżazzjonijiet jinvolvu aggravar ta’ assi għal dik l-istituzzjoni.  L-obbligazzjonijiet finanzjarji għandhom jiġu rapportati fl-ammont riportat tagħhom; l-obbligazzjonijiet kontinġenti għandhom jiġu rapportati fil-valur nominali tagħhom; u t-titoli mogħtija b’self b’kollateral mhux fi flus għandhom jiġu rapportati fil-valur ġust tagħhom. |
| 0020 | li minnhom: minn entitajiet oħra tal-grupp  Ammont tal-obbligazzjonijiet finanzjarji korrispondenti, l-obbligazzjonijiet kontinġenti (impenji ta’ self riċevuti u garanziji finanzjarji riċevuti) u t-titoli mogħtija b’self b’kollateral mhux fi flus, sa fejn il-kontroparti tkun kwalunkwe entità oħra fl-ambitu prudenzjali tal-konsolidazzjoni u t-tranżazzjoni tinvolvi l-aggravar ta’ assi tal-istituzzjoni tar-rapportar.  Għal regoli li japplikaw għal tipi ta’ ammonti, ara l-istruzzjonijiet għall-kolonna 0010. |
| 0030 | Assi, kollateral riċevut u titoli proprji maħruġa għajr bonds koperti u titolizzazzjonijiet gravati  Ammont ta’ assi, kollateral riċevut u titoli proprji maħruġa għajr bonds koperti u titolizzazzjonijiet li huma gravati b’riżultat tat-tip differenti ta’ transazzjonijiet speċifikati fir-ringieli.  Biex tiġi żgurata konsistenza mal-kriterji fil-formoli AE-ASS u AE-COL, l-assi tal-istituzzjoni tar-rapportar reġistrati fil-karta bilanċjali għandhom jiġu rapportati fl-ammont riportat tagħhom, il-kollateral użat mill-ġdid riċevut u t-titoli proprji gravati maħruġa għajr bonds koperti u titolizzazzjonijiet għandhom jiġu rapportati fil-valur ġust tagħhom. |
| 0040 | li minnhom: kollateral riċevut u użat mill-ġdid  Valur ġust tal-kollateral riċevut li jintuża mill-ġdid/jiġi gravat b’riżultat tat-tip differenti ta’ tranżazzjonijiet speċifikati fir-ringieli. |
| 050 | Li minnhom: titoli ta’ dejn proprji gravati  Valur ġust tat-titoli proprji maħruġa għajr bonds koperti u titolizzazzjonijiet, li huma gravati b’riżultat tat-tip differenti ta’ tranżazzjonijiet speċifikati fir-ringieli. |

1. **Parti B: *Data* ta’ maturità**
   1. Rimarki ġenerali
2. Il-formola inkluża fil-Parti B tagħti ħarsa ġenerali lejn l-ammont ta’ assi gravati u ta’ kollateral riċevut użat mill-ġdid li jaqgħu taħt l-intervalli definiti tal-maturità residwa tal-obbligazzjonijiet korrispondenti.
   1. Formola: AE-MAT. *Data* ta’ maturità
      1. Struzzjonijiet dwar ringieli speċifiċi

|  |  |
| --- | --- |
| Ringieli | Referenzi legali u struzzjonijiet |
| 0010 | Assi gravati  Għall-finijiet ta’ din il-formola, assi gravati għandhom jinkludu dawn kollha li ġejjin:   1. l-assi tal-istituzzjoni tar-rapportar (ara l-istruzzjoni għar-ringiela 0010 tal-formola AE-ASS), li għandhom jiġu rapportati fl-ammont riportat tagħhom; 2. it-titoli ta’ dejn proprji maħruġa għajr bonds koperti jew titolizzazzjonijiet (ara l-istruzzjoni għar-ringiela 240 tal-formola AE-COL), li għandhom jiġu rapportati fil-valur ġust.   Dawk l-ammonti għandhom jiġu distribwiti bejn is-sett ta’ meded ta’ maturità residwa kif speċifikat fil-kolonni skont il-maturità residwa tas-sors tal-aggravar tiegħu (obbligazzjoni korrispondenti, obbligazzjoni kontinġenti jew tranżazzjoni ta’ self ta’ titoli). |
| 0020 | Kollateral riċevut użat mill-ġdid (komponent li jirċievi)  Ara l-istruzzjonijiet għar-ringiela 130 tal-formola AE-COL u l-kolonna 0040 tal-formola AE-SOU.  L-istituzzjonijiet għandhom jirrapportaw l-ammonti fil-valur ġust u jqassmuhom fost is-sett ta’ meded ta’ maturità residwa kif speċifikat fil-kolonni skont il-maturità residwa tat-tranżazzjoni li permezz tagħha l-entità tkun irċeviet il-kollateral li qed jintuża mill-ġdid (komponent li jirċievi). |
| 0030 | Kollateral riċevut użat mill-ġdid (komponent li juża mill-ġdid)  Ara l-istruzzjonijiet għar-ringiela 130 tal-formola AE-COL u l-kolonna 0040 tal-formola AE-SOU.  L-istituzzjonijiet għandhom jirrapportaw l-ammonti fil-valur ġust u jqassmuhom fost is-sett ta’ meded ta’ maturità residwa kif speċifikat fil-kolonni skont il-maturità residwa tas-sors tal-aggravar rispettiv (komponent li juża mill-ġdid): obbligazzjoni korrispondenti, obbligazzjoni kontinġenti jew tranżazzjoni ta’ għoti ta’ self ta’ titoli. |

* + 1. Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Maturità miftuħa  Fuq talba, mingħajr data ta’ maturità speċifika |
| 0020 | Mil-lum għal għada  Data ta’ maturità ta’ jum jew inqas |
| 0030 | >jum < =ġimgħa  Data ta’ maturità ta’ aktar minn jum u inqas minn ġimgħa, jew ġimgħa |
| 0040 | >ġimgħa<=ġimagħtejn  Data ta’ maturità ta’ aktar minn ġimgħa u inqas minn ġimagħtejn, jew ġimagħtejn |
| 0050 | >ġimagħtejn <=xahar  Data ta’ maturità ta’ aktar tard minn ġimagħtejn u inqas minn xahar, jew xahar |
| 0060 | >xahar <=3 xhur  Data ta’ maturità ta’ aktar minn xahar u inqas minn 3 xhur, jew 3 xhur |
| 0070 | >3 xhur <=6 xhur  Data ta’ maturità ta’ aktar minn 3 xhur u inqas minn 6 xhur, jew 6 xhur |
| 0080 | >6 xhur<=sena  Data ta’ maturità ta’ aktar minn 6 xhur u inqas minn sena, jew sena |
| 0090 | >sena <=sentejn  Data ta’ maturità ta’ aktar minn sena u inqas minn sentejn, jew sentejn |
| 0100 | >sentejn <=3 snin  Data ta’ maturità ta’ aktar minn sentejn u inqas minn 3 snin, jew 3 snin |
| 0110 | >3 snin <=5 snin  Data ta’ maturità ta’ aktar minn 3 snin u inqas minn 5 snin, jew 5 snin |
| 0120 | >5 snin <=10 snin  Data ta’ maturità ta’ aktar minn 5 snin u inqas minn 10 snin, jew 10 snin |
| 0130 | >10 snin  Data ta’ maturità ta’ aktar minn 10 snin |

1. **Parti C: Aggravar kontinġenti**
   1. Rimarki ġenerali
2. F’din il-formola, l-istituzzjonijiet għandhom jippreżentaw il-livell ta’ aggravar ta’ assi li jirriżulta f’għadd ta’ xenarji ta’ stress.
3. Aggravar kontinġenti jirreferi għall-assi addizzjonali li jistgħu jeħtieġu li jiġu gravati meta l-istituzzjonijiet tar-rapportar jiffaċċaw żviluppi sfavorevoli kkawżati minn event estern li l-istituzzjoni tar-rapportar ma jkollha l-ebda kontroll fuqu (inkluż tnaqqis fil-grad, tnaqqis tal-valur ġust tal-assi gravat jew telf ġenerali ta’ fiduċja). F’dawn il-każijiet, l-istituzzjoni tar-rapportar teħtieġ li taggrava assi addizzjonali b’konsegwenza ta’ tranżazzjonijiet diġà eżistenti. L-ammont addizzjonali tal-assi gravati għandu jkun nett mill-impatt tat-tranżazzjonijiet ta’ ħħeġġjar tal-istituzzjoni kontra l-eventi deskritti fix-xenarji ta’ stress imsemmija qabel.
4. Din il-formola tinkludi ż-żewġ xenarji li ġejjin għar-rapportar ta’ aggravar kontinġenti li huma stipulati f’aktar dettall fit-Taqsimiet 4.1.1. u 4.1.2. L-informazzjoni rapportata għandha tkun l-istima raġonevoli tal-istituzzjoni bbażata fuq l-aħjar informazzjoni disponibbli.
5. Tnaqqis tal-valur ġust tal-assi gravati bi 30 %. Dan ix-xenarju jkopri biss bidla fil-valur ġust sottostanti tal-assi, u l-ebda bidla oħra li jista’ jkollha impatt fuq l-ammont riportat tiegħu bħal qligħ jew telf fil-kambju jew ħsara potenzjali. L-istituzzjoni tar-rapportar tista’ mbagħad tiġi mġiegħla żżid il-kollateral sabiex iżżomm il-valur tal-kollateral kostanti.
6. Deprezzament ta’ 10 % fil-muniti kollha li fihom l-istituzzjoni jkollha obbligazzjonijiet aggregati li jammontaw għal 5 % jew aktar tal-obbligazzjonijiet totali tal-istituzzjoni.
7. Ix-xenarji għandhom jiġu rapportati b’mod indipendenti minn xulxin, u deprezzamenti sinifikanti tal-valuta wkoll għandhom jiġu rapportati b’mod indipendenti mid-deprezzamenti ta’ muniti sinifikanti oħra. Konsegwentement, l-istituzzjonijiet ma għandhomx iqisu l-korrelazzjonijiet bejn ix-xenarji.
   * 1. Xenarju A: Tnaqqis ta’ 30 % ta’ assi gravati
8. Wieħed għandu jassumi li l-assi gravati kollha jonqsu bi 30 % fil-valur. Il-ħtieġa ta’ kollateral addizzjonali li jirriżulta minn tnaqqis bħal dan għandha tqis il-livelli eżistenti ta’ sovrakollateralizzazzjoni, b’tali mod li l-livell minimu ta’ kollateralizzazzjoni biss jinżamm. Il-ħtieġa ta’ kollateral addizzjonali għandha tqis ukoll ir-rekwiżiti kuntrattwali tal-kuntratti u l-ftehimiet milquta, inklużi l-iskattaturi tal-limiti.
9. Għandhom jiġu inklużi biss kuntratti u ftehimiet fejn ikun hemm obbligu ġuridiku li jiġi pprovdut kollateral addizzjonali. Dan għandu jinkludi l-ħruġ ta’ bonds koperti fejn ikun hemm rekwiżit legali li jinżammu l-livelli minimi ta’ sovrakollateralizzazzjoni iżda l-ebda rekwiżit biex jinżammu l-livelli ta’ klassifikazzjoni eżistenti fuq il-bond kopert.
   * 1. Xenarju B: Deprezzament ta’ 10 % f’muniti sinifikanti
10. Munita għandha tkun sinifikanti jekk l-istituzzjoni tar-rapportar ikollha obbligazzjonijiet aggregati f’dik il-munita li jammontaw għal 5 % jew aktar tal-obbligazzjonijiet totali tal-istituzzjoni.
11. Il-kalkolu ta’ deprezzament ta’ 10 % għandu jqis kemm bidliet fuq in-naħa tal-assi kif ukoll fuq in-naħa tal-obbligazzjonijiet, jiġifieri jiffoka d-diskrepanzi bejn l-assi u l-obbligazzjonijiet. Pereżempju, tranżazzjoni ta’ riakkwist f’USD ibbażata fuq assi USD ma tikkawżax aggravar addizzjonali, filwaqt li tranżazzjoni ta’ riakkwist f’USD abbażi ta’ assi EUR jikkawża aggravar addizzjonali.
12. It-tranżazzjonijiet kollha li jkollhom element trasversali bejn il-muniti għandhom ikunu koperti minn dan il-kalkolu.
    1. Formola: AE-CONT. Aggravar kontinġenti
       1. Struzzjonijiet dwar ringieli speċifiċi
13. Ara l-istruzzjonijiet dwar ringieli speċifiċi tal-formola AE-SOU fit-Taqsima 2.4.2. Il-kontenut tar-ringieli tal-formola AE-CONT mhuwiex differenti mill-formola AE-SOU.
    * 1. Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Obbligazzjonijiet korrispondenti, obbligazzjonijiet kontinġenti jew titoli mogħtija b’self  L-istess struzzjonijiet u *data* bħall-kolonna 0010 tal-formola AE-SOU; ammont tal-obbligazzjonijiet finanzjarji korrispondenti, tal-obbligazzjonijiet kontinġenti (impenji ta’ self riċevuti u garanziji finanzjarji riċevuti) u tat-titoli mogħtija b’self b’kollateral mhux fi flus, sa fejn dawk it-tranżazzjonijiet jinvolvu aggravar ta’ assi għal dik l-istituzzjoni  Kif imsemmi għal kull ringiela tal-formola, l-istituzzjonijiet għandhom jirrapportaw l-obbligazzjonijiet finanzjarji fl-ammont riportat tagħhom, l-obbligazzjonijiet kontinġenti fil-valur nominali tagħhom u t-titoli mogħtija b’self b’kollateral mhux fi flus fil-valur ġust tagħhom. |
| 0020 | A. Ammont addizzjonali ta’ assi gravati  Ammont addizzjonali ta’ assi li jsiru gravati minħabba dispożizzjoni legali, regolatorja jew kuntrattwali li jistgħu jiġu attivati f’każ li jokkorri x-xenarju A.  Skont l-istruzzjonijiet stabbiliti fil-Parti A ta’ dan l-Anness, l-istituzzjonijiet għandhom jirrapportaw dawn l-ammonti fl-ammont riportat tagħhom jekk l-ammont ikun relatat ma’ assi tal-istituzzjoni tar-rapportar jew fil-valur ġust tagħhom jekk ikunu relatati ma’ kollateral riċevut. L-ammonti li jaqbżu l-assi u l-kollateral mhux gravati tal-istituzzjoni għandhom jiġu rapportati fil-valur ġust. |
| 0030 | B. Ammont addizzjonali ta’ assi gravati. Munita sinifikanti 1  Ammont addizzjonali ta’ assi li jsiru gravati minħabba dispożizzjoni legali, regolatorja jew kuntrattwali li jistgħu jiġu attivati f’każ ta’ deprezzament tal-valuta sinifikanti numru 1 fix-xenarju B.  Ara r-regoli għat-tipi ta’ ammonti fir-ringiela 0020. |
| 0040 | B. Ammont addizzjonali ta’ assi gravati. Munita sinifikanti 2  Ammont addizzjonali ta’ assi li jsiru gravati minħabba dispożizzjoni legali, regolatorja jew kuntrattwali li jistgħu jiġu attivati f’każ ta’ deprezzament tal-valuta sinifikanti numru 2 fix-xenarju B.  Ara r-regoli għat-tipi ta’ ammonti fir-ringiela 0020. |

1. **Parti D: Bonds koperti**
   1. Rimarki ġenerali
2. L-informazzjoni f’din il-formola għandha tiġi rapportata għall-bonds koperti kollha konformi mal-UCITS maħruġa mill-istituzzjoni tar-rapportar. Bonds koperti li huma konformi mal-UCITS huma l-bonds imsemmija fl-Artikolu 52(4), l-ewwel subparagrafu, tad-Direttiva 2009/65/KE. Dawn huma bonds koperti maħruġa mill-istituzzjoni tar-rapportar jekk l-istituzzjoni tar-rapportar tkun soġġetta għad-dritt applikabbli għal superviżjoni pubblika speċjali mfassla biex tipproteġi lid-detenturi tal-bonds fir-rigward tal-bond kopert u jekk għal tali bond kopert ikun meħtieġ li t-totali li jirriżultaw mill-ħruġ ta’ dawk il-bonds għandhom jiġu investiti f’konformità mal-liġi f’assi li, tul il-perjodu kollu tal-validità tal-bonds, ikunu jistgħu jkopru pretensjonijiet marbuta mal-bonds u li, fil-każ tal-insolvenza tal-emittent, jintużaw fuq bażi prijoritarja għar-rimborż tal-kapital u għall-pagament tal-imgħax akkumulat.
3. Bonds koperti maħruġa mill-istituzzjoni tar-rapportar, jew f’isimha, li mhumiex bonds koperti konformi mal-UCITS ma għandhomx jiġu rapportati fil-formuli AE-CB.
4. Ir-rapportar għandu jkun ibbażat fuq sistema statutorja ta’ bonds koperti, jiġifieri l-qafas legali li japplika għall-programm ta’ bonds koperti.
   1. Formola: AE-CB. Ħruġ ta’ bonds koperti
      1. Struzzjonijiet dwar l-assi-z

|  |  |
| --- | --- |
| assi-z | Referenzi legali u struzzjonijiet |
| 0010 | Identifikatur tal-aggregazzjoni ta’ kopertura (miftuħ)  L-identifikatur tal-aggregazzjoni ta’ kopertura għandu jikkonsisti fl-isem jew fl-abbrevjazzjoni mhux ambigwa tal-entità emittenti tal-pula ta’ kopertura u d-denominazzjoni tal-aggregazzjoni ta’ kopertura li individwalment hija soġġetta għall-miżuri protettivi rilevanti għall-bonds koperti. |

* + 1. Struzzjonijiet dwar ringieli speċifiċi

|  |  |
| --- | --- |
| Ringieli | Referenzi legali u struzzjonijiet |
| 0010 | Ammont nominali  Ammont nominali għandu jkun it-total ta’ pretensjonijiet għall-pagament tal-kapital, determinat f’konformità mar-regoli tas-sistema statutorja rispettiva ta’ bonds koperti li japplikaw għad-determinazzjoni ta’ kopertura suffiċjenti. |
| 0020 | Valur preżenti (swap) / Valur tas-suq  Valur preżenti (swap) għandu jkun it-total tal-pretensjonijiet għall-pagament ta’ kapital u mgħax, kif skontat minn kurva tar-rendiment mingħajr riskju speċifika għall-muniti barranin, determinat f’konformità mar-regoli tas-sistema statutorja rispettiva ta’ bonds koperti li japplikaw għad-determinazzjoni ta’ kopertura suffiċjenti.  Għall-kolonni 0080 u 0210 li jirreferu għal pożizzjonijiet ta’ derivattivi ta’ aggregazzjoni ta’ kopertura, għandu jiġi rapportat il-valur tas-suq. |
| 0030 | Valur speċifiku għall-assi  Il-valur speċifiku għall-assi għandu jkun il-valur ekonomiku tal-assi fl-aggregazzjoni ta’ kopertura, kif jista’ jiġi deskritt f’valur ġust f’konformità mal-IFRS 13, f’valur tas-suq osservabbli minn tranżazzjonijiet eżegwiti fi swieq likwidi, jew f’valur preżenti li jiskonta l-flussi futuri ta’ flus ta’ assi permezz ta’ kurva tar-rata tal-imgħax speċifika għall-assi. |
| 0040 | Ammont riportat  Ammont riportat ta’ obbligazzjoni ta’ bond kopert jew ta’ assi fl-aggregazzjoni ta’ kopertura għandu jkun il-valur kontabilistiku tal-emittent tal-bond kopert. |

* + 1. Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Konformità mal-Artikolu 129 tar-Regolament (UE) Nru 575/2013? [IVA/LE]  L-istituzzjonijiet għandhom jispeċifikaw jekk l-aggregazzjoni ta’ kopertura tissodisfax ir-rekwiżiti stipulati fl-Artikolu 129 tar-Regolament (UE) Nru 575/2013 sabiex ikunu eliġibbli għat-trattament preferenzjali stipulat fl-Artikolu 129(4) u (5) ta’ dak ir-Regolament. |
| 0012 | Jekk IVA, indika l-klassi tal-assi primarju tal-aggregazzjoni ta’ kopertura  Jekk l-aggregazzjoni ta’ kopertura tkun eliġibbli għal trattament preferenzjali stipulat fl-Artikolu 129(4) u (5) tar-Regolament (UE) Nru 575/2013 (wieġeb IVA fil-kolonna 0011), il-klassi ta’ assi primarju tal-aggregazzjoni ta’ kopertura għandha tkun indikata f’din il-kaxxa. Il-klassifikazzjoni fl-Artikolu 129(1) ta’ dak ir-Regolament għandha tintuża għal dan l-iskop u għandu jiġi indikat il-kodiċi “a”, “b”, “c”, “d”, “e”, “f” u “g” skont dan. Il-kodiċi “h” jiġi applikat meta l-klassi tal-assi primarja tal-aggregazzjoni ta’ kopertura ma taqa’ taħt ebda kategorija preċedenti. |
| 0020-0140 | Obbligazzjonijiet ta’ bonds koperti  Obbligazzjonijiet ta’ bonds koperti għandhom ikunu l-obbligazzjonijiet li l-entità emittenti ġarrbet bil-ħruġ ta’ bonds koperti u jestendu għall-pożizzjonijiet kollha kif definit fis-sistema statutorja rispettiva ta’ bonds koperti li huma soġġetti għall-miżuri protettivi rilevanti ta’ bonds koperti (dan jista’, pereżempju, jinkludi titoli fiċ-ċirkolazzjoni kif ukoll il-pożizzjoni ta’ kontropartijiet tal-emittent tal-bonds koperti f’pożizzjonijiet tad-derivattivi, mill-perspettiva tal-emittent tal-bonds koperti, b’valur tas-suq negattiv attribwit għall-aggregazzjoni ta’ kopertura u trattati bħala obbligazzjonijiet ta’ bonds koperti f’konformità mas-sistema statutorja rilevanti ta’ bonds koperti). |
| 0020 | Data tar-rapportar  Ammonti ta’ obbligazzjonijiet ta’ bonds koperti, esklużi l-pożizzjonijiet fid-derivattivi tal-aggregazzjoni ta’ kopertura, skont il-firxiet differenti ta’ dati futuri. |
| 0030 | + 6 xhur  Id-data “+ 6 xhur” għandha tkun il-punt fiż-żmien sitt xhur wara d-data ta’ referenza ta’ rapportar. L-ammonti għandhom jiġu pprovduti bis-suppożizzjoni li ma jkun hemm ebda bidla fl-obbligazzjonijiet tal-bonds koperti meta mqabbel mad-data ta’ referenza ta’ rapportar ħlief għall-amortizzament. Fin-nuqqas ta’ skeda fissa ta’ pagamenti, il-maturità mistennija għall-ammonti pendenti dovuti f’dati futuri għandha tintuża b’mod konsistenti. |
| 0040-0070 | + 12-il xahar - + 10 snin  L-istess bħal “+ 6 xhur” (il-kolonna 0030) għall-punt fiż-żmien rispettiv mid-data ta’ referenza ta’ rapportar |
| 0080 | Pożizzjonijiet tad-derivattivi tal-aggregazzjoni ta’ kopertura b’valur tas-suq negattiv  Valur tas-suq negattiv nett tal-pożizzjonijiet tad-derivattivi inklużi fl-aggregazzjoni ta’ kopertura li mill-perspettiva tal-emittent tal-bonds koperti għandhom valur tas-suq negattiv nett  Il-pożizzjonijiet tad-derivattivi inklużi fl-aggregazzjoni ta’ kopertura għandhom ikunu dawk il-pożizzjonijiet tad-derivattivi netti li f’konformità mas-sistema statutorja rilevanti ta’ bonds koperti jkunu ġew inklużi fl-aggregazzjoni ta’ kopertura u huma soġġetti għall-miżuri protettivi rispettivi ta’ bonds koperti b’mod li tali pożizzjonijiet tad-derivattivi b’valur tas-suq negattiv jeħtieġu kopertura minn assi eliġibbli fl-aggregazzjoni ta’ kopertura.  Il-valur tas-suq negattiv nett għandu jiġi rapportat għad-data ta’ referenza ta’ rapportar biss. |
| 0090-0140 | Klassifikazzjoni tal-kreditu esterna fuq bond kopert  L-istituzzjonijiet għandhom jipprovdu informazzjoni dwar il-klassifikazzjonijiet tal-kreditu esterni fuq il-bond kopert rispettiv, kif jeżistu fid-data tar-rapportar. |
| 0090 | Aġenzija ta’ klassifikazzjoni tal-kreditu 1  Jekk fid-data tar-rapportar ikun hemm klassifikazzjoni tal-kreditu ta’ mill-inqas aġenzija tal-klassifikazzjoni tal-kreditu waħda, l-istituzzjonijiet għandhom jipprovdu l-isem ta’ waħda minn dawk l-aġenziji tal-klassifikazzjoni tal-kreditu. Jekk jeżistu klassifikazzjonijiet tal-kreditu minn aktar minn tliet aġenziji tal-klassifikazzjoni tal-kreditu fid-data tar-rapportar, it-tliet aġenziji tal-klassifikazzjoni tal-kreditu li tingħatalhom l-informazzjoni għandhom jintgħażlu abbażi tal-prevalenza tas-suq rispettiva tagħhom. |
| 0100 | Klassifikazzjoni tal-kreditu 1  Il-klassifikazzjoni tal-kreditu maħruġa mill-aġenzija tal-klassifikazzjoni tal-kreditu rapportata fil-kolonna 0090 dwar il-bond kopert fid-data ta’ referenza ta’ rapportar  Jekk ikun hemm klassifikazzjonijiet tal-kreditu ta’ terminu twil u ta’ terminu qasir mill-istess aġenzija tal-klassifikazzjoni tal-kreditu, għandha tiġi rapportata l-klassifikazzjoni tal-kreditu ta’ terminu twil. Il-klassifikazzjoni ta’ kreditu li għandha tiġi rapportata għandha tinkludi kwalunkwe modifikatur. |
| 0110, 130 | Aġenzija ta’ klassifikazzjoni tal-kreditu 2 u aġenzija ta’ klassifikazzjoni tal-kreditu 3  Bħall-aġenzija ta’ klassifikazzjoni tal-kreditu 1 (il-kolonna 0090) għal aġenziji ta’ klassifikazzjoni tal-kreditu oħra li jkunu ħarġu klassifikazzjonijiet tal-kreditu dwar il-bond kopert fid-data ta’ referenza ta’ rapportar |
| 0120, 0140 | Klassifikazzjoni tal-kreditu 2 u klassifikazzjoni tal-kreditu 3  Bħall-aġenzija ta’ klassifikazzjoni tal-kreditu 1 (il-kolonna 0100) għal klassifikazzjonijiet tal-kreditu oħra maħruġa minn aġenziji ta’ klassifikazzjoni tal-kreditu 2 u 3 dwar il-bond kopert fid-data ta’ referenza ta’ rapportar |
| 0150-0250 | Aggregazzjoni ta’ kopertura  L-aggregazzjoni ta’ kopertura għandha tikkonsisti fil-pożizzjonijiet kollha, inklużi l-pożizzjonijiet tad-derivattivi inklużi fl-aggregazzjoni ta’ kopertura, mill-perspettiva tal-emittent tal-bonds koperti, b’valur tas-suq pożittiv nett, li huma soġġetti għall-miżuri protettivi rispettivi tal-bonds koperti. |
| 0150 | Data tar-rapportar  Ammonti ta’ assi fl-aggregazzjoni ta’ kopertura, minbarra pożizzjonijiet tad-derivattivi inklużi fl-aggregazzjoni ta’ kopertura  Dan l-ammont għandu jinkludi r-rekwiżiti minimi ta’ sovrakollateralizzazzjoni flimkien ma’ kwalunkwe sovrakollateralizzazzjoni addizzjonali li taqbeż il-minimu, sal-punt soġġett għall-miżuri protettivi rispettivi tal-bonds koperti. |
| 0160 | + 6 xhur  Id-data tar-rapportar “+ 6 xhur” għandha tkun il-punt fiż-żmien sitt xhur wara d-data ta’ referenza ta’ rapportar. L-istituzzjonijiet għandhom jirrapportaw l-ammonti bis-suppożizzjoni li mhu se jkun hemm l-ebda bidla fl-aggregazzjoni ta’ kopertura meta mqabbel mad-data tar-rapportar ħlief għall-amortizzament. Fin-nuqqas ta’ skeda fissa ta’ pagamenti, il-maturità mistennija għall-ammonti pendenti dovuti f’dati futuri għandha tintuża b’mod konsistenti. |
| 0170-0200 | + 12-il xahar - + 10 snin  L-istess bħal “+ 6 xhur” (il-kolonna 0160) għall-punt fiż-żmien rispettiv mid-data ta’ referenza ta’ rapportar |
| 0210 | Pożizzjonijiet tad-derivattivi inklużi fl-aggregazzjoni ta’ kopertura b’valur tas-suq pożittiv nett  Il-valur tas-suq pożittiv nett ta’ pożizzjonijiet tad-derivattivi inklużi fl-aggregazzjoni ta’ kopertura li, mill-perspettiva tal-emittent tal-bonds koperti, għandhom valur tas-suq pożittiv nett  Il-pożizzjonijiet tad-derivattivi inklużi fl-aggregazzjoni ta’ kopertura għandhom ikunu dawk il-pożizzjonijiet tad-derivattivi netti li f’konformità mas-sistema statutorja rilevanti tal-bonds koperti jkunu ġew inklużi fl-aggregazzjoni ta’ kopertura u huma soġġetti għall-miżuri protettivi rispettivi tal-bonds koperti b’tali mod li pożizzjonijiet tad-derivattivi b’valur tas-suq pożittiv ma jkunux jagħmlu parti mill-patrimonju tal-insolvenza ġenerali tal-emittent tal-bonds koperti.  Il-valur tas-suq pożittiv nett għandu jiġi rapportat biss għad-data ta’ rapportar. |
| 0220-0250 | Ammonti ta’ aggregazzjoni ta’ kopertura li jaqbżu l-minimu tar-rekwiżiti ta’ kopertura  Ammonti tal-aggregazzjoni ta’ kopertura, inklużi pożizzjonijiet tad-derivattivi inklużi fl-aggregazzjoni ta’ kopertura b’valuri tas-suq pożittivi netti, li jaqbżu r-rekwiżiti ta’ kopertura minima (sovrakollateralizzazzjoni) |
| 0220 | Skont is-sistema statutorja rilevanti tal-bonds koperti  Ammonti ta’ sovrakollateralizzazzjoni meta mqabbla mal-kopertura minima meħtieġa mis-sistema statutorja rilevanti tal-bonds koperti |
| 0230-0250 | Skont il-metodoloġija tal-aġenziji ta’ klassifikazzjoni tal-kreditu biex tinżamm il-klassifikazzjoni tal-kreditu esterna attwali fuq bonds koperti  Ammonti ta’ sovrakollateralizzazzjoni mqabbla mal-livell li, skont l-informazzjoni disponibbli għall-emittent tal-bonds koperti dwar il-metodoloġija tal-aġenzija ta’ klassifikazzjoni tal-kreditu rispettiva, ikun meħtieġ bħala minimu biex tinżamm il-klassifikazzjoni tal-kreditu eżistenti maħruġa mill-aġenzija ta’ klassifikazzjoni tal-kreditu rispettiva |
| 0230 | Aġenzija ta’ klassifikazzjoni tal-kreditu 1  Ammonti ta’ sovrakollateralizzazzjoni meta mqabbla mal-livell li skont l-informazzjoni dwar il-metodoloġija tal-aġenzija ta’ klassifikazzjoni tal-kreditu 1 (il-kolonna 0090) għad-dispożizzjoni tal-emittent tal-bonds koperti, ikun meħtieġ bħala minimu biex tinżamm il-klassifikazzjoni tal-kreditu 1 (il-kolonna 0100). |
| 0240-0250 | Aġenzija ta’ klassifikazzjoni tal-kreditu 2 u aġenzija ta’ klassifikazzjoni tal-kreditu 3  L-istruzzjonijiet għall-aġenzija ta’ klassifikazzjoni tal-kreditu 1 (il-kolonna 0230) għandhom japplikaw ukoll għall-aġenzija ta’ klassifikazzjoni tal-kreditu 2 (il-kolonna 0110) u għall-aġenzija ta’ klassifikazzjoni tal-kreditu 3 (il-kolonna 0130). |

1. **Parti E: *Data* avvanzata**
   1. Rimarki ġenerali
2. Il-Parti E ssegwi l-istess struttura bħal fil-ħarsa ġenerali fuq il-formola tal-aggravar fil-Parti A b’formoli differenti għall-aggravar tal-assi tal-istituzzjoni tar-rapportar u għall-kollateral riċevut: AE-ADV1 u AE-ADV2 rispettivament. Konsegwentement, obbligazzjonijiet korrispondenti jikkorrispondu għall-obbligazzjonijiet li huma garantiti mill-assi gravati u ma hemmx għalfejn li tkun teżisti relazzjoni wieħed għal wieħed.
   1. Formola: AE-ADV 1. Formola avvanzata għall-assi tal-istituzzjoni tar-rapportar
      1. Struzzjonijiet dwar ringieli speċifiċi

|  |  |
| --- | --- |
| Ringieli | Referenzi legali u struzzjonijiet |
| 0010-0020 | Finanzjament mill-bank ċentrali (ta’ kull tip, inkluż riakkwisti)  It-tipi kollha ta’ obbligazzjonijiet tal-istituzzjoni tar-rapportar fejn il-kontroparti tat-tranżazzjoni tkun bank ċentrali.  Assi li jkunu ġew pjazzati minn qabel ma’ banek ċentrali ma għandhomx jiġu trattati bħala assi gravati sa fejn il-bank ċentrali ma jippermettix l-irtirar ta’ kwalunkwe assi pjazzat mingħajr approvazzjoni minn qabel. Għal garanziji finanzjarji mhux użati, il-parti mhux użata, jiġifieri l-ammont ’il fuq mill-minimu meħtieġ mill-bank ċentrali, għandha tiġi allokata fuq bażi *pro rata* fost l-assi pjazzati fil-bank ċentrali. |
| 0030-0040 | Derivattivi nnegozjati fil-borża  Ammont riportat tad-derivattivi kollateralizzati tal-istituzzjoni tar-rapportar li huma obbligazzjonijiet finanzjarji, sakemm dawn id-derivattivi jkunu elenkati jew negozjati f’borża tal-investimenti rikonoxxuta jew deżinjata u jinvolvu aggravar ta’ assi għal dik l-istituzzjoni. |
| 0050-0060 | Derivattivi barra l-borża  Ammont riportat tad-derivati kollateralizzati tal-istituzzjoni tar-rapportar li huma obbligazzjonijiet finanzjarji, sa fejn dawn id-derivattivi jiġu nnegozjati barra l-borża u jinvolvu aggravar ta’ assi għal dik l-istituzzjoni; l-istess struzzjoni fir-ringiela 030 tal-formola AE-SOU. |
| 0070-0080 | Ftehimiet ta’ riakkwist  Ammont riportat tal-ftehimiet ta’ riakkwist tal-istituzzjoni tar-rapportar fejn il-kontroparti tat-tranżazzjoni ma tkunx bank ċentrali, sa fejn dawn it-tranżazzjonijiet jinvolvu aggravar ta’ assi għal dik l-istituzzjoni.  Fil-każ ta’ ftehimiet ta’ riakkwist bejn tliet partijiet, għandu jiġi segwit l-istess trattament bħal fil-każ tal-ftehimiet ta’ riakkwist sa fejn dawn it-tranżazzjonijiet jinvolvu aggravar ta’ assi għall-istituzzjoni tar-rapportar. |
| 0090-0100 | Depożiti kollateralizzati għajr ftehimiet ta’ riakkwist  Ammont riportat tad-depożiti kollateralizzati għajr ftehimiet ta’ riakkwist tal-istituzzjoni tar-rapportar fejn il-kontroparti tat-tranżazzjoni ma tkunx bank ċentrali, sa fejn dawn id-depożiti jinvolvu aggravar ta’ assi għal dik l-istituzzjoni. |
| 0110-0120 | Titoli ta’ bonds koperti maħruġa  Ara l-istruzzjonijiet fir-ringiela 0100 tal-formola AE-SOU. |
| 0130-0140 | Titolizzazzjonijiet maħruġa  Ara l-istruzzjonijiet fir-ringiela 0110 tal-formola AE-SOU. |
| 0150-0160 | Titoli ta’ dejn maħruġa għajr bonds koperti u titolizzazzjonijiet  Ammont riportat tat-titoli ta’ dejn maħruġa mill-istituzzjoni tar-rapportar għajr bonds koperti u titolizzazzjonijiet sa fejn dawn it-titoli maħruġa jinvolvu aggravar ta’ assi għal dik l-istituzzjoni  Fil-każ li l-istituzzjoni tar-rapportar tkun ikkonservat xi titoli ta’ dejn maħruġa, kemm mid-data tal-ħruġ kif ukoll jekk suċċessivament bħala riżultat ta’ riakkwist, dawk it-titoli miżmuma ma għandhomx jiġu inklużi taħt din l-entrata. Barra minn hekk, il-kollateral assenjat lilhom għandu jiġi kklassifikat bħala mhux gravat għall-finijiet ta’ dan il-formola. |
| 0170-0180 | Sorsi oħra ta’ aggravar  Ara l-istruzzjonijiet fir-ringiela 0120 tal-formola AE-SOU. |
| 0190 | Total tal-assi gravati  Għal kull tip ta’ assi speċifikat fir-ringieli tal-formola AE-ADV1, l-ammont riportat tal-assi miżmuma mill-istituzzjoni tar-rapportar li huma gravati |
| 0200 | li minnhom: eliġibbli għall-bank ċentrali  Għal kull tip ta’ assi speċifikat fir-ringieli tal-formola AE-ADV 1, l-ammont riportat tal-assi miżmuma mill-istituzzjoni tar-rapportar li huma gravati u li huma eliġibbli għal operazzjonijiet ma’ dawk il-banek ċentrali li l-istituzzjoni tar-rapportar għandha aċċess għalihom.  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0210 | Total ta’ assi mhux gravati  Għal kull tip ta’ assi speċifikat fir-ringieli tal-formola AE-ADV1, l-ammont riportat tal-assi miżmuma mill-istituzzjoni tar-rapportar li mhumiex gravati.  L-ammont riportat għandu jfisser l-ammont li rapportat fin-naħa tal-assi tal-karta bilanċjali. |
| 0220 | li minnhom: eliġibbli għall-bank ċentrali  Għal kull tip ta’ assi speċifikat fir-ringieli tal-formola AE-ADV1, l-ammont riportat tal-assi miżmuma mill-istituzzjoni tar-rapportar li mhumiex gravati u li huma eliġibbli għal operazzjonijiet ma’ dawk il-banek ċentrali li l-istituzzjoni tar-rapportar għandha aċċess għalihom  Istituzzjonijiet tar-rapportar li ma jistgħux jistabbilixxu b’ċertezza jekk entrata hijiex eliġibbli għall-bank ċentrali, pereżempju ġuriżdizzjonijiet li joperaw mingħajr definizzjoni ċara ta’ assi tal-bank ċentrali eliġibbli għal riakkwist jew li ma għandhomx aċċess għal suq ta’ riakkwist tal-bank ċentrali li jiffunzjona kontinwament, jistgħu jastjenu milli jirrapportaw l-ammont assoċjat għal dik l-entrata, jiġifieri jħallu l-kaxxa tar-rapportar vojta. |
| 0230 | Assi gravati + assi mhux gravati  Għal kull tip ta’ assi speċifikat fir-ringieli tal-formola AE-ADV1, l-ammont riportat tal-assi miżmuma mill-istituzzjoni tar-rapportar. |

* + 1. Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Self fuq talba  Ara l-istruzzjonijiet għar-ringiela 0020 tal-formola AE-ASS. |
| 0020 | Strumenti ta’ ekwità  Ara l-istruzzjonijiet għar-ringiela 0030 tal-formola AE-ASS. |
| 0030 | Total  Ara l-istruzzjonijiet għar-ringiela 0040 tal-formola AE-ASS. |
| 0040 | li minnhom: bonds koperti  Ara kif deskritt fl-istruzzjonijiet għar-ringiela 0050 tal-formola AE-ASS. |
| 0050 | li minnhom: maħruġa minn entitajiet oħrajn tal-grupp  Bonds koperti kif deskritt fl-istruzzjonijiet għar-ringiela 0050 tal-formola AE-ASS li jinħarġu minn xi entità fl-ambitu prudenzjali tal-konsolidament |
| 0060 | li minnhom: titolizzazzjonijiet  Ara l-istruzzjonijiet għar-ringiela 0060 tal-formola AE-ASS. |
| 0070 | li minnhom: maħruġa minn entitajiet oħrajn tal-grupp  Titolizzazzjonijiet kif deskritt fl-istruzzjonijiet għar-ringiela 0060 tal-formola AE-ASS li huma maħruġa minn kwalunkwe entità fl-ambitu prudenzjali tal-konsolidazzjoni. |
| 0080 | li minnhom: maħruġa mill-gvernijiet estiżi  Ara l-istruzzjonijiet għar-ringiela 0070 tal-formola AE-ASS. |
| 0090 | li minnhom: maħruġa mill-korporazzjonijiet finanzjarji  Ara l-istruzzjonijiet għar-ringiela 0080 tal-formola AE-ASS. |
| 0100 | li minnhom: maħruġa minn impriżi mhux finanzjarji  Ara l-istruzzjonijiet għar-ringiela 0090 tal-formola AE-ASS. |
| 0110 | Banek ċentrali u gvernijiet estiżi  Self u avvanzi għajr self fuq talba lil bank ċentrali jew lil gvern estiż |
| 0120 | Impriżi finanzjarji  Self u avvanzi għajr self fuq talba lil impriżi finanzjarji |
| 0130 | Impriżi mhux finanzjarji  Self u avvanzi għajr self fuq talba lil impriżi mhux finanzjarji |
| 0140 | li minnhom: Self kollateralizzat bi proprjetà immobbli  Self u avvanzi għajr self fuq talba garantiti b’self kollateralizzat bi proprjetà immobbli mogħtija lil impriżi mhux finanzjarji |
| 0150 | Unitajiet Domestiċi  Self u avvanzi għajr self fuq talba mogħtija lil unitajiet domestiċi |
| 0160 | li minnhom: Self kollateralizzat bi proprjetà immobbli  Self u avvanzi għajr self fuq talba garantiti b’self kollateralizzat bi proprjetà immobbli mogħtija lil unitajiet domestiċi |
| 0170 | Assi oħrajn  Ara l-istruzzjoni għar-ringiela 120 tal-formola AE-ASS. |
| 0180 | Total  Ara l-istruzzjoni għar-ringiela 010 tal-formola AE-ASS. |

* 1. Formola: AE-ADV2. Formola avvanzata għall-kollateral riċevut mill-istituzzjoni tar-rapportar
     1. Struzzjonijiet dwar ringieli speċifiċi

1. Ara t-Taqsima 6.2.1 minħabba li l-istruzzjonijiet huma simili għaż-żewġ formoli.
   * 1. Struzzjonijiet dwar kolonni speċifiċi

|  |  |
| --- | --- |
| Kolonni | Referenzi legali u struzzjonijiet |
| 0010 | Self fuq talba  Ara l-istruzzjonijiet għar-ringiela 0140 tal-formola AE-COL. |
| 0020 | Strumenti ta’ ekwità  Ara l-istruzzjonijiet għar-ringiela 0150 tal-formola AE-COL. |
| 0030 | Total  Ara l-istruzzjonijiet għar-ringiela 0160 tal-formola AE-COL. |
| 0040 | li minnhom: bonds koperti  Ara l-istruzzjonijiet fir-ringiela 0170 tal-formola AE-COL. |
| 0050 | li minnhom: maħruġa minn entitajiet oħrajn tal-grupp  Kollateral riċevut mill-istituzzjoni tar-rapportar fil-forma ta’ bonds koperti maħruġa minn xi entità fl-ambitu prudenzjali tal-konsolidament |
| 0060 | li minnhom: titolizzazzjonijiet  Ara l-istruzzjonijiet għar-ringiela 0180 tal-formola AE-COL. |
| 0070 | li minnhom: maħruġa minn entitajiet oħrajn tal-grupp  Kollateral riċevut mill-istituzzjoni tar-rapportar fil-forma ta’ titolizzazzjonijiet maħruġa minn xi entità fl-ambitu prudenzjali tal-konsolidament |
| 0080 | li minnhom: maħruġa mill-gvernijiet estiżi  Ara l-istruzzjonijiet għar-ringiela 0190 tal-formola AE-COL. |
| 0090 | li minnhom: maħruġa minn impriżi finanzjarji  Ara l-istruzzjonijiet għar-ringiela 0200 tal-formola AE-COL. |
| 0100 | li minnhom: maħruġa minn impriżi mhux finanzjarji  Ara l-istruzzjonijiet għar-ringiela 0210 tal-formola AE-COL. |
| 0110 | Banek ċentrali u gvernijiet estiżi  Kollateral riċevut mill-istituzzjoni tar-rapportar fil-forma ta’ self u avvanzi għajr self fuq talba lil bank ċentrali jew lil gvern estiż |
| 0120 | Impriżi finanzjarji  Kollateral riċevut mill-istituzzjoni tar-rapportar fil-forma ta’ self u avvanzi għajr self fuq talba lil impriżi finanzjarji |
| 0130 | Impriżi mhux finanzjarji  Kollateral riċevut mill-istituzzjoni tar-rapportar fil-forma ta’ self u avvanzi għajr self fuq talba lil impriżi mhux finanzjarji |
| 0140 | li minnhom: Self kollateralizzat bi proprjetà immobbli  Kollateral riċevut mill-istituzzjoni tar-rapportar li huwa self u avvanzi kollateralizzati bi proprjetà immobbli mogħtija lil impriżi mhux finanzjarji, għajr self fuq talba |
| 0150 | Unitajiet Domestiċi  Kollateral riċevut mill-istituzzjoni tar-rapportar fil-forma ta’ self u avvanzi oħra għajr self fuq talba mogħti lil unitajiet domestiċi |
| 0160 | li minnhom: Self kollateralizzat bi proprjetà immobbli  Kollateral riċevut mill-istituzzjoni tar-rapportar fil-forma ta’ self u avvanzi għajr self fuq talba garantit b’self kollateralizzat bi proprjetà immobbli mogħti lil unitajiet domestiċi |
| 0170 | Assi oħrajn  Ara l-istruzzjonijiet għar-ringiela 0230 tal-formola AE-COL. |
| 0180 | Titoli ta’ dejn proprji maħruġa għajr bonds koperti jew titolizzazzjonijiet proprji  Ara l-istruzzjonijiet għar-ringiela 0240 tal-formola AE-COL. |
| 0190 | Total  Ara l-istruzzjonijiet għar-ringieli 0130 u 0140 tal-formola AE-COL.” |

1. Ir-Regolament (UE) 2021/379 tal-Bank Ċentrali Ewropew tat-22 ta’ Jannar 2021 dwar l-entrati tal-karta bilanċjali tal-istituzzjonijiet ta’ kreditu u tas-settur tal-istituzzjonijiet finanzjarji monetarji (riformulazzjoni) (BĊE/2021/2) (ĠU L 73, 3.3.2021, p. 16-85) [↑](#footnote-ref-1)